<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0170">O-0170/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="28367">Gabriele Albertini</PERSON> a <PERSON ID="96747">Arnaud Danjean</PERSON> v mene <COMMITTEE COMMID="2856">Výboru pre zahraničné veci</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0170">Vec: Zmluva o nešírení jadrových zbraní</OBJECT><CONTENT><PARA>Možnosť akéhokoľvek ďalšieho šírenia zbraní a materiálov hromadného ničenia (ZHN) naďalej predstavuje vážnu hrozbu pre medzinárodný mier a bezpečnosť. Európska bezpečnostná stratégia (EBS) prijatá v roku 2003 a správa o vykonávaní EBS prijatá v decembri 2008 osobitne uvádzajú šírenie ZHN ako jednu z najväčších hrozieb pre mier, bezpečnosť a stabilitu.</PARA><PARA>Mohla by Komisia v rámci prípravy na konferenciu o revízii Zmluvy o nešírení jadrových zbraní (NPT), ktorá sa má konať v máji 2010, vypracovať správu o kľúčových činnostiach EÚ v oblasti jej právomoci, ktoré sa uskutočnili s cieľom:</PARA><PARA><LIST TYPE="UL"><ITEM>zachovať a zvýšiť podporu NPT   a jej bezpečnostných opatrení;</ITEM><ITEM>rozšíriť spoluprácu s kľúčovými   jadrovými mocnosťami;</ITEM><ITEM>vytvoriť medzinárodný systém   bezpečných a zaručených dodávok jadrového paliva (t. j. systém palivovej   banky);</ITEM><ITEM>uskutočniť ďalšie kroky smerom   k jadrovému odzbrojeniu a vytvoreniu zón bez jadrových zbraní? <BRK/>  </ITEM></LIST></PARA><PARA>Aké sú priority Komisie, pokiaľ ide o ďalšie kroky v oblasti nešírenia ZHN a odzbrojenia, počas španielskeho predsedníctva? Aké projekty a iniciatívy v oblasti nešírenia ZHN sa plánujú a aké prostriedky sa na ne vyčlenili v rozpočte? </PARA><PARA>Ako vykonáva EÚ rezolúciu Bezpečnostnej rady OSN č. 1887 (2009)? </PARA><PARA>Aké projekty sa realizovali alebo sa majú realizovať v rámci nástroja stability a aké rozpočtové prostriedky sa na ne vyčlenili? </PARA><PARA>Ako Komisia zabezpečuje koherentný a synergický prístup v rámci rozličných nástrojov EÚ, ktoré možno využiť na spoluprácu s tretími krajinami a ich podporu v oblasti nešírenia ZHN? Uskutočnila sa revízia klauzuly EÚ o ZHN a môže Komisia poskytnúť hodnotenie doterajšieho využívania klauzuly a uviesť, či sa klauzula systematicky využívala vo všetkých zmiešaných zmluvách s tretími krajinami?</PARA></CONTENT></QUEST>