<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000042">O-000042/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96821">Rui Tavares</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000042">Vec: Vytvorenie spoločného programu EÚ pre presídľovanie</OBJECT><CONTENT><PARA>Podľa údajov Úradu Vysokého komisára OSN pre utečencov (UNHCR) musí byť približne 200 000 utečencov každý rok presídlených do tretej krajiny. Zatiaľ čo do USA, Kanady, Austrálie, Brazílie a Čile je každý rok presídlených približne 100 000 utečencov, presídľovanie sa v Európe využíva zriedkavo: v súčasnosti vykonáva uskutočňuje presídľovanie 10 členských štátov, čo predstavuje celkový počet iba 4 500 utečencov prijatých Európskou úniou ročne.</PARA><PARA>Výbor Európskeho parlamentu pre občianske slobody, spravodlivosť a vnútorné veci (LIBE) podporil na svojom zasadnutí 23. februára 2010 myšlienku ambiciózneho programu EÚ pre presídľovanie a predložil dva návrhy správ: jeden návrh správy o oznámení Európskej komisie o programe EÚ pre presídľovanie a druhý o pozmeňujúcich a doplňujúcich návrhoch k Európskemu fondu pre utečencov (ERF). Obe správy boli prijaté veľkou väčšinou Európskeho parlamentu v máji 2010 a medzi Komisiou, Radou a Parlamentom bola dosiahnutá skutočná zhoda ohľadom politického obsahu týchto správ.</PARA><PARA>Takmer rok po hlasovaní v Európskom parlamente – keďže na dokončenie prvého čítania sa nestanovuje žiaden termín – stále čakáme, kým Rada dokončí postup spolurozhodovania, a to sme už stratili jeden rok (2011) finančnej podpory pre nové hostiteľské krajiny EÚ.</PARA><PARA>Mieni Rada zaradiť dokončenie postupu spolurozhodovania do programu svojich priorít?</PARA><PARA>Bude Rada vo všeobecnosti aj naďalej blokovať všetky právne predpisy, ktoré v súlade s Lisabonskou zmluvou upravujú delegované akty týkajúce sa finančných záležitostí?</PARA></CONTENT></QUEST>