<QUEST><TI><TI-INTRO>ÚSTNA OTÁZKA <QREF QID="H-2010-0192">H-0192/10</QREF></TI-INTRO><TI-SESSION>pre hodinu otázok na schôdzi v máji 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="96681">Vilija Blinkevičiūtė</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0192">Vec: Užitočnosť a účinnosť otvorenej metódy koordinácie v členských štátoch Európskej únie</OBJECT><CONTENT><PARA>Otvorená metóda koordinácie bola vytvorená na dosahovanie strategických cieľov Európskej únie v oblastiach verejných politík. Táto metóda sa mala opierať o vypracovanie usmernení a ukazovateľov na úrovni Európskej únie, vymedzenie opatrení a konkrétnych kvantitatívnych cieľov na vnútroštátnej úrovni, o hodnotenia, správy, akčné plány, porovnania výkonnosti, posudzovanie, vzájomné hodnotenia a výmeny najlepšej praxe. Pokiaľ ide o posúdenie budúcnosti otvorenej metódy koordinácie na úrovni Európskej únie, treba zdôrazniť, že ciele stanovené v lisabonskej stratégii neboli v plnej miere uplatňované. Okrem toho, vzhľadom na rozdiely medzi jednotlivými členskými štátmi pri uplatňovaní tejto stratégie, rastú pochybnosti o užitočnosti tejto metódy. Ak sa budú vnútorné ukazovatele Európskej únie alebo členských štátov naďalej podstatne líšiť od cieľov stanovených v stratégiách Európskej únie, opätovne sa tým preukáže neužitočnosť a neúčinnosť otvorenej metódy koordinácie.</PARA><PARA>Nezastáva Komisia názor, že otvorená metóda koordinácie je vo svojej podstate nedostatočná a má malý vplyv na členské štáty vzhľadom na skutočnosť, že jej mechanizmy účinku sú nestále? Je táto metóda užitočná? Ako môže konkrétnym spôsobom prispieť k zníženiu úrovne chudoby, boju proti sociálnemu vylúčeniu, účinnosti opatrení sociálnej ochrany, rastu hospodárstva a zamestnanosti v členských štátoch? Aké je stanovisko Komisie, pokiaľ ide o zavedenie záväzných minimálnych sociálnych noriem v celej Európskej únii?</PARA></CONTENT></QUEST>