<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>EP sa vyjadril k nebezpečným hračkám z Číny</Title><Topic>Spotrebitelia</Topic><PublicationDate>2007-09-26 - 15:23</PublicationDate><Photography href="20070925PHT10633" title="V EP sa hovorilo o nebezpečných hračkách z Číny " alt="V EP sa hovorilo o nebezpečných hračkách z Číny " ext="jpg" width="512" height="344">V EP sa hovorilo o nebezpečných hračkách z Číny  ©BELGA/AFP/Teh Eng Koon</Photography><Chapo>

Europoslanci diskutovali za prítomnosti Rady a Európskej komisie o probléme nebezpečných hračiek vyrobených v Číne, ktoré sa nedávno objavili na európskom trhu. Následne k tejto problematike pomerom hlasov 660:18:7 prijali uznesenie, ktoré žiada Komisiu o revíziu súčasnej smernice o hračkách a požaduje, aby do nej zahrnula aj zákaz použitia látok narúšajúcich endokrinný systém, karcinogénnych, mutagénnych a toxických látok, ako aj senzibilizátorov a vôní.

</Chapo><Content><xhtml:div>

<xhtml:div align="justify">Vzhľadom na výskyt nebezpečných hračiek z Číny na európskych trhoch prijali poslanci Európskeho parlamentu uznesenie o bezpečnosti hračiek. Vyzývajú v ňom Komisiu a členské štáty EÚ na prijatie legislatívnych a administratívnych opatrení, ktoré by zabezpečili, že spotrebný tovar nachádzajúci sa na trhu EÚ bude v úplnom súlade s platnými normami Únie a nebude ohrozovať zdravie či bezpečnosť spotrebiteľov.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Revízia smernice o hračkách</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Európsku komisiu v tejto súvislosti Parlament vyzval, aby do konca roka predložila plánovanú revíziu smernice 88/378/ES o hračkách a uistila sa, že bude obsahovať efektívne požiadavky na bezpečnosť výrobkov. V rámci revízie tejto smernice má EK zároveň predložiť "bezpodmienečné zákazy určitých nebezpečných chemikálií, napr. všetkých karcinogénnych, mutagénnych a toxických látok z hľadiska reprodukcie, ako aj látok narúšajúcich endokrinný systém, senzibilizátorov a vôní". EK bola tiež poslancami požiadaná, aby zlepšila účinné sankcie za nedodržanie platnej legislatívy v tejto oblasti. V rámci rozpravy prítomný eurokomisár Günter <xhtml:strong>VERHEUGEN</xhtml:strong> poslancov uistil, že nová smernica bude "predložená ešte do konca tohto roku".</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Kontrola značky CE a iných značiek</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Parlament v uznesení vyzýva Komisiu, aby zabezpečila, že "značka zhody CE" na výrobkoch bude zárukou súladu s technickými právnymi predpismi EÚ a zdôrazňuje, že vzhľadom na svoj samoregulačný charakter nemala táto značka nikdy plniť funkciu značky bezpečnosti. Komisiu poslanci preto vzývajú, aby posúdila pridanú hodnotu vytvorenia spoločnej európskej značky ochrany spotrebiteľa, ktorá by dopĺňala značku CE, a tým pomohla spotrebiteľom uskutočňovať informovaný výber medzi výrobkami. Spoločná európska značka ochrany spotrebiteľa musí však byť podľa EP dobrovoľná a v prípade zavedenia výrobcom by mala nahradiť všetky vnútroštátne značky ochrany. Komisia má ďalej objasniť zodpovednosť výrobcov a dovozcov v prípade zneužívania značky CE a zaviesť náležité sankcie pre prípad zneužívania značiek.</xhtml:div>
<xhtml:div align="justify"> </xhtml:div>
<xhtml:div align="justify">Poslanci tiež žiadajú zvýšiť účinnosť systému rýchlej výmeny informácií (RAPEX), medzi členskými krajinami, čo by im umožnilo, aby mohli odhaľovať maximálne množstvo nebezpečných výrobkov a sťahovať ich z trhu v čo najkratšom čase.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Zákaz dovozu nebezpečného spotrebného tovaru a úloha členských krajín</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Komisiu uznesenie vyzýva, aby využila svoje právomoci na zákaz uvádzania spotrebného tovaru na trh EÚ, ak sa ukáže, že nie je bezpečný. Členské krajiny zas poslanci žiadajú, aby zabezpečili dôsledné presadzovanie právnych predpisov týkajúcich sa bezpečnosti hračiek, a aby zintenzívnili úsilie vnútroštátnych inšpekcií.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Rozprava (25. 9. 2007)</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">V rámci rozpravy o tejto téme vystúpila v pléne slovenská europoslankyňa Zita <xhtml:strong>PLEŠTINSKÁ</xhtml:strong> (EPP-ED, SK). Ako uviedla, správa o tom, že firma Matel musela stiahnuť z trhu milióny čínskych hračiek pre vysoký obsah olova a odpadávanie malých magnetov, ju ako tvrdú zástankyňu ochrany spotrebiteľa veľmi znepokojila, ale zároveň aj povzbudila k legislatívnej práci. Problematika magnetiek by sa podľa jej slov mala urýchlene riešiť aj v smernici o bezpečnosti hračiek, v systéme RAPEX je zas podľa nej potrebné vyjasniť jeho cieľ tak, aby bol chápaný všetkými členskými štátmi rovnako. </xhtml:div>
<xhtml:div align="justify"> </xhtml:div>
<xhtml:div align="justify">"Ide o to, aby bolo jasné, či má RAPEX za cieľ prioritne informovať o riziku konkrétneho nebezpečného výrobku, alebo o zistených tokoch, ktorými prichádzajú nebezpečné výrobky na jednotný európsky trh, čo je časovo veľmi náročné", uviedla. Prax podľa nej ukazuje, že značka zhody CE nedáva dostatočnú istotu, že ide skutočne o bezpečný výrobok. Vyslovila sa pritom za zachovanie značky CE "za podmienky systematického sledovania oprávnenosti jej značenia orgánmi dozoru členských štátov", pretože spotrebiteľská verejnosť ju začína vnímať ako určitý technický cestovný pas pre všetky výrobky vstupujúce na jednotný európsky trh. </xhtml:div>
<xhtml:div align="justify"> </xhtml:div>
<xhtml:div align="justify">"Pri príprave legislatívneho balíčka revízie smerníc nového prístupu známeho ako Goods Package, na ktorom sa intenzívne podieľam ako jedna z tieňových spravodajcov za EPP-ED, je potrebné ešte dôkladne prediskutovať nutnosť uvádzať na výrobky ďalšie značky, ktoré by kládli na podnikateľov priveľké bremeno a zároveň by mohli byť pre konečného spotrebiteľa zmätočné", uviedla poslankyňa Pleštinská. Svoj príspevok zakončila želaním, aby tento rok "všetky deti dostali na Vianoce len bezpečné hračky".</xhtml:div>

</xhtml:div></Content><Note>



</Note><REF text-before="reference_abbr"><ns1:ID>20070823IPR09791</ns1:ID></REF><Knowmore text-before="more"><Multimedia href="20070925MLT10712" title="Tlačová konferencia s europoslancom A. Schwabom (EPP-ED, DE)" ext="asf">anglická verzia</Multimedia><Multimedia href="20070925MLT10716" title="Tlačová konferencia s europoslancom A. Schwabom (EPP-ED, DE)" ext="asf">nemecká verzia</Multimedia><Multimedia href="20070925MLT10714" title="Tlačová konferencia s europoslancom A. Schwabom (EPP-ED, DE)" ext="asf">francúzska verzia</Multimedia></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20070925PHT10633.jpg</URL>
</LINK>
<LINK>
<LANGUAGE>SK</LANGUAGE>
<RANK>2</RANK>
<ORIGIN>MULTIMEDIA</ORIGIN>
<URL>20070925MLT10712.asf</URL>
</LINK>
<LINK>
<LANGUAGE>SK</LANGUAGE>
<RANK>3</RANK>
<ORIGIN>MULTIMEDIA</ORIGIN>
<URL>20070925MLT10716.asf</URL>
</LINK>
<LINK>
<LANGUAGE>SK</LANGUAGE>
<RANK>4</RANK>
<ORIGIN>MULTIMEDIA</ORIGIN>
<URL>20070925MLT10714.asf</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>