<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000296">O-000296/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96932">Birgit Sippel</PERSON>, <PERSON ID="4519">Claude Moraes</PERSON>, <PERSON ID="96990">Carmen Romero López</PERSON>, <PERSON ID="96952">Sylvie Guillaume</PERSON>, <PERSON ID="96911">Tanja Fajon</PERSON>, <PERSON ID="96892">Roberto Gualtieri</PERSON>, <PERSON ID="96916">Rita Borsellino</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000296">Vec: Podmienky zadržiavania v EÚ</OBJECT><CONTENT><PARA>Na základe požiadavky Rady v rámci Štokholmského programu a viacerých žiadostí Európskeho parlamentu Komisia nedávno vydala zelenú knihu o uplatňovaní trestnoprávnych predpisov EÚ v oblasti pozbavenia osobnej slobody.</PARA><PARA>Zelenou knihou sa začína otvorená diskusia zúčastnených strán o činnostiach EÚ zameraných na zlepšenie podmienok zadržiavania osôb s cieľom zabezpečiť vzájomnú dôveru v justičnej spolupráci. Kniha sa venuje závažným otázkam, napríklad vplyvu odlišných noriem týkajúcich sa podmienok zadržiavania na uplatňovanie legislatívnych nástrojov EÚ, ako sú európsky zatykač a európsky príkaz na dohľad. Venuje sa tiež možnej úlohe činnosti EÚ v oblastiach, ako sú vyšetrovacia väzba, alternatívne opatrenia a podmienky zadržiavania detí, s cieľom zlepšiť vplyv na podmienky zadržiavania v celej Európe.</PARA><PARA>V prílohe k zelenej knihe sú zdôraznené viaceré obavy týkajúce sa veľmi odlišnej situácie v členských štátoch, pokiaľ ide o počty osôb zadržiavaných vo vyšetrovacej väzbe, preplnenosť a mieru zaplnenia väzníc vrátane miery zadržiavania detí a cudzích štátnych príslušníkov. Európsky súd pre ľudské práva opakovane odsúdil členské štáty EÚ s ohľadom na podmienky zadržiavania osôb, dĺžku vyšetrovacej väzby a justičnú správu, a to aj na základe správ Výboru Rady Európy na zabránenie mučeniu.</PARA><PARA>Ako chce Rada riešiť ochranu základných práv všetkých zadržiavaných osôb, ktoré sú zakotvené v Charte EÚ a ktoré sa týkajú podmienok zadržiavania, nedostatku zariadení, preplnenosť, zlé používanie a zneužívanie alternatívnych opatrení a dlhú vyšetrovaciu väzbu, ktoré boli často predmetom rozhodnutí Európskeho súdu pre ľudské práva? Ako chce Rada riešiť otázky v právomoci EÚ, ktoré majú priamy alebo nepriamy vplyv na podmienky zadržiavania a základné práva zadržiavaných osôb, ako sú zneužívanie vyšetrovacej väzby a propagácia používania alternatívnych opatrení? Ako chce Rada riešiť otázku vplyvu podmienok zadržiavania na uplatňovanie kľúčových nástrojov EÚ pre justičnú spoluprácu v trestných veciach, ako sú európsky zatykač a európsky príkaz na dohľad?</PARA><PARA>Čo podnikne Rada s cieľom vhodne nadviazať na zelenú knihu Komisie?</PARA></CONTENT></QUEST>