<QUEST VERSION="2"><TI><TI-INTRO>Otázka na hodinu otázok <QREF QID="H-2010-0474">H-0474/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: októbra 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="96705">Bendt Bendtsen</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0474">Vec: Ekologické verejné obstarávanie</OBJECT><CONTENT><PARA>Zdravotnícke pomôcky nepatria do desiatich sektorov, ktoré Komisia uprednostňuje v súvislosti s ekologickým verejným obstarávaním. Vypracovanie harmonizovaných kritérií pre tento sektor sa ukázalo ako problematické, vzhľadom na to, že všeobecný termín „zdravotnícke pomôcky” pokrýva mnohé výrobky rôzneho druhu. Neexistujúce usmernenia pre obstarávanie zdravotníckych pomôcok však môžu mať mimovoľne za následok, že tomuto sektoru bude chýbať dôležitý impulz na nepretržitý rozvoj lepších a trvalo udržateľných výrobkov. </PARA><PARA>Zvážila Komisia možnosť opätovne vypracovať usmernenia, v ktorých by jednotlivé druhy výrobkov súhrnne uvádzané pod všeobecným termínom „zdravotnícke pomôcky” boli prípadne rozdelené do viacerých kategórií? Zvážila sa v tejto súvislosti možnosť spolupráce so zástupcami hospodárskej oblasti a medziodvetvových organizácií v záujme toho, aby sa sektor takýmto spôsobom podieľal na kategorizácii jednotlivých druhov výrobkov? Zvážila okrem toho Komisia stanovenie osobitných kategórií inovácií, ktoré by špecifickým spôsobom zodpovedali charakteru a oblastiam uplatňovania výrobkov? </PARA></CONTENT></QUEST>