<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0050">O-0050/09</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladajú: <PERSON ID="1913">Evelyne Gebhardt</PERSON>, <PERSON ID="2048">Herbert Bösch</PERSON>, <PERSON ID="38845">Pierre Pribetich</PERSON>, <PERSON ID="40818">Jan Cremers</PERSON> a <PERSON ID="2286">Harald Ettl</PERSON>, v mene skupiny <GRPOL GRPOLID="1103">PSE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0050">Vec: Problémy pri poskytovaní služieb podnikmi z členských štátov EÚ v Švajčiarsku</OBJECT><CONTENT><PARA>1. júna 2002 nadobudli platnosť viaceré dohody v oblasti voľného pohybu a osobnej dopravy medzi Švajčiarskom a Európskou úniou. Týmito dohodami sa otvára švajčiarsky trh pre poskytovateľov služieb z členských štátov EÚ a trhy členských štátov sa otvárajú švajčiarskym poskytovateľom služieb. V súvislosti s ochranou švajčiarskych pracovníkov, ako aj pracovníkov z členských štátov EÚ švajčiarsky zákon o vysielaní pracovníkov stanovuje, že musia byť dodržané mzdové a sociálne normy. Autori otázky vítajú túto skutočnosť, pri praktickej realizácii sa však vynára množstvo problémov, ktoré zbytočne sťažujú poskytovanie služieb. Napríklad pre zahraničného poskytovateľa je mimoriadne ťažké zistiť, aká je stanovená minimálna mzda platná v príslušnom odvetví v kantóne, kde sa služby majú poskytovať. S tým spojená právna neistota a netransparentnosť predstavuje prekážku v poskytovaní služieb. Väčšia transparentnosť a zvýšená koordinácia je v záujme švajčiarskych, ako aj zahraničných podnikov a pracovníkov pôsobiacich v Švajčiarsku. Zahraničné živnostenské podniky, ktoré by chceli pôsobiť v Švajčiarsku, by preto mali mať jasnú predstavu o švajčiarskych platných pracovno-právnych predpisoch a kolektívnych zmluvách ešte predtým, ako prídu do Švajčiarska.</PARA><PARA>Podniky z pohraničných oblastí sa vo všeobecnosti sťažujú na to, že výklad zákonov v jednotlivých kantónoch je veľmi rozdielny. Týka sa to aj ohlasovacej povinnosti ustanovenej v švajčiarskom zákone o vysielaní pracovníkov, ktorá poskytovateľom služieb nariaďuje ohlásenie 8 dní pred začatím práce, čím spôsobuje zahraničným podnikom problémy.</PARA><PARA>V rámci trilaterálnej pracovnej skupiny na uľahčenie vykonávania zákona o vysielaní pracovníkov sa Švajčiarsky štátny sekretariát pre hospodárske veci (SECO) usiluje dosiahnuť zvýšenie transparentnosti a zjednodušenie postupov platných pre zahraničných poskytovateľov služieb.</PARA><PARA>Vidí Európska komisia možnosť poskytnúť v tejto záležitosti podporu, aby sa v budúcnosti lepšie využívali v praxi výhody, ktoré ponúka voľný pohyb služieb vo vzťahu ku Švajčiarsku?</PARA></CONTENT></QUEST>