<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0054">O-0054/09</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladá: <PERSON ID="4338">Thierry Cornillet</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0054">Vec: Rok od podpísania Európskeho konsenzu o humanitárnej pomoci</OBJECT><CONTENT><PARA>Európsky konsenzus o humanitárnej pomoci podpísali spoločne Rada, zástupcovia vlád členských štátov, ktorí sa zišli na zasadnutí Rady, Európsky parlament a Európska komisia 18. decembra 2007. Proces rokovaní medzi týmito troma inštitúciami bol významnou príležitosťou na dosiahnutie politickej dohody o tom, ako reagovať na čoraz komplexnejšie krízové situácie a definovať rozsah humanitárnej činnosti Európy. Akčný plán Európskej komisie, ktorý obsahuje konkrétne opatrenia na realizáciu tohto spoločného textu, bol prijatý 29. mája 2008 a Rada ho schválila 22. júla 2008.</PARA><PARA>V článku 101 konsenzu sa uvádza, že „o pokroku EÚ pri vykonávaní tohto Konsenzu o humanitárnej pomoci by mala pravidelne rokovať Rada a Európsky parlament...“.</PARA><PARA>Po uplynutí jedného roka od podpisu konsenzu je vhodné vyhodnotiť činnosť Európskej únie v oblasti humanitárnej pomoci.</PARA><PARA>–  Aké sú vo všeobecnosti opatrenia, ktoré Európska únia prijala v roku 2008 a ktoré plánuje prijať s cieľom plniť záväzky uvedené v konsenze? </PARA><PARA>–  Akú má EÚ politickú stratégiu na začlenenie zníženia hrozieb katastrof a prípravy na katastrofy v rozvojových krajinách do svojej humanitárnej a rozvojovej politiky v súvislosti s čoraz častejším výskytom prírodných katastrof a so zmenou klímy?</PARA><PARA>–  Aká pozornosť sa venuje nedostatočne financovaným, zanedbávaným alebo zabudnutým humanitárnym krízam, pri ktorých nevznikla primeraná celosvetová medzinárodná humanitárna odozva?</PARA><PARA>–  Aké budú kroky Európskej únie v nadväznosti na Medzinárodnú konferenciu o dodržiavaní medzinárodného humanitárneho práva, ktorá sa konala 16. septembra 2008, aby sa zachoval „humanitárny priestor“ potrebný na zabezpečenie prístupu k zraniteľnému obyvateľstvu a bezpečnosti humanitárnych pracovníkov?</PARA></CONTENT></QUEST>