<AQE.QER><ANSWER AID="AE-010138-11" QIDREFS=""><HEAD.A><TI3><P.WQ>Odpoveď pána Andora  v mene Komisie </P.WQ></TI3><P.WQ><DATE.WQ DATE.DOC="">(7. decembra 2011)</DATE.WQ></P.WQ></HEAD.A><CONTENTS CTNID="AC-E-010138-11"><P>Komisia si je vedomá, že finančná a hospodárska kríza spôsobuje značné zhoršenie sociálnej situácie veľkých skupín ľudí. Väčšina členských štátov zaviedla v záujme zmiernenia sociálneho vplyvu krízy balíky opatrení na oživenie hospodárstva. Viaceré členské štáty vrátane Grécka a Portugalska, ktoré čelili závažným hospodárskym ťažkostiam, zaviedli drastické, a preto veľmi nepopulárne, opatrenia fiškálnej konsolidácie, ktorých účelom bolo ozdraviť verejné financie (tieto opatrenia okrem iného zahŕňali zvýšenie priemerného veku odchodu do dôchodku, zmrazenie miezd a dôchodkov pracovníkov vo verejnom sektore a zvýšenie DPH a ďalších daní).</P><P>Stratégia Európa 2020 na zabezpečenie inteligentného, udržateľného a inkluzívneho rastu, ktorú hlavy štátov a vlád EÚ odsúhlasili v roku 2010, prispela k zvýšeniu významu sociálneho začlenenia v rámci širšej politickej agendy EÚ, a to najmä prostredníctvom stanovenia cieľa EÚ v oblasti chudoby/zníženia sociálneho vylúčenia (ktorý sa premietol do vnútroštátnych cieľov). V súlade s cieľmi Európskej platformy proti chudobe a sociálnemu vylúčeniu, jednej zo siedmich hlavných iniciatív v rámci stratégie Európa 2020, Komisia tento záväzok premietla do praktických opatrení. K takýmto opatreniam patrí odporúčanie o prístupe k základným účtom (prijaté v roku 2011)<NOTE TYPE="NUM">Pozri: http://ec.europa.eu/governance/impact/ia_carried_out/docs/ia_2011/c_2011_4977_en.pdf</NOTE> a odporúčanie o chudobe detí (ktoré by sa malo prijať v roku 2012)<NOTE TYPE="NUM">Úplný zoznam opatrení je uvedený na stránke: http://eur-lex.europa.eu/LexUriServ/LexUriServ.do?uri=SEC:2010:1564:FIN:EN:PDF</NOTE>. Komisia tiež monitoruje vykonávanie odporúčaní pre jednotlivé členské štáty týkajúce sa trhu práce a sociálneho začlenenia. </P><P>Okrem toho, rok 2012 bol označený za Európsky rok aktívneho starnutia a solidarity medzi generáciami<NOTE TYPE="NUM">Pozri: http://ec.europa.eu/social/ey2012.jsp</NOTE>. Jeho cieľom je vytvoriť lepšie pracovné príležitosti a pracovné podmienky pre rastúci počet starších ľudí v Európe, pomôcť im prevziať aktívnejšiu úlohu v spoločnosti a podporovať zdravé starnutie. Na záver je potrebné uviesť, že Komisia bude naďalej podporovať inovácie v sociálnej oblasti podložené dôkazmi s cieľom overiť a zhodnotiť inovatívne riešenia s ohľadom na ich rozšírenie.</P></CONTENTS></ANSWER></AQE.QER>