<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000005">O-000005/2012</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96817">Erminia Mazzoni</PERSON><BRK/>v mene <COMMITTEE COMMID="2878">Výboru pre petície</COMMITTEE></TI-AUTHOR></TI><OBJECT OBJID="OBJ000005">Vec: Prístup nevidiacich ku knihám</OBJECT><CONTENT><PARA>V záujme riešenia problému prístupu nevidiacich a slabozrakých ľudí ku knihám a ďalším tlačeným produktom navrhla Svetová únia nevidiacich a Európska únia nevidiacich medzinárodne záväznú zmluvu v rámci Svetovej organizácie duševného vlastníctva (WIPO), ktorej cieľom je stanoviť cielenú výnimku týkajúcu sa autorských práv. Komisia a Rada však na druhej strane navrhujú dohody zainteresovaných strán v EÚ a dobrovoľné odporúčanie v rámci WIPO. Európska komunita nevidiacich považuje oboje za úplne nepostačujúce.</PARA><PARA>1. Vzhľadom na to, že EÚ podporuje záväzné zmluvy v rámci WIPO vo všetkých ostatných veciach, ako Rada odôvodní, že navrhuje nižšiu úroveň celosvetovej právnej ochrany ľudí so zdravotným postihnutím?</PARA><PARA>2. Domnieva sa Rada, že opatrenia týkajúce sa zmluvy v rámci WIPO plne zodpovedajú predstavám Európskeho parlamentu, ktoré vyjadril vo svojej správe Uvoľnenie potenciálu kultúrneho a kreatívneho priemyslu, v ktorej požaduje právne záväznú zmluvu v rámci WIPO?</PARA><PARA>3. Domnieva sa Rada, že jej nesúhlas so zmluvou v rámci WIPO je v súlade s jej stratégiou týkajúcou sa ľudí so zdravotným postihnutím na roky 2010 – 2020, ktorá obsahuje konkrétny cieľ odstraňovať prekážky začleňovaniu a vytvárať kultúru rovných príležitostí?</PARA><PARA>4. Domnieva sa Rada v tejto súvislosti, že platné predpisy EÚ a medzinárodné predpisy sú v súlade s cieľmi Dohovoru OSN o právach osôb so zdravotným postihnutím, a najmä jeho článkami 21 a 30, a s povinnosťami vyplývajúcimi z Európskej charty základných práv, ktorých cieľom je zabránenie diskriminácie osôb so zdravotným postihnutím?</PARA></CONTENT></QUEST>