<QUEST VERSION="2"><TI><TI-INTRO>Otázka na hodinu otázok <QREF QID="H-2010-0624">H-0624/2010</QREF></TI-INTRO><TI-DEST><INST TYPE="CS">Rade</INST></TI-DEST><TI-SESSION>Schôdza: januára 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="96681">Vilija Blinkevičiūtė</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0624">Vec: Ochrana detských obetí</OBJECT><CONTENT><PARA>Štokholmský program, ktorý prijala Rada, obsahuje hlavné opatrenia týkajúce sa prevencie, presadzovania práva a ochrany detských obetí v boji proti obchodovaniu s ľuďmi. Ochrane detí by sa mala venovať osobitná pozornosť. Vzhľadom na skutočnosť ,že deti sú najzraniteľnejším článkom spoločnosti, je potrebné vynaložiť mimoriadne veľké úsilie. </PARA><PARA>Deti sa predávajú na vykonávanie nútených prác a páchanie nezákonnej činnosti. Okrem toho sú predmetom obchodovania na účely nezákonného darovania orgánov. </PARA><PARA>Rada rozhodla ustanoviť koordinátora Európskej únie pre boj proti obchodovaniu s ľuďmi v snahe zlepšiť koordináciu európskej politiky v oblasti boja proti obchodovaniu s ľuďmi. Mohla by Rada uviesť, či tento koordinátor Európskej únie pre boj proti obchodovaniu s ľuďmi bude zodpovedný aj za boj proti obchodovaniu s deťmi? Aké konkrétne opatrenia na ochranu detských obetí by mal prijať tento koordinátor? </PARA></CONTENT></QUEST>