<QUEST><TI><TI-INTRO>ÚSTNA OTÁZKA <QREF QID="H-2010-0085">H-0085/10</QREF></TI-INTRO><TI-SESSION>pre hodinu otázok na schôdzi v marci 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="26851">Nikolaos Chountis</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0085">Vec: Blížiace sa zlúčenie spoločností Olympic Air a Aegean Airlines</OBJECT><CONTENT><PARA>Dňa 11. februára 2010 spoločnosti Olympic Air a Aegean Airlines vydali podobné vyhlásenia, v ktorých potvrdili rozhovory o „budúcej spolupráci“ napriek tomu, že v tlači sa objavili správy o blížiacom sa zlúčení oboch spoločností. Tento scenár, ktorý by viedol k vytvoreniu súkromného monopolu a strate 2 500 pracovných miest, vyvolal ostrú reakciu organizácií na ochranu spotrebiteľov. Keďže obe spoločnosti prakticky kontrolujú celý domáci trh osobnej dopravy, keďže Grécko má viac letísk ako iné členské štáty v dôsledku jeho zemepisnej polohy a keďže sa očakáva, že dôjde k zvýšeniu domáceho cestovného, ako aj počtu a objemu subvencovaných služieb, vyjadri sa Komisia k týmto otázkam?</PARA><PARA>Predstavuje skutočnosť, že obe spoločnosti kontrolujú 97 % domácej osobnej dopravy, dôvod pre Grécku komisiu pre hospodársku súťaž, aby zamietla návrh na toto zlúčenie? Môže grécky štát odmietnuť udeliť spoločnosti Olympic Air názov a logo novej spoločnosti, ktorá by vznikla takýmto zlúčením, a zaviesť strop pre domáce cestovné, keďže nová spoločnosť by vlastnila 97 % podiel na domácej osobnej doprave?</PARA></CONTENT></QUEST>