<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0081-R01">O-0081/07/rev.1</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="1952">Jan Marinus Wiersma</PERSON>, <PERSON ID="2295">Hannes Swoboda</PERSON>, <PERSON ID="28200">Katalin Lévai</PERSON>, <PERSON ID="33990">Adrian Severin</PERSON> a <PERSON ID="2107">Jan Andersson</PERSON>, v mene skupiny <GRPOL GRPOLID="1103">PSE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0081">Vec: Európska rómska stratégia</OBJECT><CONTENT><PARA>Európsky parlament prijal v apríli 2005 uznesenie o situácii Rómov (<ANCHOR ID="1" FAMILY="TA" TYPE="P6-TA" YEAR="2005" NUMBER="0151">P6_TA(2005)0151</ANCHOR>), v ktorom vyzval Európsku komisiu, aby pripravila oznámenie o tom, ako môže EÚ najlepšie koordinovať a presadzovať úsilie o zlepšenie situácie Rómov, a prijala akčný plán s jasnými odporúčaniami pre členské štáty. V uznesení sa takisto navrhovalo zvážiť uznanie Rómov ako nadnárodnej európskej menšiny.</PARA><PARA>V súvislosti s rómskou problematikou bol prijatý celý rad iniciatív, Európska komisia však zatiaľ nepredložila žiaden komplexný akčný plán. Plánuje Európska komisia vzhľadom na uvedenú žiadosť Európskeho parlamentu vypracovať v budúcom roku oznámenie týkajúce sa rómskej problematiky?</PARA><PARA>Aké množstvo európskych finančných prostriedkov majú k dispozícii členské štáty, ktoré sa usilujú o integráciu rómskych komunít? Vykonala Komisia nejaké hodnotenie skutočného účinku európskeho financovania na začlenenie rómskeho obyvateľstva?</PARA><PARA>Zvažuje Európska komisia možnosť úpravy inštitucionálnych štruktúr s cieľom venovať sa rómskej problematike efektívnejším spôsobom? Je Európska komisia pripravená zriadiť rómsku sekciu alebo vytvoriť rómsku medziútvarovú skupinu? Ak nie, ako chce Európska komisia zabezpečiť efektívnu koordináciu svojho úsilia zameraného na podporu sociálnej a ekonomickej integrácie rómskych komunít s ostatnými politickými iniciatívami? Zvážila by Európska komisia zahrnutie primárnej zodpovednosti za rómsku problematiku do pôsobnosti jediného európskeho komisára? </PARA><PARA>Je Európska komisia pripravená presadiť podporné opatrenia na sociálnu integráciu rómskeho obyvateľstva, ako sa odporúča v smernici 2000/43/ES<FNREF FNIDREF="FN1"/>?</PARA><PARA>Zvažuje Európska komisia možnosť výraznejšej účasti na iniciatíve Desaťročie integrácie Rómov, napríklad menovaním koordinátora EK pre rómsku problematiku?</PARA><FN FNID="FN1">  Ú. v. ES L 180, 19.7.2000, s. 22.</FN></CONTENT></QUEST>