<imp:content xmlns:imp="http://APIE.imp">

<imp:doc imp:orderNum="0">
<Story language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>Lieky pre deti:  európska nádej</Title><Topic>Verejné zdravie</Topic><PublicationDate>2005-09-10 - 11:00</PublicationDate><Photography href="20050818PHT00179" title="  " alt="  " ext="jpg" width="725" height="482">  </Photography><Chapo>

Vaše dieťa má angínu a chcete ho liečiť? Nie je nič jednoduchšie. Potrebujete pohár vody, tabletku predpísanú lekárom a jeden nôž. Nožom rozpolíte alebo rozštvrtíte tabletku, ktorá je  takmer istotne určená pre dospelého. V Európe je  menej ako polovica liekov, ktoré sa  podávajú deťom, určených skutočne pre ne.  Nariadenie o detských liekoch predložené na rozhodnutie Európskemu parlamentu však môže zmeniť túto situáciu.

</Chapo><Content><xhtml:div>

<xhtml:div align="justify">Dieťa, ktoré nikdy neochorie? To je len sen. Každý rodič sa musí naučiť zaobchádzať s tabletkami a kapsulami, liečivými zásypmi, hotovými sirupmi, čípkami, kvapkami či masťami. Väčšina týchto výrobkov je určená pre dospelých. Ako ich dávkovať na liečbu dieťaťa? Len časť liekov sa predáva s pokynmi na dávkovanie, ktoré sú  prispôsobené deťom. Podľa veku dieťaťa a typu liekov je potrebné sa zásobiť celým arzenálom: malé a veľké lyžičky, s dávkovačom alebo bez neho, striekačky a pipety ciachované v kilogramoch alebo mililitroch, dojčenské fľaše na rozpustenie obsahu kapsule.   </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Dieťa nie je časťou z dospelého </xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Život rodičov, ktorí sú často nútení ako čarodejnícki učni nahradiť lekárnika, nie je jednoduchý. Základný problém je však inde. Organizmus dieťaťa je iný ako organizmus dospelého a jeho metabolizmus je odlišný.  Nestačí len zmeniť dávkovanie lieku podľa váhy pacienta. Existuje totiž riziko predávkovania alebo poddávkovania.  Účinok liekov nie je nutne rovnaký u dospelého a u dieťaťa. Deti rastú, ich váha a výška ale aj fungovanie orgánov a psychika sa vyvíjajú. Predčasne narodení novorodenci, riadne narodení novorodenci (0 až 27 dní), dojčence a batoľatá (28 dní až 23 mesiacov), deti (2 až 11 rokov), dospievajúci (12 až 16/18 rokov) - v každej z týchto etáp vývoja reaguje organizmus  odlišne. Je teda zrejmé, že deti potrebujú lieky osobitne určené pre ne.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Prečo nebrať do úvahy samozrejmosť?</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Sto miliónov jedincov, čo je jedna pätina populácie Európskej únie s 25 členskými štátmi, má menej ako 16 rokov. Prečo teda lekári a lekárnici predpisujú a vydávajú lieky, ktoré nie sú určené osobitne pre nich? Nie je to z dôvodu nedostatku kompetencie ale najčastejšie preto, lebo takéto lieky  neexistujú. Dôvodov je viacero.  </xhtml:div>
<xhtml:div align="justify"> </xhtml:div>
<xhtml:div align="justify">Po prvé, mnoho liekov vyvinutých pre dospelých si vyžaduje úpravu, predtým ako sa podajú malým pacientom. Neprichádza do úvahy, aby sa deťom mladším ako šesť rokov, ktoré potrebujú čo najmenšie rozmery v tuhej alebo tekutej podobe, dávali prehĺtať veľké kapsule alebo tabletky. Látky vytvorené v laboratóriách sa musia testovať, predtým, než sa dostanú jedného dňa do predaja v lekárňach. To je zákonnou podmienkou pre ich uvedenie na trh. Od okamihu, ako sa uzná, že ich používanie na liečbu dieťaťa predstavuje niečo osobitné, by bolo potrebné uskutočniť doplnkové testy, pričom by sa táto osobitosť musela zohľadniť. A doplnkové testy znamenajú zároveň aj zvýšené náklady na uvedenie na trh. Napokon, bolo by obtiažne testovať účinok látky na organizmus detí bez ich účasti. Samozrejme, lenže klinické testy na deťoch vyvolávajú etickú dilemu.  </xhtml:div>
<xhtml:div align="justify"> </xhtml:div>
<xhtml:div align="justify">Je zrejmé, že tieto pochybnosti nemôžu zostať bez odpovede. Zdravie, najmä zdravie detí, je prioritou samo o sebe. Keď sa ale hovorí o nákladoch, nesmie sa pustiť zo zreteľa ani zaťaženie, ktoré predstavujú neprispôsobené terapie pre rozpočty na zdravotníctvo. Pokiaľ ide o etické otázky, je možné  úprimne sa domnievať, že predpisovanie liekov určených pre dospelých deťom je etickejšie ako pokusy realizované pod kontrolou a v súlade s predpismi vypracovanými na mieru? Podľa niektorých je takýto typ predpisovania spojený s „divokými“ skúsenosťami, ktorých vplyv na zdravie detí zostáva neznámy.  Takisto by sme nemali zatvárať oči pred situáciou detí trpiacich na chronické ochorenia, ktoré sú odsúdené nato, že musia roky brať nevhodne prispôsobené lieky a celý život znášať ich následky.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Zmeniť postup </xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Príklad Spojených štátov dokazuje, že je možné nájsť východisko. Americký zákon (Pediatric Rule) od roku 1998 stanovuje pre laboratóriá povinnosť predložiť jeden spis so žiadosťou o povolenie na uvedenie na trh pre  deti aj pre dospelých. Návrh nariadenia o liekoch používaných v pediatrii, ktorý predložila Európska komisia Parlamentu a Rade, sleduje rovnaký postup. Zriaďuje pediatrický výbor zodpovedný okrem iného za hodnotenie potrieb v súvislosti s pediatrickými liekmi. </xhtml:div>
<xhtml:div align="justify"> </xhtml:div>
<xhtml:div align="justify">Európska agentúra pre hodnotenie liekov (EMEA) so sídlom v Londýne sa okrem svojich súčasných právomoci bude zaoberať klinickými pokusmi na deťoch, najmä preto, aby sa prostredníctvom databázy štúdií, ktoré už boli realizované, zamedzilo zbytočnému opakovaniu týchto štúdií. Poslanci Výboru pre životné prostredie a zdravie v plnej miere podporili tento projekt pri hlasovaní o správe pani Françoise Grossetete (PPE-DE, Francúzsko) v júli. Pani Grossetête navrhuje vytvorit osobitný európsky fond. Farmaceutický výskum a vývoj v Európe si podľa nej vyžadujú koordinovaný postup členských štátov, pretože jediný štát na to nemá potrebné kapacity.</xhtml:div>
<xhtml:div> </xhtml:div>

</xhtml:div></Content><Note>



</Note><REF text-before="reference_abbr"><ns1:ID>20050819STO01005</ns1:ID></REF><Knowmore text-before="more"><Link href="http://europa.eu/agencies/community_agencies/emea/index_sk.htm" title="Európska agentúra pre hodnotenie liekov (EN)">Oficiálna stránka Európskej agentúry pre hodnotenie liekov (EMEA) v Londýne.</Link></Knowmore></Story>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20050818PHT00179.jpg</URL>
</LINK>
<LINK>
<LANGUAGE>SK</LANGUAGE>
<RANK>2</RANK>
<ORIGIN>LINK</ORIGIN>
<URL>http://europa.eu/agencies/community_agencies/emea/index_sk.htm</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 STO DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 STO DOC XML V0//EN</ASSOCIATION>
</imp:assoc>
</imp:content>