<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000060">O-000060/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="1191">Doris Pack</PERSON><BRK/>v mene <COMMITTEE COMMID="2872">Výboru pre kultúru a vzdelávanie</COMMITTEE></TI-AUTHOR></TI><OBJECT OBJID="OBJ000060">Vec: Sarajevo ako Európske hlavné mesto kultúry na rok 2014</OBJECT><CONTENT><PARA>Členov delegácie Výboru pre kultúru a vzdelávanie, ktorá nedávno navštívila Sarajevo, veľmi zaujal dynamický kultúrny život v meste. Zistili, že predstavitelia mesta majú v úmysle uchádzať sa o titul Európske hlavné mesto kultúry na rok 2014 (na základe výnimky) a že v zmysle toho uskutočňujú rozsiahle prípravy.</PARA><PARA>Vzhľadom na skutočnosť, že Sarajevo bolo miestom, kde sa atentátom v roku 1914 začala prvá svetová vojna, by jeho vymenovanie za európske hlavné mesto kultúry v novej európskej ére bolo významným krokom smerom k definitívnemu umlčaniu duchov delenia Európy z minulosti a k ukázaniu novej Európy.</PARA><PARA>Počas bosnianskej vojny v rokoch 1992 až 1996 zažilo Sarajevo najdlhšie obliehanie hlavného mesta v histórii moderných vojenských operácií. Zachovalo si však svoj multikultúrny charakter a odvtedy ho stále posilňuje. Sarajevo chce zanechať minulosť a hľadieť oduševnene v ústrety svojej európskej budúcnosti. Zaslúži si šancu ukázať svoj obrovský potenciál pre multikultúrnosť.</PARA><PARA>So zreteľom na rozhodnutie 1622/2006/ES Európskeho parlamentu a Rady z 24. októbra 2006 o činnosti Spoločenstva na podporu projektu Európske hlavné mesto kultúry na roky 2007 až 2019<FNREF FNIDREF="FN1"/> mohla by Rada spolu s Parlamentom zvážiť možnosť výnimky na rok 2014?</PARA><FN FNID="FN1">  Ú. v. EÚ L 304, 3.11.2006, s. 1.</FN></CONTENT></QUEST>