<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000184">O-000184/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28310">Edite Estrela</PERSON><BRK/>v mene <COMMITTEE COMMID="2877">Výboru pre práva žien a rodovú rovnosť</COMMITTEE></TI-AUTHOR></TI><OBJECT OBJID="OBJ000184">Vec: Situácia v oblasti smernice o materskej dovolenke</OBJECT><CONTENT><PARA>Odvtedy, ako Európsky parlament 20. októbra 2010 schválil svoju pozíciu (<ANCHOR ID="1" FAMILY="TA" TYPE="P7-TA" YEAR="2010" NUMBER="0373">P7_TA(2010)0373</ANCHOR>) k revízii smernice o materskej dovolenke (92/85/EHS), Rada ešte nedospela k formálnej pozícii k tomuto návrhu. Sme si však vedomí toho, že niekoľko členských štátov vyjadrilo obavy nad pozmeňujúcimi a doplňujúcimi návrhmi, ktoré prijal Parlament, a nad súvisiacimi nákladmi, najmä čo sa týka predĺženia materskej dovolenky (na 20 týždňov), výšky príspevku (plná platba) a ustanovení týkajúcich sa otcovskej dovolenky (dva týždne plne platenej otcovskej dovolenky).</PARA><PARA>Vzhľadom na súčasnú finančnú krízu a na odlišné systémy materských dovoleniek v členských štátoch je Parlament ochotný zachovať sa flexibilne a je pripravený spolupracovať s Radou s cieľom dosiahnuť dohodu, ktorá splní potreby a očakávania európskych rodín a európskeho hospodárstva. Treba tiež poznamenať, že na dosiahnutie 75 % miery zamestnanosti žien stanovenej v stratégii Európa 2020 treba zaviesť ďalšie opatrenia na lepšie vyváženie pracovného a rodinného života a je veľmi dôležité, aby Rada uvoľnila situáciu a dospela k formálnej pozícii, aby mohla začať diskusia s Parlamentom v záujme dosiahnutia kompromisu.</PARA><PARA>Je Rada pripravená zvážiť kompromisy týkajúce sa hlavných otázok, ako je dĺžka materskej dovolenky, výška príspevku a strop?</PARA><PARA>V súvislosti s úspornými opatreniami v dôsledku súčasnej finančnej krízy bude Rada zvažovať možnosť postupného vykonávania revidovanej smernice tak, ako navrhol Parlament?</PARA><PARA>Zamýšľa Rada, s cieľom nájsť flexibilnejšie spôsoby vykonávania, prerokovať doložku „o prepojení“, najmä vo vzťahu k nedávno revidovanej smernici o otcovskej dovolenke (96/34/ES), ktorú členské štáty budú musieť vykonávať od roku 2012? </PARA><PARA>Má Rada v úmysle podporiť otcovskú dovolenku v tejto smernici?</PARA><PARA>Ako si Rada predstavuje úlohu sociálnych partnerov v nadchádzajúcich rokovaniach?</PARA></CONTENT></QUEST>