<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000100">O-000100/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96852">Cornelia Ernst</PERSON>, <PERSON ID="28514">Kyriacos Triantaphyllides</PERSON>, <PERSON ID="96858">Marie-Christine Vergiat</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000100">Vec: Odpovede členských štátov na migračné toky a situáciu utečencov</OBJECT><CONTENT><PARA>Francúzsko zaviedlo minulý týždeň hraničné kontroly a zablokovalo železničnú dopravu na hraniciach s Talianskom (pri obci Ventimiglia) po tom, ako talianska vláda podpísala dekrét, ktorým umožnila orgánom vydať dočasné povolenie na pobyt 25 800 migrantom z Tuniska, ktorí prišli po páde režimu do Lampedusy. Rozkol medzi Francúzskom a Talianskom v otázke migrácie mal a ešte môže mať neblahé následky na slobodu pohybu v EÚ.</PARA><PARA>Taliansko tiež začalo s repatriáciou niekoľkých stovák tuniských občanov, napriek tomu, že im bolo pred návratom odopreté právo hovoriť s právnikom (ktorý by ich informoval o ich právach) alebo so sudcom (ktorý by mal podľa talianskych zákonov rozhodnúť o vyhostení). Na ostrove Lampedusa nie je žiadny súdny orgán.</PARA><PARA>Situácia v severnej Afrike sa zatiaľ nezlepšila a tisíce utečencov uviazli v Líbyi, kde sa nachádzajú v extrémne nebezpečnej situácii. EÚ a jej členské štáty musia podobné situácie riešiť väčšou spoluprácou a hľadať skutočné riešenia v záujme – predovšetkým – zraniteľných ľudí.</PARA><PARA>– Domnieva sa Komisia, že v prípade nedávnych krokov francúzskej hraničnej polície bol porušený kódex schengenských hraníc?</PARA><PARA>– Domnieva sa Komisia, že postupy navracania utečencov z ostrova Lampedusa do Tuniska dňa 5. apríla 2011 boli zákonné a v súlade so zásadou nenavracania a právom žiadať o azyl?</PARA><PARA>– Má Komisia v úmysle podporovať otvorenie humanitárneho koridoru, ktorým by mohli byť utečenci z Líbye evakuovaní a presídlení do EÚ, a spolupracovať na ňom?</PARA><PARA>– Aké opatrenia má Komisia v úmysle podniknúť, aby bolo urýchlene schválené spoločné rozhodnutie o presídlení a, zo všeobecnejšieho hľadiska, aby sa spoločný azylový systém EÚ stal do roku 2012 skutočnosťou?</PARA></CONTENT></QUEST>