<QUEST VERSION="2"><TI><TI-INTRO>Otázka na hodinu otázok <QREF QID="H-2010-0393">H-0393/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: septembra I 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0393">Vec: Odkupovanie a privatizácia gréckych bánk</OBJECT><CONTENT><PARA>Banka Piraeus sa zameriava na štátne percentá v Gréckej poľnohospodárskej banke – ATE (77,31 %) a v Poštovej sporiteľni – TT (33,04 %) a za obe banky ponúka celkovú sumu 701 miliónov EUR. Ide zjavne o reakciu veľkých akcionárov banky Piraeus na výzvy vlády PASOK a zástupcov EÚ a MMF na vytvorenie silnejších bankových zoskupení s využitím mechanizmu štátnej ochrany, ktorý sa spomína v memorande o porozumení medzi EÚ, ECB a MMF. Všetky grécke banky získali značné dotácie v rámci balíka štátnej pomoci vo výške 28 miliárd i nového balíka vo výške dodatočných 10 miliárd, ktoré má poskytnúť EÚ a MMF, pričom ide o sumy, ktoré bude musieť národ vrátiť za cenu zlata a za veľmi ťažkých podmienok. Pracovníci budú musieť zaplatiť za fúziu a privatizáciu ATE a TT, ako aj za zvýšený zisk bánk, čo bude mať mimoriadne negatívny vplyv na zadlžených malých a stredných poľnohospodárov, výrobné a spracovateľské jednotky prepojené s ATE a pracovníkov v bankovom sektore.</PARA><PARA>Ak vezmeme do úvahy, že v súlade s uvedeným memorandom sa príjmy z výpredaja štátneho dedičstva odhadujú na 1 miliardu EUR za každý nasledujúci rok, zodpovedá odkupovanie a privatizácia bánk podmienkam a ustanoveniam memoranda, ktoré spoločne vypracovali vláda PASOK, EÚ, ECB a MMF?</PARA></CONTENT></QUEST>