<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000098">O-000098/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="4385">Hélène Flautre</PERSON>, <PERSON ID="96815">Judith Sargentini</PERSON>, <PERSON ID="4531">Jean Lambert</PERSON>, <PERSON ID="96734">Franziska Keller</PERSON>, <PERSON ID="28409">Raül Romeva i Rueda</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000098">Vec: Reakcia na prílev migrantov zo severnej Afriky a z južného Stredozemia</OBJECT><CONTENT><PARA>Talianska vláda nedávno podpísala dekrét, ktorý príslušným orgánom umožňuje vydať dočasné povolenie na pobyt pre približne 25 800 tuniských migrantov, ktorí prišli do Talianska, čo vytvára dojem poskytnutia práva na voľný pohyb. V reakcii na tento krok obnovilo niekoľko členských štátov hraničné kontroly, čím došlo k narušeniu zásady voľného pohybu, ktorá tvorí základ Schengenskej dohody, a k ohrozeniu budúcnosti spoločného priestoru slobody, bezpečnosti a spravodlivosti v EÚ. Keďže tieto opatrenia členských štátov vytvárajú tlak na solidaritu tak vo vzťahu k susedným krajinám, ako aj v rámci samotnej EÚ, môže Komisia objasniť tieto otázky?</PARA><PARA>– Prečo rozhodla, že sa neodvolá na smernicu o dočasnej ochrane?</PARA><PARA>– Môže Komisia uviesť, či sú dočasné povolenia na pobyt, ktoré Taliansko vydáva, v súlade so schengenskými pravidlami a či skutočne umožňujú voľný pohyb v schengenskom priestore? </PARA><PARA>– Aké alternatívne riešenie navrhuje Komisia s cieľom predísť zrúteniu schengenského systému, ktoré by ohrozilo zásadu voľného pohybu v EÚ?</PARA><PARA>– Aké kroky plánuje Komisia prijať, aby medzi členskými štátmi vytvorila systematickejšie mechanizmy solidarity, ktoré umožnia presídľovanie migrantov prichádzajúcich do stredozemskej oblasti?</PARA><PARA>– Aké opatrenia má Komisia v úmysle prijať, pokiaľ ide o premiestňovanie utečencov v EÚ a medzi jednotlivými členskými štátmi, najmä tých utečencov, ktorí žiadajú o medzinárodnú ochranu?</PARA></CONTENT></QUEST>