<MOTION LG="SK" TYPE="RE">
<COVER>
<DATE-DEPOSIT DATE="20040913">13.9.2004</DATE-DEPOSIT>
<NUM-MOTION TYPE="B6" NUM="0065" YEAR="2004">B6‑0065/2004</NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe vyhlásení Rady a Komisie</CONTENT></PARA>
<PARA>
	<CONTENT>v súlade s článkom 103 odsekom 2 rokovacieho poriadku</CONTENT></PARA>
<PARA>
	<CONTENT>predložila Luisa Morgantini</CONTENT></PARA>
<PARA>
	<CONTENT>v mene Výboru pre rozvoj</CONTENT></PARA>
<PARA>
	<CONTENT>o sudánskom regióne Darfúr</CONTENT></PARA>
</TITLE-COV><NUM-PE NUM="347.479">PE 347.479</NUM-PE></COVER>
<TITLE-DOC>
<NUM-MOTION TYPE="B6" NUM="0065" YEAR="2004"><B>B6‑0065/2004</B></NUM-MOTION>
<PARA><CONTENT><B>Uznesenie Európskeho parlamentu o sudánskom regióne Darfúr</B></CONTENT></PARA>
</TITLE-DOC>
<CORPUS>
<INT-PR><B><I>Európsky parlament</I>,</B></INT-PR>
<PARA>
<SYMBOL>–</SYMBOL>
<CONTENT>so zreteľom na dohodu o partnerstve AKT-EU, podpísanú v Cotonou dňa 23. júna 2000<EXPL ID="1"><B> </B>Ú. v. L 317, 15.12.2000, str. 3</EXPL>,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na ústavu Sudánskej republiky, ktorá bola prijatá dňa 30. júna 1998,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Medzinárodný pakt o občianskych a politických právach, prijatý 16. decembra 1966 a ratifikovaný Sudánskou republikou dňa 18. júna 1986,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Medzinárodný pakt o hospodárskych, sociálnych a kultúrnych právach, prijatý 16. decembra 1966 a ratifikovaný Sudánskou republikou dňa 18. júna 1986,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Dohovor o právach detí, prijatý 20. novembra 1989 a ratifikovaný Sudánskou republikou dňa 2. septembra 1990,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Medzinárodný dohovor o odstránení všetkých foriem rasovej diskriminácie, prijatý 21. decembra 1965 a ratifikovaný Sudánskou republikou dňa 20. apríla 1977,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Africkú chartu ľudských práv a práv národov, prijatú 27. júna 1981 a ratifikovanú Sudánskou republikou dňa 18. februára 1986,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Dohovor o predchádzaní a trestaní zločinu genocídy, prijatý dňa 9. decembra 1948,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Rímsky štatút medzinárodného trestného súdu, prijatý dňa 12. septembra 2003,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na rezolúciu Bezpečnostnej rady OSN č. 1547 (2004), prijatú 11. júna 2004 a rezolúciu č. 1556 (2004), prijatú dňa 30. júla 2004, o správe generálneho tajomníka o Sudáne a na rezolúciu č. 1502 (2003) z 26. augusta 2003 o prístupe humanitárnych pracovníkov k obyvateľstvu v núdzi,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Darfúrsky akčný plán OSN a sudánskej vlády z 5. augusta 2004,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na správu generálneho tajomníka OSN zo dňa 1. septembra 2004,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na nariadenie Rady, týkajúce sa niektorých reštriktívnych opatrení vo vzťahu k Sudánu, prijaté 26. januára 2004<EXPL ID="2">      Ú.v. ...</EXPL>,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na protokol medzi sudánskou vládou a Sudánskym ľudovým oslobodzovacím hnutím/armádou (SPLM/A) z 26. mája 2004,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na humanitárnu dohodu o prímerí, podpísanú v N'Djamene v Čade 8. apríla 2004 a na dohodu o podmienkach vytvorenia Komisie pre prímerie a vyslania pozorovateľov v Darfúre, ktorá bola schválená v Addis Abebe dňa 28. mája 2004 pod záštitou Africkej únie ,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 103 odsek 2 rokovacieho poriadku,
<LIST TYPE="UC">
<ITEM><SYMBOL>A.</SYMBOL><CONTENT>keďže vyslal delegáciu do Chartúmu a regiónu Darfúr v Sudáne, ako aj do Abéché v Čade od 2. do 7. septembra 2004;</CONTENT></ITEM>
<ITEM><SYMBOL>B.</SYMBOL><CONTENT>keďže región Darfúr trpí pretrvávajúcim zaostávaním rozvoja hospodárstva a hospodárskou a politickou marginalizáciou;</CONTENT></ITEM>
<ITEM><SYMBOL>C.</SYMBOL><CONTENT>keďže vzbura proti vláde, ktorú vedie Sudánska oslobodenecká armáda (SLA) a Hnutie za spravodlivosť a rovnosť (JEM), začala vo februári 2003 v Darfúre a vláda  začala ako protiopatrenia používať letecké útoky a ozbrojovať niektoré nomádske kmene;  keďže súčasťou bojov sú útoky na civilné obyvateľstvo a plošné bombardovanie, ktoré viedli k smrti najmenej 30 000 ľudí, najmenej k jednému miliónu vnútorných emigrantov v Sudáne a vyše 200 000 utečencom v Čade,</CONTENT></ITEM>
<ITEM><SYMBOL>D.</SYMBOL><CONTENT>keďže napriek dohode o prímerí, podpísanej 8. apríla 2004, sudánska vláda aj naďalej podporovala milície a tzv. ľudové obranné sily napriek tomu, že ich taktikou sú  útoky na civilné obyvateľstvo, používanie sexuálneho násilia voči ženám, rabovanie a prenasledovanie,</CONTENT></ITEM>
<ITEM><SYMBOL>E.</SYMBOL><CONTENT>keďže vládne jednotky pokračovali v leteckých útokoch prostredníctvom vrtuľníkov a lietadiel Antonov a MiG, čím porušovali dohodu o prímerí, podporovali milície na zemi a terorizovali obyvateľov dedín a utečeneckých táborov letmi nízko nad zemou a dokonca aj streľbou; keďže delegácia spozorovala dva nedávne dopady vrtuľníkových rakiet v blízkostí obce Gallab v severnom Darfúre v oblasti kontrolovanej SLA,</CONTENT></ITEM>
<ITEM><SYMBOL>F.</SYMBOL><CONTENT>keďže utečenci a vnútorní emigranti, s ktorými sa jeho delegácia stretla v Čade, uviedli, že sú príslušníkmi nearabských kmeňov, a pozorovanie potvrdilo správy medzinárodných medzivládnych organizácii pôsobiacich v oblasti,</CONTENT></ITEM>
<ITEM><SYMBOL>G.</SYMBOL><CONTENT>keďže sudánska vláda ospravedlňuje nové presuny a rozmiestnenie bojových vojsk tvrdením, že akčný plán OSN jej umožňuje vytvoriť „bezpečné oblasti“, no pohyby vojsk sú v skutočnosti porušením dohody o prímerí,</CONTENT></ITEM>
<ITEM><SYMBOL>H.</SYMBOL><CONTENT>keďže sudánska vláda v nedávnej minulosti doviezla lietadlá MiG a udržiava vysoké vojenské výdavky na úkor investícií v sociálnej oblasti a na úkor humanitárnej pomoci,</CONTENT></ITEM>
<ITEM><SYMBOL>I.</SYMBOL><CONTENT>keďže z rokovaní delegácie EP a Komisie pre prímerie vyplynulo, že je potrebné významne zvýšiť počet pozorovateľov prímeria, a nie zvýšiť počet vojenských ochrancov pozorovateľov,</CONTENT></ITEM>
<ITEM><SYMBOL>J.</SYMBOL><CONTENT>keďže EÚ mobilizovala finančné zdroje pre humanitárnu pomoc, politický proces a pozorovateľskú misiu v Darfúre v celkovej výške 287,8 mil. eur: 107 mil. eur z fondov spoločenstva a 180,8 mil. z bilaterálnych príspevkov, ktoré poskytli členské štáty,</CONTENT></ITEM>
<ITEM><SYMBOL>K.</SYMBOL><CONTENT>keďže Africká únia zohrala veľmi pozitívnu úlohu v snahách o ukončenie konfliktu, pri uzavretí dohody o prímerí a dohody o humanitárnych otázkach, ktorá ešte čaká na podpis,</CONTENT></ITEM>
<ITEM><SYMBOL>L.</SYMBOL><CONTENT>keďže prístup k pomoci sa v oblastiach kontrolovaných vládou vo všeobecnosti zlepšuje, najmä prostredníctvom odstránenia administratívnych prekážok, veľkú časť obyvateľstva Darfúru, najmä z oblastí pod kontrolou rebelov, humanitárna pomoc nedosiahne z dôvodov zlej bezpečnostnej situácie, nedostatku záruk, logistických možností a silných dažďov,</CONTENT></ITEM>
<ITEM><SYMBOL>M.</SYMBOL><CONTENT>keďže utečenci a vnútorní emigranti, s ktorými sa stretla jeho delegácia v Čade, nedôverujú sudánskym úradom a majú strach z návratu, pokým nie je zaručená ich bezpečnosť,</CONTENT></ITEM>
<ITEM><SYMBOL>N.</SYMBOL><CONTENT>keďže tradičné mechanizmy riešenia konfliktov medzi kmeňmi nie sú vhodné v kontexte vojnových zverstiev, ktoré boli spáchané v Darfúre,</CONTENT></ITEM>
<ITEM><SYMBOL>O.</SYMBOL><CONTENT>keďže tradičné miestne prostriedky sa už nepoužívajú tak, ako v minulosti, čo zabraňuje urovnaniu konfliktu, pretože sudánska vláda zaviedla vlastné metódy,</CONTENT></ITEM>
<ITEM><SYMBOL>P.</SYMBOL><CONTENT>keďže postupy, ktoré zaviedla sudánska vláda pre ženy, ktoré sa stali obeťou sexuálneho násilia v Darfúre, nie sú dostatočné,</CONTENT></ITEM>
</LIST></CONTENT></PARA>
<PARA>
<SYMBOL>1.</SYMBOL>
<CONTENT>Odsudzuje sudánsku vládu za úmyselnú podporu útokov na civilné obyvateľstvo z určitých komunít v obciach a neskôr aj v centrách pre utečencov medzi ktoré patria vraždy, sexuálne násilie voči ženám, rabovanie a všeobecné prenasledovanie;</CONTENT></PARA>
<PARA>
<SYMBOL>2.</SYMBOL>
<CONTENT>Konštatuje, že Sudán charakterizuje zaostávanie rozvoja hospodárstva a hospodárska a politická marginalizácia niektorých komunít a regiónov - vrátane Darfúru - a že táto situácia je koreňom konfliktu;</CONTENT></PARA>
<PARA>
<SYMBOL>3.</SYMBOL>
<CONTENT>Vyzýva na politické riešenie, ktoré je na rozdiel od vojenského jediným spôsobom ukončenia konfliktu;</CONTENT></PARA>
<PARA>
<SYMBOL>4.</SYMBOL>
<CONTENT>Vyzýva preto sudánsku vládu, Sudánske ľudové oslobodzovacie hnutie/armádu (SPLM/A) a Hnutie za spravodlivosť a rovnosť (JEM), aby sa aktívnejšie zapájali do mierového procesu v Abudži (Nigéria), ktorý sa uskutočňuje pod záštitou Africkej únie, a taktiež na prísne dodržiavanie dohody o prímerí;</CONTENT></PARA>
<PARA>
<SYMBOL>5.</SYMBOL>
<CONTENT>Upozorňuje na politický význam mierového procesu v Naivaši (Keňa), na ktorom sa zúčastňuje sudánska vláda a SPLM/A s cieľom ukončiť jeden z najdlhšie trvajúcich konfliktov v Afrike, ktorý stál životy takmer 2 miliónov ľudí a spôsobil útek 4 miliónov ďalších; Vyzýva preto sudánsku vládu, aby ukončila túto mierovú dohodu na základe významného pokroku, ktorý sa už dosiahol;</CONTENT></PARA>
<PARA>
<SYMBOL>6.</SYMBOL>
<CONTENT>Vyzýva na koordináciu mierových procesov v Abudži a Naivaši, ktorá bude viesť ku konečnej úplnej dohode pod záštitou medzinárodného spoločenstva, ustanovujúcej demokraciu a rozdelenie moci a zdrojov v celom Sudáne;</CONTENT></PARA>
<PARA>
<SYMBOL>7.</SYMBOL>
<CONTENT>Gratuluje Komisii a Rade k tomu, že stáli na čele medzinárodných krokov vedúcich k vyriešeniu Darfúrskej krízy, najmä sprostredkovania dohody o prímerí, účasti misie AÚ monitorujúcej dodržiavanie prímeria, poskytovania humanitárnej pomoci a vypracovania politického procesu na urovnanie konfliktu;</CONTENT></PARA>
<PARA>
<SYMBOL>8.</SYMBOL>
<CONTENT>Víta vymenovanie zvláštneho predstaviteľa generálneho tajomníka OSN pre Sudán, ktorého úlohou je pozorovať situáciu v Darfúre, v súlade s rezolúciou z 31. marca 2004;</CONTENT></PARA>
<PARA>
<SYMBOL>9.</SYMBOL>
<CONTENT>Žiada OSN a Africkú úniu o lepšiu koordináciu ich plánov, aby vytvorenie tzv. bezpečných oblastí neospravedlňovalo presuny vládnych vojsk, ktoré vedú k ohrozeniu dohody o prímerí; a je presvedčený, že akýkoľvek pohyb vojsk je v každom prípade potrebné považovať za porušenie dohody o prímerí;</CONTENT></PARA>
<PARA>
<SYMBOL>10.</SYMBOL>
<CONTENT>Vyzýva OSN, aby zabezpečila, že pri vypracovávaní budúcich plánov a opatrení pre Darfúr budú konzultované všetky strany konfliktu, vrátane SLA/M a JEM;</CONTENT></PARA>
<PARA>
<SYMBOL>11.</SYMBOL>
<CONTENT>Vyzýva na podstatné zvýšenie počtu pozorovateľov prímeria, ktoré bude prvým krokom zlepšenia monitorovacích schopností komisie Africkej únie na dodržiavanie prímeria;</CONTENT></PARA>
<PARA>
<SYMBOL>12.</SYMBOL>
<CONTENT>Vyzýva Radu a Komisiu na posilnenie vojenského a civilného personálu Africkej únie v Addis Abebe - o.i. prostredníctvom zamestnávania a vzdelávania plánovacích úradníkov a zlepšenia reťazca velenia - a styčného úradu v Chartúme;</CONTENT></PARA>
<PARA>
<SYMBOL>13.</SYMBOL>
<CONTENT>Vyzýva sudánsku vládu, aby okamžite zastavila všetky letecké útoky v Darfúre;</CONTENT></PARA>
<PARA>
<SYMBOL>14.</SYMBOL>
<CONTENT>Vyzýva sudánske úrady, aby ukončili beztrestnosť a okamžite potrestali zodpovedných a páchateľov porušovania ľudských práv a vojnových zločinov; Zastáva názor, že ak Sudán nebude schopný vykonávať svoju suverénnu jurisdikciu, medzinárodné spoločenstvo bude musieť nájsť iný spôsob zabezpečenia spravodlivosti pre tieto osoby; </CONTENT></PARA>
<PARA>
<SYMBOL>15.</SYMBOL>
<CONTENT>Vyzýva sudánsku vládu, aby zrušila článok 48 trestného práva a zabezpečila, aby ženy, ktoré boli znásilnené, mohli dostať ošetrenie pred alebo po oznámení incidentu a aby zabezpečila, že vykoná všetko pre výcvik polície v oblasti otázok súvisiacich so sexuálnym násilím;</CONTENT></PARA>
<PARA>
<SYMBOL>16.</SYMBOL>
<CONTENT>Vyzýva Bezpečnostnú radu OSN, aby vážne uvažovala o uvalení celosvetového embarga na obchod so zbraňami na Sudán;</CONTENT></PARA>
<PARA>
<SYMBOL>17.</SYMBOL>
<CONTENT>Vyzýva sudánsku vládu, aby prijala zvýšenie počtu pozorovateľov ľudských práv z radov UNHCR;</CONTENT></PARA>
<PARA>
<SYMBOL>18.</SYMBOL>
<CONTENT>Vyzýva sudánsku vládu, aby prijala založenie medzinárodnej komisie pre ľudské práva, ktorá dokáže nezávisle vyhodnotiť zločiny spáchané v regióne Darfúr od apríla 2003;</CONTENT></PARA>
<PARA>
<SYMBOL>19.</SYMBOL>
<CONTENT>Vyzýva, aby sa uvažovalo o vytvorení medzinárodnej policajnej jednotky s cieľom poskytovať poradenstvo a podporu sudánskej polícii a obnoviť dôveru a pocit ochrany medzi civilným obyvateľstvom;</CONTENT></PARA>
<PARA>
<SYMBOL>20.</SYMBOL>
<CONTENT>Vyzýva sudánsku vládu, aby urýchlila vydávanie víz pre humanitárnych pracovníkov cestujúcich do Chartúmu a iných oblastí krajiny;</CONTENT></PARA>
<PARA>
<SYMBOL>21.</SYMBOL>
<CONTENT>Odsudzuje únos šiestich humanitárnych pracovníkov v dňoch 28. augusta až 6. septembra, ktorý vykonala SLA, a vyzýva všetky ozbrojené skupiny v regióne, aby prestali útočiť na osoby vykonávajúce humanitárnu prácu a umožnili im výkon činnosti bez strachu a prenasledovania;</CONTENT></PARA>
<PARA>
<SYMBOL>22.</SYMBOL>
<CONTENT>Víta dohodu medzi UNHCR a čadskou vládou o rozmiestnení policajných síl v okolí utečeneckých táborov v Čade, ktoré budú zabezpečovať ich bezpečnosť;</CONTENT></PARA>
<PARA>
<SYMBOL>23.</SYMBOL>
<CONTENT>Vyzýva členské štáty EÚ, aby nevykonávali bilaterálny tlak na Africkú úniu, pretože bilaterálne ponuky podpory, hoci ich podstata je dobrá, vyčerpávajú už beztak obmedzené možnosti Africkej únie a zvyšujú už existujúci tlak;</CONTENT></PARA>
<PARA>
<SYMBOL>24.</SYMBOL>
<CONTENT>Vyzýva všetky strany zainteresované do konfliktu, aby nezamestnávali a nezneužívali detských vojakov, ktorí ešte nedosiahli vek 18 rokov;</CONTENT></PARA>
<PARA>
<SYMBOL>25.</SYMBOL>
<CONTENT>Vyzýva eritrejskú vládu, aby neposkytovala žiadnu priamu ani nepriamu podporu stranám zainteresovaným do konfliktu v Darfúre;</CONTENT></PARA>
<PARA>
<SYMBOL>26.</SYMBOL>
<CONTENT>Vyzýva vlády Čadu, Líbye a Stredoafrickej republiky, aby prísnejšie kontrolovali obchod s ručnými zbraňami v oblasti;</CONTENT></PARA>
<PARA>
	<CONTENT>Vyzýva svojho predsedu, aby postúpil toto uznesenie Rade, Komisii, sudánskej vláde, Africkej únii, vládam členských štátov, Spojeným štátom americkým, Nórsku, Čadu, Líbyi, Eritrei, Egyptu, Číne, generálnemu tajomníkovi OSN, spolupredsedom Spoločného parlamentného zhromaždenia AKT-EÚ a Rade AKT. </CONTENT></PARA></CORPUS>
</MOTION>