<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000082">O-000082/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96677">Cecilia Wikström</PERSON>, Baroness <PERSON ID="4529">Sarah Ludford</PERSON>, <PERSON ID="96710">Jens Rohde</PERSON>, <PERSON ID="97086">Sonia Alfano</PERSON>, <PERSON ID="96670">Louis Michel</PERSON>, <PERSON ID="28208">Nathalie Griesbeck</PERSON>, <PERSON ID="96945">Marietje Schaake</PERSON>, <PERSON ID="97131">Giommaria Uggias</PERSON>, <PERSON ID="4335">Marielle De Sarnez</PERSON>, <PERSON ID="97203">Ramon Tremosa i Balcells</PERSON>, <PERSON ID="34235">Stanimir Ilchev</PERSON>, <PERSON ID="97019">Ivo Vajgl</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000082">Vec: Reakcia na migračné toky v severnej Afrike a južnom Stredozemí</OBJECT><CONTENT><PARA>Vlnu politickej revolúcie v severnej Afrike sprevádzajú migračné toky, pretože ľudia utekajú pred nestabilitou a násilím, predovšetkým z Líbye. Tieto presuny sú až doposiaľ väčšinou skôr horizontálne ako vertikálne a dochádza k nim predovšetkým v danom regióne (Tunisko, Egypt). Z celkového počtu 350 000 migrantov, ktorí po mesiaci nepokojov utiekli z Líbye, je 230 000 štátnymi príslušníkmi tretích krajín, pričom väčšina z nich uviazla v Tunisku, Egypte, Nigeri a Alžírsku a snaží sa vrátiť späť do svojej krajiny. Objavili sa však aj správy o tuniských migrantoch, ktorí dorazili na pobrežie Lampedusy.</PARA><PARA>Vzhľadom na to, že tieto presuny si vyžadujú zdroje a vyvíjajú tlak na solidaritu tak voči susedným krajinám, ako aj v rámci EÚ, môže Komisia objasniť nasledujúce body?</PARA><PARA>– Ako mieni pomôcť krajinám v tomto regióne zvládnuť situáciu a podporiť ľudí, ktorí uviazli v regióne a ktorí by mohli potrebovať medzinárodnú ochranu?</PARA><PARA>– Ako mieni vzhľadom na kritickú situáciu migrantov na Lampeduse a takisto v oblasti Evros (kde sa počet osôb, ktorí požiadali o azyl a stále čakajú na posúdenie svojej žiadosti, odhaduje na 50 000) zabezpečiť, aby Taliansko a Grécko uplatňovali smernicu o dočasnej ochrane z roku 2001 a smernicu o prijímaní z roku 2003?</PARA></CONTENT></QUEST>