<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000053">O-000053/2012</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96726">Marije Cornelissen</PERSON>, <PERSON ID="28409">Raül Romeva i Rueda</PERSON>, <PERSON ID="96662">Franziska Katharina Brantner</PERSON>, <PERSON ID="96737">Nicole Kiil-Nielsen</PERSON>, <PERSON ID="96730">Sven Giegold</PERSON>, <PERSON ID="96648">Philippe Lamberts</PERSON>, <PERSON ID="96711">Pascal Canfin</PERSON>, <PERSON ID="97017">Ulrike Lunacek</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000053">Vec: Výzva na rodovo vyvážené zastúpenie vo Výkonnej rade ECB</OBJECT><CONTENT><PARA>V rámci EÚ počet mužov stále značne prevyšuje počet žien na pracovných miestach so zodpovednosťou, najmä na najvyšších úrovniach v oblasti politiky a podnikania, ako aj v iných oblastiach.</PARA><PARA>Európski politici a organizácie pôsobiace v oblasti práv žien neustále zdôrazňujú význam vyváženého zastúpenia mužov a žien na vplyvných pozíciách, či už v súkromnej alebo verejnej oblasti. Všetci vieme, že rôznorodosť v radách a vládach zabezpečuje väčšiu spôsobilosť, ako aj širšie perspektívy. Prijímanie do zamestnania výhradne mužov alebo výhradne žien znamená užší výber a riziko prehliadnutia potenciálne vynikajúcich kandidátov. Navyše argument, že nie je možné nájsť kvalifikované ženy, v súčasnosti jednoducho neobstojí.</PARA><PARA>Nedostatočné zastúpenie žien na všetkých úrovniach rozhodovacieho procesu v hospodárstve je alarmujúcim problémom. Niektoré členské štáty EÚ nasledovali úspešný príklad Nórska z roku 2005 a prijali legislatívne opatrenia na zvýšenie zastúpenia žien v riadiacich funkciách.</PARA><PARA>Napriek tomu nominácie členských štátov EÚ do niektorých najvýznamnejších a najvplyvnejších orgánov v rámci inštitúcií EÚ vedú k šokujúco jednotvárnym zostavám vymenovaných osôb. Jedným zjavným príkladom je Európska centrálna banka (ECB) – ani jedna žena nie je zastúpená v jej výkonnej rade, dokonca ani v rade guvernérov a ani v generálnej rade</PARA><PARA>Otázkou nie je spôsobilosť súčasných uchádzačov, ale skôr to, či nemôže ísť o systematický nedostatok v samotnom procese vzhľadom na nedostatočné výsledky, pokiaľ ide o menovanie ženských uchádzačiek.</PARA><PARA>Akým spôsobom sa bude Rada snažiť o dosiahnutie rodovo vyváženejšieho zastúpenia v Rade guvernérov, vo Výkonnej rade a v Generálnej rade ECB?</PARA><PARA>Bude Rada zvažovať napríklad prijatie systému, na základe ktorého každý členský štát nominuje do Výkonnej rady ECB dvoch kandidátov – jedného muža a jednu ženu?</PARA></CONTENT></QUEST>