<QUEST><TI><TI-INTRO>ÚSTNA OTÁZKA <QREF QID="H-2010-0260">H-0260/10</QREF></TI-INTRO><TI-SESSION>pre hodinu otázok na schôdzi v júni 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="96681">Vilija Blinkevičiūtė</PERSON></TI-AUTHOR><TI-DEST><INST TYPE="CS">Rade</INST></TI-DEST></TI><OBJECT OBJID="OBJ0260">Vec: Zlepšovanie vzdelanostnej úrovne a obmedzovanie predčasného ukončovania školskej dochádzky</OBJECT><CONTENT><PARA>Zlepšovanie vzdelanostnej úrovne, obmedzovanie predčasného ukončovania školskej dochádzky a zvyšovanie počtu obyvateľov s ukončeným vysokoškolským alebo rovnocenným vzdelaním patria k najdôležitejším cieľom stratégie Európa 2020.</PARA><PARA>Európska rada na svojom zasadnutí v dňoch 25. – 26. marca 2010 zohľadnila tieto ciele stanovené Komisiou, ale nepredložila žiadne ukazovatele ani nestanovila kvantifikovateľné ciele. Aké kroky Rada pripravuje a čo mieni zohľadniť pri stanovovaní konkrétnych čísel a príprave príslušných ukazovateľov v tejto oblasti? Aké konkrétne kroky prijme Rada, s cieľom zlepšiť vzdelanostnú úroveň a obmedziť predčasné ukončovanie školskej dochádzky?</PARA><PARA>Hodlá Rada navrhnúť samostatnú stratégiu krokov zameraných na zlepšovanie vzdelanostnej úrovne a zvyšovanie počtu obyvateľov s ukončeným vysokoškolským alebo rovnocenným vzdelaním? Ak si má EÚ zachovať svoje ciele v oblasti zamestnanosti, sociálnej integrácie a aktívneho občianstva, sú potrebné investície do mladých ľudí, najmä prostredníctvom vzdelávania, odborného výcviku a výmenných programov pre mládež.</PARA></CONTENT></QUEST>