<MOTION LG="SK" TYPE="RE">
<COVER>
<DATE-DEPOSIT DATE="20071205">5.12.2007</DATE-DEPOSIT>
<NUM-MOTION TYPE="B6" NUM="0506" YEAR="2007"><ANCHOR ID="1" FAMILY="DOC-B" TYPE="B6" YEAR="2007" NUMBER="0506">B6‑0506/2007</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe vyhlásenia Komisie</CONTENT></PARA>
<PARA>
	<CONTENT>v súlade s článkom 103 ods. 2 rokovacieho poriadku</CONTENT></PARA>
<PARA>
	<CONTENT>predkladajú Brian Crowley, Cristiana Muscardini, Adam Bielan, Guntars Krasts, Gintaras Didžiokas, Roberta Angelilli, Janusz Wojciechowski, Ryszard Czarnecki, Konrad Szymański , Mieczysław Edmund Janowski, Mario Borghezio</CONTENT></PARA>
<PARA>
	<CONTENT>v mene Skupiny Únie za Európu národov</CONTENT></PARA>
<PARA>
	<CONTENT>o legislatívnom a pracovnom programe Komisie na rok 2008</CONTENT></PARA>
</TITLE-COV>
<NUM-PE NUM="398.184">PE398.184v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="2" FAMILY="DOC-B" TYPE="B6" YEAR="2007" NUMBER="0506">B6‑0506/2007</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o legislatívnom a pracovnom programe Komisie na rok 2008</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na svoje uznesenie zo 16. decembra 2004 o strategickom politickom smerovaní Barrosovej Komisie,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na svoje uznesenie o ročnej politickej stratégii Komisie na rok 2008 prijaté 23. mája 2007</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na oznámenie Komisie o jej legislatívnom a pracovnom programe na rok 2008 (KOM(2006)640) z 23. októbra 2007,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na rámcovú dohodu o vzťahoch medzi Európskym parlamentom a Komisiou z 26. mája 2005 a na štruktúrovaný dialóg vytvorený v tomto rámci,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 103 ods. 2 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže rok 2008 bude rokom dialógu medzi kultúrami a Komisia by mohla využiť túto príležitosť na vybudovanie nových mostov a užších väzieb v rámci Európy,</CONTENT></PARA>
<PARA>
<SYMBOL>B.</SYMBOL>
<CONTENT>keďže legislatívny a pracovný program Komisie na rok 2008 by mal odrážať možnosti rozšírenej Európskej únie nájsť spoločné riešenia, ktoré by reagovali na vnútorné a celosvetové spoločné výzvy;</CONTENT></PARA>
<PARA>
<SYMBOL>C.</SYMBOL>
<CONTENT>keďže európska verejná politika môže a musí mať skutočný vplyv tým, že pomôže občanom predvídať zmeny a odpovedať na ne v rýchlo sa meniacej spoločnosti,</CONTENT></PARA>
<PARA>
<SYMBOL>D.</SYMBOL>
<CONTENT>keďže Komisia kládla veľký dôraz na to, aby sa úloha občanov dostala do stredobodu európskeho projektu, a to aj prostredníctvom zlepšenia kvality života v Európe a podpory lepších podmienok v oblasti zdravia v našich krajinách,</CONTENT></PARA>
<PARA>
<SYMBOL>E.</SYMBOL>
<CONTENT>keďže uskutočnenie a vybudovanie moderného jednotného trhu pri odstránení ešte existujúcich prekážok voľného pohybu ľudí, služieb a pracovníkov predstavuje životne dôležitý nástroj pre globálnu konkurencieschopnosť Európy,</CONTENT></PARA>
<PARA>
<SYMBOL>F.</SYMBOL>
<CONTENT>keďže bezpečnosť, spravodlivosť a ochrana občanov v Európe sú ciele, ktoré stanovila Európska únia a ktoré podporuje Európska komisia vo svojom pracovnom programe na rok 2008,</CONTENT></PARA>
<PARA>
<SYMBOL>G.</SYMBOL>
<CONTENT>keďže rast a pracovné miesta a z toho vyplývajúce možnosti sa musia stať ústredným bodom programu Komisie pre Európu, pretože sú základnou podmienkou hospodárskej prosperity, sociálnej spravodlivosti a trvalo udržateľného rozvoja a sú kľúčovým kritériom, na základe ktorého budú občania posudzovať, či Európa prináša výsledky v rámci ich každodenného života,</CONTENT></PARA>
<PARA>
<SYMBOL>H.</SYMBOL>
<CONTENT>keďže energia a najmä obnoviteľná energia sa musí považovať za strategickú oblasť pre budúcnosť Európskej únie s cieľom zvládnuť zmenu klímy a zaručiť bezpečnosť dodávok surovín;</CONTENT></PARA>
<PARA>
<SYMBOL>I.</SYMBOL>
<CONTENT>keďže jednou z hlavných úloh Komisie je vybaviť Európu tak, aby sa dokázala vyrovnať s globalizáciou a bola konkurencieschopná z hľadiska svetového hospodárstva, ktoré v predchádzajúcich rokoch prešlo radikálnou zmenou, pričom sa objavili noví a významní aktéri;</CONTENT></PARA>
<PARA>
<SYMBOL>J.</SYMBOL>
<CONTENT>keďže Európska únia by mala využívať dostupné finančné prostriedky na zosúladenie politických priorít zabezpečením kvality európskych právnych predpisov a ich efektívnosti z hľadiska vynaložených nákladov,</CONTENT></PARA>
<PARA>
<SYMBOL>K.</SYMBOL>
<CONTENT>keďže mnohojazyčnosť a tým podpora kultúrnej rozmanitosti by mala byť základným kameňom kultúrnej politiky rozšírenej Európskej únie;</CONTENT></PARA>
<PARA>
<SYMBOL>L.</SYMBOL>
<CONTENT>keďže je nanajvýš dôležité vykonať komplexné a nezávislé hodnotenie vplyvov týkajúce sa navrhovaných právnych predpisov EÚ,</CONTENT></PARA>
<PARA>
<SYMBOL>M.</SYMBOL>
<CONTENT>so zreteľom na to, že nič neškodí podpore pre Európsku úniu viac ako prípady zlého hospodárenia, nekompetentnosti alebo podvodov,</CONTENT></PARA>
<PARA>
<SYMBOL>1.</SYMBOL>
<CONTENT>víta všeobecné zameranie legislatívneho a pracovného programu Komisie na rok 2008, ktorý potvrdil veľký počet príspevkov výborov Parlamentu prednesených v rámci nového štruktúrovaného dialógu, a zdôrazňuje jeho politické zameranie a platnosť jeho politických priorít;</CONTENT></PARA>
<PARA>
<SYMBOL>2.</SYMBOL>
<CONTENT>s uspokojením berie na vedomie zásadné rozhodnutie Komisie, aby sa rozlišovalo medzi zvládnuteľným počtom „strategických iniciatív“, ku ktorých realizácii sa Komisia zaviazala v roku 2008, a obsiahlejším zoznamom „prioritných iniciatív“, ktoré by sa podľa možností mali vykonať v tomto časovom rámci; je presvedčený, že takéto rozlíšenie zvyšuje jasnosť a dôveryhodnosť legislatívneho a pracovného programu ako nástroja na predloženie a prijatie uceleného legislatívneho programu na nadchádzajúci rok; </CONTENT></PARA>
<PARA>
	<CONTENT><B><U>Priority na rok 2008</U></B></CONTENT></PARA>
<PARA>
	<CONTENT><B><I>Rast a zamestnanosť</I></B></CONTENT></PARA>
<PARA>
	<CONTENT><I>Výskum a vývoj</I></CONTENT></PARA>
<PARA>
<SYMBOL>3.</SYMBOL>
<CONTENT>víta vyhlásenie Komisie, že „rozvoj spoločnosti založenej na vedomostiach je základným článkom stratégie pre rast a zamestnanosť“; domnieva sa, že dosiahnutie ambicióznych cieľov lisabonskej stratégie si vyžaduje nový prístup k rozvoju a podpore výskumu, najmä v oblasti vyspelých technológií, vzdelávania, odbornej prípravy, inovácie a celoživotného vzdelávania; je presvedčený, že vhodné investície do vedomostí môžu vytvoriť prosperujúcejšie hospodárstvo, ktoré by dokázalo bojovať proti takým problémom, ako je chudoba, sociálne vylúčenie, nezamestnanosť, ako aj zabezpečiť lepšiu ochranu pracujúcich;</CONTENT></PARA>
<PARA>
<SYMBOL>4.</SYMBOL>
<CONTENT>zdôrazňuje ťažkosti, ktorým mladí ľudia môžu čeliť v oblasti hospodárskeho a sociálneho začlenenia po ukončení vzdelávania a pri vstupe na pracovný trh, a domnieva sa, že existuje potreba konkrétnych opatrení, ktoré sa budú zaoberať potrebami osôb s postihnutím a nezamestnanosťou mladých, a to prostredníctvom školení a rozvíjania podnikateľského ducha;</CONTENT></PARA>
<PARA>
<SYMBOL>5.</SYMBOL>
<CONTENT>berie na vedomie snahy Komisie o splnenie cieľov týkajúcich sa úrovne zamestnanosti, ktoré sú stanovené v lisabonskej stratégii; povzbudzuje Komisiu, aby naďalej rozvíjala spoločný prístup k možnostiam flexistoty, ktorý by mal na jednej strane podporiť väčšiu pružnosť na pracovnom trhu a na strane druhej bezpečnosť pracovníkov, ktorá môže byť nevyhnutná na dosiahnutie lepších hospodárskych účinkov;</CONTENT></PARA>
<PARA>
<SYMBOL>6.</SYMBOL>
<CONTENT>dôrazne vyzýva Komisiu, aby vypracovala spoločný prístup k náročným úlohám vyplývajúcim z demografických zmien; je presvedčený, že najlepší spôsob na vyriešenie týchto úloh predstavujú primerané politické opatrenia, ktoré podporujú rodiny, ako aj kroky na zosúladenie potrieb pracovného a rodinného života; vyzýva preto Komisiu, aby vytvorila rámec na výmenu osvedčených postupov v tejto oblasti;</CONTENT></PARA>
<PARA>
	<CONTENT><I>Vnútorný trh</I></CONTENT></PARA>
<PARA>
<SYMBOL>7.</SYMBOL>
<CONTENT>zdôrazňuje význam rozvíjania neobmedzeného potenciálu jednotného trhu prostredníctvom dokončenia stratégie jednotného trhu na roky 2007 – 2014; navrhuje, aby bola doplnená vytvorením plánu vykonávania smernice o službách;</CONTENT></PARA>
<PARA>
<SYMBOL>8.</SYMBOL>
<CONTENT>podporuje obe priority, ktoré Komisia uviedla v tejto oblasti: moderný, flexibilný súbor ustanovení práva obchodných spoločností, ktoré znížia byrokraciu, a pri súčasnom zabezpečení riadnej správy a riadenia spoločností a reformy európskych pravidiel týkajúcich sa duševného vlastníctva, ktorá podporuje inováciu a oceňuje tých, ktorí vykonávajú inováciu;</CONTENT></PARA>
<PARA>
<SYMBOL>9.</SYMBOL>
<CONTENT>domnieva sa, že konkurujúce si daňové systémy môžu navzájom koexistovať v rámci jednotného trhu a sú cenným nástrojom podpory priaznivých účinkov pre spotrebiteľov a spoločnosti;</CONTENT></PARA>
<PARA>
	<CONTENT><I>Poľnohospodárstvo</I></CONTENT></PARA>
<PARA>
<SYMBOL>10.</SYMBOL>
<CONTENT>vyzýva Komisiu, aby s okamžitou účinnosťou navrhla dočasné zvýšenie kvót na mlieko v záujme stabilizovania cien na vnútornom trhu;</CONTENT></PARA>
<PARA>
<SYMBOL>11.</SYMBOL>
<CONTENT>naliehavo vyzýva Komisiu, aby v rámci všeobecného hodnotenia zjednodušila systém krížového plnenia a umožnila novým členským štátom, ktoré zatiaľ nedostávajú verejnú podporu v plnej výške, využívať zjednodušený systém jednotnej platby na plochu do roku 2013;</CONTENT></PARA>
<PARA>
<SYMBOL>12.</SYMBOL>
<CONTENT>vyzýva Komisiu, aby preskúmala svoju administratívnu politiku obmedzovania poľnohospodárskej produkcie v EÚ;</CONTENT></PARA>
<PARA>
<SYMBOL>13.</SYMBOL>
<CONTENT>vyzýva Komisiu, ukončila stratégiu EÚ pre biomasu a biopalivá s cieľom uľahčiť využívanie obnoviteľnej energie, a tým prispieť k zníženiu závislosti od energie; žiada Komisiu, aby predložila osobitnú správu o bioplyne a jeho podpore v Európe, v ktorej vykreslí potrebu uľahčiť ďalšie rozširovanie odvetvia bioplynu;</CONTENT></PARA>
<PARA>
<SYMBOL>14.</SYMBOL>
<CONTENT>zdôrazňuje, že úspešné politiky rozvoja vidieka by mali byť kľúčom k zlepšeniu konkurencieschopnosti a trvalej udržateľnosti poľnohospodárskeho odvetvia z hľadiska životného prostredia, ako aj k zvýšeniu počtu pracovných miest a rastu v súvisiacich hospodárskych oblastiach;</CONTENT></PARA>
<PARA>
	<CONTENT><B><I>Trvalo udržateľná Európa</I></B></CONTENT></PARA>
<PARA>
<SYMBOL>15.</SYMBOL>
<CONTENT>víta iniciatívu Komisie zabezpečiť trvalú udržateľnosť európskej dopravy z hľadiska energie a životného prostredia podporovaním ekologizácie odvetvia dopravy; zdôrazňuje, že treba skombinovať škálu navzájom sa podporujúcich a opravných politík v záujme nájdenia správnej rovnováhy medzi trvalo udržateľnou mobilitou, významom odvetvia dopravy z hospodárskeho hľadiska a ekologickými aspektmi;</CONTENT></PARA>
<PARA>
<SYMBOL>16.</SYMBOL>
<CONTENT>zdôrazňuje, že treba posilniť úlohu námornej dopravy v európskom hospodárskom systéme ako celku, a preto víta plán činností pre novú integrovanú námornú politiku EÚ, ktorú Komisia prijala v roku 2007, a očakáva je účinné uplatňovanie, ako aj kontrolu, informovanie a zjednodušenie správnych postupov v prípade nutnosti prostredníctvom súvisiacich iniciatív určených v rámci pracovného programu na rok 2008;</CONTENT></PARA>
<PARA>
<SYMBOL>17.</SYMBOL>
<CONTENT>víta iniciatívy, ktoré navrhla Komisia na posilnenie spoločných pravidiel leteckej bezpečnosti a na podporu nových technológií v tomto odvetví, okrem iného skvalitnením systému RLP a iniciatívy SESAR, so zámerom prispieť k zabezpečeniu cieľov trvalej udržateľnosti;</CONTENT></PARA>
<PARA>
<SYMBOL>18.</SYMBOL>
<CONTENT>zdôrazňuje, že otázke práv cestujúcich sa musí venovať viac pozornosti, najmä ochrane cestujúcich, ktorí cestujú autobusom alebo autokarom na dlhé vzdialenosti, a takisto cestujúcim po železnici a loďou;</CONTENT></PARA>
<PARA>
<SYMBOL>19.</SYMBOL>
<CONTENT>zdôrazňuje, že nový systém obchodovania s emisnými kvótami z leteckej dopravy, ktorý sa v súčasnosti ustanovuje a je predmetom rokovania medzi inštitúciami EÚ, musí pristupovať k prevádzkovateľom lietadiel s odlišnými východiskovými pozíciami a vývojovými trendmi rovnako, a že táto nová legislatíva by nemala mať záporný vplyv na mobilitu obyvateľov v jednej časti EÚ;</CONTENT></PARA>
<PARA>
<SYMBOL>20.</SYMBOL>
<CONTENT>zdôrazňuje potrebu ochrany biodiversity pred tlakom zo strany človeka, pred znečisťovaním, degradáciou pôdy a klimatickou zmenou a považuje za nevyhnutné začleniť otázku biodiversity do ďalších oblastí politiky, ako sú poľnohospodárstvo, ochrana pôdy a biopalivá; požaduje, aby sa na európskej úrovni stanovili jasné a merateľné ciele, ktoré umožnia monitorovanie situácie, a žiada rýchle a konkrétne kroky v súvislosti s dodržaním cieľa EÚ zastaviť stratu biodiverzity do roku 2010;</CONTENT></PARA>
<PARA>
<SYMBOL>21.</SYMBOL>
<CONTENT>znovu pripomína strategický význam energetiky pre budúcnosť EÚ; v tejto súvislosti sa domnieva, že iniciatívy Komisie v oblasti liberalizácie trhu s energiou sú námetom na vytvorenie účinného a konkurencieschopného trhu s energiou;</CONTENT></PARA>
<PARA>
<SYMBOL>22.</SYMBOL>
<CONTENT>domnieva sa, že zároveň by mali  rozlišovať medzi vývinom trhu s elektrickou energiou a trhom s plynom, kde sa liberalizácia musí vyrovnávať so značne monopolizovaným systémom, ktorý výrazne závisí od dodávok z tretích krajín;</CONTENT></PARA>
<PARA>
<SYMBOL>23.</SYMBOL>
<CONTENT>víta návrh Komisie, ktorým je balík opatrení zameraný na využívanie obnoviteľných energií v Európskej únii;</CONTENT></PARA>
<PARA>
<SYMBOL>24.</SYMBOL>
<CONTENT>vyzýva členské štáty, aby uskutočňovali akčný plán, ktorý prijala Komisia na zlepšenie trhu s energiou, zrýchlenie využívania nových technológií, diverzifikáciu zabezpečenia dodávok, na kontrolu dopytu a podporu energetickej účinnosti, predovšetkým prostredníctvom lepšej koordinácie národných energetických politík; </CONTENT></PARA>
<PARA>
	<CONTENT><I>Integrovaný prístup k migrácii</I></CONTENT></PARA>
<PARA>
<SYMBOL>25.</SYMBOL>
<CONTENT>domnieva sa, že migrácia a sociálna migrácia sú dvoma stranami tej istej mince a sú kľúčovou otázkou; podporuje v tejto súvislosti iniciatívy Komisie v oblasti riadenia migračných tokov na európskej úrovni, vzdelávania a integračných politík s cieľom vytvoriť jasný a bezpečný rámec pre ekonomických prisťahovalcov, najmä kvalifikovaných pracovníkov, ktorý objasní ich povinnosti a práva;</CONTENT></PARA>
<PARA>
<SYMBOL>26.</SYMBOL>
<CONTENT>domnieva sa, že výsledok integrácie závisí aj od účinného postupu proti nelegálnemu prisťahovalectvu a obchodovaniu s ľuďmi; v tejto súvislosti podporuje aktivity Komisie na ochranu vonkajších hraníc jednotnými nástrojmi a je presvedčený, že Európska agentúra pre riadenie operačnej spolupráce na vonkajších hraniciach môže prostredníctvom Európskeho systému hraničnej kontroly zohrávať v tejto oblasti významnú úlohu;</CONTENT></PARA>
<PARA>
<SYMBOL>27.</SYMBOL>
<CONTENT>víta vyhliadky na dokončenie spoločnej európskej azylovej politiky do roku 2010 a domnieva sa, že je potrebné doplniť ju smernicou ES o spoločných štandardoch a postupoch v členských krajinách pri návrate štátnych príslušníkov tretích krajín, ktorí sa nelegálne zdržiavajú v inej krajine, s cieľom zabezpečiť lepšie riadenie migračných tokov;</CONTENT></PARA>
<PARA>
	<CONTENT><B><I>Občania na prvom mieste</I></B></CONTENT></PARA>
<PARA>
	<CONTENT><I>Zdravie, boj proti diskriminácii, sociálne aspekty, rozvoj internetu;</I></CONTENT></PARA>
<PARA>
<SYMBOL>28.</SYMBOL>
<CONTENT>podporuje veľmi cenné iniciatívy Komisie, ktoré vyvinula na zabezpečenie práva na zdravotnú starostlivosť pre európskych občanov a na stanovenie vysokokvalitných noriem pri ošetrovaní pacientov; víta preto iniciatívy v oblasti darcovstva orgánov a transplantácií, ako aj odporúčanie o bezpečnosti pacientov;</CONTENT></PARA>
<PARA>
<SYMBOL>29.</SYMBOL>
<CONTENT>uznáva európsky príspevok Komisie k riešeniu problému hlavných príčin zriedkavých chorôb, delenie sa o odborné skúsenosti a informácie a naliehavo žiada Európsku komisiu, aby si ako prioritu stanovila európsku politiku v oblasti výskumu zriedkavých chorôb a napomáhala jej rozvoj;</CONTENT></PARA>
<PARA>
<SYMBOL>30.</SYMBOL>
<CONTENT>zdôrazňuje vedúcu úlohu Európskej únie v medzinárodnom meradle v oblasti presadzovania problematiky životného prostredia a vyjadruje súhlas s tým, že v budúcom roku by sa úsilie malo zamerať na ochranu biodiverzity a klimatickú zmenu, okrem iného prostredníctvom intenzívnej energetickej politiky zameranej na zvýšenie podielu obnoviteľnej energie, na úspory energie a energetickú účinnosť v Európe; 
<P>víta v tejto súvislosti Zelenú knihu o klimatickej zmene po roku 2012, ktorá pomôže určiť oblasti, kde sú zásahy najpotrebnejšie;</P></CONTENT></PARA>
<PARA>
<SYMBOL>31.</SYMBOL>
<CONTENT>víta iniciatívu Komisie naštartovať osobitný program na podporu správneho využívania internetu a nových technológií medzi neplnoletými osobami;</CONTENT></PARA>
<PARA>
<SYMBOL>32.</SYMBOL>
<CONTENT>domnieva sa, že neplnoleté osoby by mali byť pri používaní internetu a nových technológií chránené pred špecifickým obsahom niektorých programov prostredníctvom primeraných filtračných systémov;</CONTENT></PARA>
<PARA>
<SYMBOL>33.</SYMBOL>
<CONTENT>naliehavo žiada Komisiu, aby zintenzívnila iniciatívy zavedené po zasadaní Rady o životnom prostredí z 9. marca 2006 s cieľom riešiť problém nedostatku vody a problém sucha;</CONTENT></PARA>
<PARA>
<SYMBOL>34.</SYMBOL>
<CONTENT>vyzýva Komisiu, aby dôkladne preskúmala, ako môže EÚ prispieť k zlepšeniu mestskej dopravy, ktorú denne využívajú milióny Európanov; v tejto súvislosti víta Zelenú knihu o mestskej doprave, ktorá by mala identifikovať problémy a nové možné opatrenia vrátane rýchlych krokov a zodpovednosti;</CONTENT></PARA>
<PARA>
<SYMBOL>35.</SYMBOL>
<CONTENT>víta stratégiu Spoločenstva na roky 2007 – 2013, ktorú v oblasti zdravia a bezpečnosti pri práci naštartovala Komisia v roku 2007 a ktorá zdôrazňuje význam rokovania medzi sociálnymi partnermi o prevencii násilia a obťažovania na pracovisku; v tejto súvislosti vyzýva Komisiu, aby monitorovala jej účinnosť a jej efektívnu a rýchlu transpozíciu do vnútroštátnych legislatív;</CONTENT></PARA>
<PARA>
<SYMBOL>36.</SYMBOL>
<CONTENT>víta príspevok Komisie k formovaniu zdravotnej politiky v Európe s cieľom vytvoriť rámec Spoločenstva pre bezpečné, vysokokvalitné a výkonné zdravotnícke služby v celej EÚ;</CONTENT></PARA>
<PARA>
<SYMBOL>37.</SYMBOL>
<CONTENT>zdôrazňuje fakt, že účinná európska stratégia pre oblasť zdravia si vyžaduje lepšiu spoluprácu medzi zdravotníckymi službami, aby bolo možné zaistiť bezpečnosť pacienta bez ohľadu na miesto poskytovania zdravotnej starostlivosti a riešiť nejasnosti pri uplatňovaní práva Spoločenstva v oblasti zdravotníckych služieb, poskytovať informácie o dôsledkoch zmien životného štýlu a riešiť otázky zdravia starnúcej populácie;</CONTENT></PARA>
<PARA>
	<CONTENT><I>Vzdelávanie</I></CONTENT></PARA>
<PARA>
<SYMBOL>38.</SYMBOL>
<CONTENT>domnieva sa, že Komisia by mala naďalej zameriavať pozornosť občanov na význam kultúrnej rozmanitosti, a preto i na dialóg medzi kultúrami v rozšírenej Únii; domnieva sa, že medzikultúrny dialóg by sa mal zintenzívniť aj za hranicami Európskej únie a mal by sa stať mostom schopným podporovať vzájomné porozumenie, a teda pomôcť predchádzať alebo vyriešiť sociálne a humánne konflikty;</CONTENT></PARA>
<PARA>
	<CONTENT><I>Bezpečnosť občanov</I></CONTENT></PARA>
<PARA>
<SYMBOL>39.</SYMBOL>
<CONTENT>podporuje názor, že EÚ musí bojovať proti zločinu a násiliu, aby chránila občanov, a že s týmto cieľom sa celá EÚ bude snažiť o presadzovanie práva a vyšetrovanie kriminality; v tejto súvislosti, keďže bezpečnosť je pre blaho Európanov prvoradá, podporuje aj opatrenia, ktoré chce Komisia zaviesť v boji proti terorizmu, teroristickej propagande a prenosu odborných informácií – týkajúcich sa napríklad výbušnín – na teroristické účely, a to aj tak, že bude bojovať proti počítačovej kriminalite vo všetkých jej formách;</CONTENT></PARA>
<PARA>
	<CONTENT><B><I>Európa ako svetový partner</I></B></CONTENT></PARA>
<PARA>
	<CONTENT><I>Bilaterálne vzťahy</I></CONTENT></PARA>
<PARA>
	<CONTENT>40<I>.<TAB/></I>považuje susedskú politika EÚ za stratégiu kľúčovú pre vzťahy s našimi východnými a západnými susedmi, ktorá pomôže vytvoriť spoločný priestor mieru, stability, bezpečnosti, rešpektovania ľudských práv, demokracie, uplatňovania práva a prosperity, ktorá sa môže utvárať a rozširovať tak, že sa vyhne novým deliacim čiaram medzi rozšírenou Európou a ostatnými susedmi EÚ;</CONTENT></PARA>
<PARA>
<SYMBOL>41.</SYMBOL>
<CONTENT>zdôrazňuje preto význam podpory a posilnenia ESP; naliehavo žiada Komisiu, aby venovala maximálnu pozornosť demokratickým hodnotám pri preskúmaní pokroku v uskutočňovaní platných akčných plánov ESP, pri obnove akčných plánov a dohôd, ktorých platnosť sa má skončiť, a vo vzťahoch a dialógoch EÚ s jej hlavnými strategickými partnermi;</CONTENT></PARA>
<PARA>
<SYMBOL>42.</SYMBOL>
<CONTENT>poukazuje na to, že EÚ pripravuje rokovania v súvislosti s novou rozšírenou komplexnou dohodou s Ukrajinou v roku 2007, ktorá nahradí súčasnú dohodu o partnerstve a spolupráci; zdôrazňuje, že nová dohoda by mala zahrnúť ustanovenia o spoločných hodnotách, posilnenej spolupráci v oblasti justície, slobody a bezpečnosti, podrobné ustanovenia o oblasti energie a o spolupráci v širokej škále oblastí, napríklad v oblasti dopravy a životného prostredia; je presvedčený, že rokovania by mali viesť k uzatvoreniu asociačnej dohody, ktorá by Ukrajine umožnila využiť jej mechanizmus na ďalšie prehĺbenie integrácie s EÚ;</CONTENT></PARA>
<PARA>
	<CONTENT><I>Ďalšie vzťahy</I></CONTENT></PARA>
<PARA>
<SYMBOL>43.</SYMBOL>
<CONTENT>zdôrazňuje, že transatlantické vzťahy musia byť prioritou, ktorú by mala ešte viac podporiť silná rámcová dohoda, opakuje, že EÚ a USA majú ako mocnosti svetového významu vedúcu zodpovednosť spolupracovať pri posilňovaní mieru a stability na celom svete, čeliť globálnym výzvam, prispievať k rozšíreniu svetového obchodu a podporovať demokraciu a rozvoj na celom svete;</CONTENT></PARA>
<PARA>
<SYMBOL>44.</SYMBOL>
<CONTENT>zdôrazňuje význam mnohostrannej spolupráce v oblasti Čierneho mora, vyzýva na vytvorenie spoločenstva EÚ — Čierne more podľa modelu Severnej dimenzie s cieľom posilniť a podporiť intenzívnejší dialóg vo všetkých oblastiach; v tejto súvislosti podporuje iniciatívu Komisie v súvislosti s nadviazaním užšieho dialógu o energetike s krajinami južného Kaukazu, kaspickej oblasti a Strednej Ázie; </CONTENT></PARA>
<PARA>
<SYMBOL>45.</SYMBOL>
<CONTENT>vyzýva na vypracovanie spoločnej európskej energetickej politiky, ktorá by významne prispela k zaručeniu energetickej bezpečnosti v celej EÚ; zdôrazňuje, že solidarita a energetická bezpečnosť sú nevyhnutné na hladké fungovanie vnútorného trhu vrátane rovnakého prístupu všetkých hospodárskych subjektov k energii; v tejto súvislosti žiada Komisiu, aby využila svoj vplyv a presvedčila Rusko, aby sa zaviazalo k budovaniu otvorených, čestných a transparentných trhov s výrobou a dodávkou energie; zdôrazňuje, že EÚ by mala v tejto oblasti konať jednotne a preukázať solidaritu;</CONTENT></PARA>
<PARA>
<SYMBOL>46.</SYMBOL>
<CONTENT>zdôrazňuje potrebu stratégie EÚ pre región Baltského mora; víta správu Európskeho parlamentu o stratégii pre Baltské more podľa modelu Severnej dimenzie a vyzýva Európsku komisiu, aby najneskôr do júna 2008 predložila stratégiu EÚ pre oblasť Baltského mora;</CONTENT></PARA>
<PARA>
	<CONTENT><I>Rozvojová politika</I></CONTENT></PARA>
<PARA>
<SYMBOL>47.</SYMBOL>
<CONTENT>nalieha na Európsku komisiu, aby uzatvorila prebiehajúce rokovania o dohodách o hospodárskom partnerstve, aby ich mohli regionálne skupiny AKT, ktoré sú pripravené, podpísať čo najskôr; potvrdzuje svoje presvedčenie, že dohody o hospodárskom partnerstve sú nástrojom podpory udržateľného rozvoja a vzostupu ekonomík krajín AKT, ktorý podporuje regionálnu integráciu, znižovanie chudoby a postupné začleňovanie krajín AKT do svetovej ekonomiky; </CONTENT></PARA>
<PARA>
<SYMBOL>48.</SYMBOL>
<CONTENT>nalieha na Európsku komisiu, aby naďalej podporovala snahy všetkých rozvojových krajín o dosiahnutie rozvojových cieľov milénia, najmä s cieľom znížiť extrémnu chudobu, bojovať proti HIV/AIDS a malárii, znížiť úmrtnosť detí a dosiahnuť dostupnosť základného vzdelania pre všetkých;</CONTENT></PARA>
<PARA>
<SYMBOL>49.</SYMBOL>
<CONTENT>víta prijatie Európskeho konsenzu o humanitárnej pomoci ako vyjadrenie solidarity medzi ľuďmi a základný prostriedok na poskytnutie rýchlej pomoci na záchranu ľudských životov a ľudskej dôstojnosti;</CONTENT></PARA>
<PARA>
	<CONTENT><I>Obchodná politika </I></CONTENT></PARA>
<PARA>
<SYMBOL>50.</SYMBOL>
<CONTENT>s veľkým záujmom berie na vedomie program pre konkurencieschopnosť budúcej obchodnej politiky EÚ a s ním spojené iniciatívy, ktorý vypracovala Komisia; v tejto súvislosti sa domnieva, že nová komplexná stratégia týkajúca sa Číny, celosvetová stratégia na ochranu práv duševného vlastníctva, obnovená stratégia EÚ prístupu na trh, zintenzívnený boj proti pirátstvu, ako aj nový program bilaterálnych dohôd o voľnom obchode budú ako doplnkový strategický nástroj mnohostranného prístupu v nasledujúcich mesiacoch predstavovať pre obchodnú politiku dôležité výzvy;</CONTENT></PARA>
<PARA>
<SYMBOL>51.</SYMBOL>
<CONTENT>domnieva sa, že o reforme nástrojov na ochranu trhu, ktorá by mala zohľadňovať nové skutočnosti v meniacom sa svete, by sa malo rokovať na úrovni WTO a mali by ju prijať a vykonávať všetci hlavní aktéri tejto organizácie; žiada, aby sa do tohto procesu zapojil aj EP;</CONTENT></PARA>
<PARA>
	<CONTENT><B><U>Horizontálne otázky</U></B></CONTENT></PARA>
<PARA>
<SYMBOL>52.</SYMBOL>
<CONTENT>vyzýva Komisiu, aby sa snažila o pozdvihnutie kvality nových programov a projektov, ktoré financuje EÚ v súvislosti s novým finančným výhľadom, a aby pracovala na presadzovaní spoľahlivejšieho finančného hospodárenia a čo najefektívnejšieho využitia dostupných finančných prostriedkov;</CONTENT></PARA>
<PARA>
	<CONTENT><I>Lepšia právna regulácia / Zabezpečenie dobrého fungovania politík</I></CONTENT></PARA>
<PARA>
<SYMBOL>53.</SYMBOL>
<CONTENT>víta iniciatívu Komisie zameranú na zjednodušenie a modernizáciu európskeho regulačného rámca, ako aj iniciatívu na stiahnutie doposiaľ neschválenej legislatívy po náležitom preskúmaní; v tejto súvislosti zdôrazňuje potrebu urýchlenia procesu zjednodušenia právnych predpisov, ktorý sa začal v roku 2007 a ktorý by mal umožniť znížiť administratívne zaťaženie do roku 2012 o 25 %.</CONTENT></PARA>
<PARA>
<SYMBOL>54.</SYMBOL>
<CONTENT>uvedomuje si, že rozvoj a vykonávanie politiky EÚ si vyžaduje partnerstvo a angažovanosť členských štátov v súvislosti s ich reformnými programami; domnieva sa však, že najdôležitejšou úlohou Komisie je pomáhať členským štátom v aktívnej podpore a rozvíjaní hlavných politík EÚ a že obnovená lisabonská stratégia je príkladom takejto úlohy;</CONTENT></PARA>
<PARA>
	<CONTENT><I>Hodnotenia vplyvu</I></CONTENT></PARA>
<PARA>
<SYMBOL>55.</SYMBOL>
<CONTENT>víta ubezpečenie Komisie, že bude vykonávať komplexné hodnotenia vplyvu všetkých legislatívnych opatrení vrátane komitologického postupu, ktoré boli navrhnuté ako strategické alebo prioritné iniciatívy v roku 2007; </CONTENT></PARA>
<PARA>
<SYMBOL>56.</SYMBOL>
<CONTENT>je presvedčený, že úspešné uplatňovanie hodnotenia vplyvu je rozhodujúce pri zabezpečení kultúry lepšej právnej regulácie v Európskej únii, o čo sa usilujú všetky jej inštitúcie; v tejto súvislosti sa domnieva, že v začleňovaní hodnotení vplyvu do legislatívneho procesu možno konštatovať dosiahnutie pozitívnych výsledkoch; </CONTENT></PARA>
<PARA>
<SYMBOL>57.</SYMBOL>
<CONTENT>víta iniciatívu Komisie na stiahnutie doposiaľ neschválených legislatívnych návrhov; zastáva však názor, že „lepšia právna regulácia“ by nemala viesť k úplnej deregulácii, ale k takej regulácii, ktorá by aj napriek tomu, že je minimálna, dokázala zlepšiť kvalitu európskeho regulačného rámca;</CONTENT></PARA>
<PARA>
	<CONTENT><I>Vzťah medzi politickými prioritami a rozpočtovými prostriedkami</I></CONTENT></PARA>
<PARA>
<SYMBOL>58.</SYMBOL>
<CONTENT>trvá na tom, že so zreteľom na rozpočtové zdroje Európskej únie, ktoré sú v porovnaní s jej potrebami obmedzené, by mala Komisia s osobitnou starostlivosťou dohliadať na využívanie finančných zdrojov tak, že sa bližšie sústredí na rozpočtové a ľudské zdroje, ako to uvádza vo svojom uznesení o výročnej politickej stratégii Komisie;</CONTENT></PARA>
<PARA>
	<CONTENT><I>Približovanie Európy jej občanom</I></CONTENT></PARA>
<PARA>
<SYMBOL>59.</SYMBOL>
<CONTENT>vyzýva Komisiu, aby zintenzívnila svoje úsilie o komunikáciu s občanmi Európy a aby objasnila európsky projekt, ako aj novú zmluvu s cieľom viac zviditeľniť EÚ, ako aj Európsky parlament; ďalej nalieha na Komisiu, aby úzko spolupracovala s Parlamentom na operatívnych návrhoch, ktoré vychádzajú z Bielej knihy o komunikácii;</CONTENT></PARA>
<PARA>
<SYMBOL>60.</SYMBOL>
<CONTENT>poveruje svojho predsedu, aby toto uznesenie postúpil Rade, Komisii a parlamentom členských štátov.</CONTENT></PARA></CORPUS>
</MOTION>