<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000223">O-000223/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="4519">Claude Moraes</PERSON>, <PERSON ID="96859">Ioan Enciu</PERSON>, <PERSON ID="38605">Iliana Malinova Iotova</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000223">Vec: Pristúpenie Bulharska a Rumunska k schengenskému priestoru</OBJECT><CONTENT><PARA>V súlade s článkom 4 ods. 2 Zmluvy o pristúpení k Európskej únii sa Rumunsko a Bulharsko zaviazali stať sa členmi schengenského priestoru ihneď po dokončení implementácie pravidiel, ktoré sa vyžadujú podľa schengenského acquis.</PARA><PARA>Od svojho pristúpenia k EÚ bolo Rumunsko a Bulharsko hodnotené pracovnou skupinou Rady Európskej únie pre schengenské hodnotenie (SCH-EVAL), čo sa týka vykonávania schengenského acquis v siedmych oblastiach: policajná spolupráca, ochrana osobných údajov, vízové a konzulárne veci, pozemné, vzdušné a námorné hranice a schengenský informačný systém.</PARA><PARA>Po kladných výsledkoch pracovnej skupiny SCH-EVAL Rada 9. júna 2011 rozhodla, že Rumunsko a Bulharsko spĺňajú všetky podmienky schengenského acquis. Parlament tiež prijatím uznesenia 8. júna 2011 veľkou väčšinou hlasov potvrdil, že tieto dva štáty sú pripravené na vstup do schengenského priestoru.</PARA><PARA>Napriek týmto skutočnostiam Rada SVV 22. júna 2011 rozhodla o odložení rozhodnutia o pristúpení Rumunska a Bulharska k Schengenu na neurčitý čas v dôsledku odmietavého postoja dvoch členských štátov, ktoré namietali, že dve kandidátske krajiny musia splniť dodatočné kritériá, ktoré sa v schengenskom acquis neuvádzajú.</PARA><PARA>1.  Pri podpise zmluvy o pristúpení Bulharsko a Rumunsko dostali zoznam požiadaviek a splnili ich. Nazdáva sa Rada, že je spravodlivé a múdre uplatňovať osobitné kritériá, s ktorými sa od začiatku nepočítalo a ktoré sa na predchádzajúce pristúpenia neuplatňovali?</PARA><PARA>2.  Môže Rada naznačiť, aké dodatočné kritériá musia Rumunsko a Bulharsko splniť a aký bude právny základ pre tieto kritériá?</PARA><PARA>3.  Aké ďalšie kroky zamýšľa Rada prijať? Aká je stratégia a harmonogram poľského predsedníctva?</PARA></CONTENT></QUEST>