<AQE.QER><ANSWER AID="AE-011766-11" QIDREFS=""><HEAD.A><TI3><P.WQ>Odpoveď pána Rehna v mene Komisie</P.WQ></TI3><P.WQ><DATE.WQ DATE.DOC="">(16. februára 2012)</DATE.WQ></P.WQ></HEAD.A><CONTENTS CTNID="AC-E-011766-11"><P>Prístup na finančné trhy za prijateľných úrokových sadzieb vyžaduje, aby členské štáty vzbudili dôveru investorov. Túto dôveru si musia vybudovať samotné členské štáty, a to prostredníctvom rozumných hospodárskych politík a rozvoja udržateľných verejných financií. Na tento účel EÚ prijala rozličné opatrenia a v súčasnosti pracuje na ďalších opatreniach s cieľom vytvoriť náležitý rámec dohľadu a koordinácie (európsky semester; tzv. six-pack – šesťbalenie legislatívnych návrhov, fiškálnu dohodu atď.), ale hlavná zodpovednosť za účinné vykonávanie racionálnych politík zostáva naďalej na úrovni jednotlivých štátov.</P><P>Pre štáty, na úrovni ktorých skutočne nie je možný prístup k finančným trhom za prijateľných podmienok, EÚ a jej členské štáty vyvinuli rozličné mechanizmy pomoci (európsky finančný stabilizačný mechanizmus, Európsky nástroj finančnej stability, Európsky mechanizmus pre stabilitu), aby poskytovali finančné prostriedky pri nižších sadzbách za prísnych podmienok týkajúcich sa fiškálnych a štrukturálnych zmien. V súčasnosti to platí pre Grécko, pričom Taliansko a Španielsko doteraz nepožiadali o takúto pomoc a naďalej sa spoliehajú na trhové financovanie.</P></CONTENTS></ANSWER></AQE.QER>