<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000263">O-000263/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28514">Kyriacos Triantaphyllides</PERSON>, <PERSON ID="96852">Cornelia Ernst</PERSON>, <PERSON ID="96988">Alfreds Rubiks</PERSON>, <PERSON ID="96820">Marisa Matias</PERSON>, <PERSON ID="96646">Helmut Scholz</PERSON>, <PERSON ID="96735">Patrick Le Hyaric</PERSON>, <PERSON ID="28406">Miguel Portas</PERSON>, <PERSON ID="96858">Marie-Christine Vergiat</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000263">Vec: Hlasovacie právo pre osoby bez štátnej príslušnosti v lotyšských komunálnych voľbách</OBJECT><CONTENT><PARA>Po obnovení nezávislosti Lotyšska získali lotyšské občianstvo iba osoby, ktoré boli obyvateľmi Lotyšska pred rokom 1940 a ich potomkovia. Ostatní ľudia môžu získať občianstvo len prostredníctvom naturalizácie, niektorí na tento proces vôbec nemajú nárok. V rokoch 1995 až 2011 bolo naturalizovaných iba 136 293 osôb. K 1. januáru 2011 bolo naďalej 326 735 osôb v Lotyšsku bez štátnej príslušnosti, čo predstavuje 14,6 % celkového obyvateľstva. Osoby bez lotyšskej štátnej príslušnosti sú predovšetkým osoby patriace k etnickým menšinám (etnickí Rusi, Bielorusi, Ukrajinci, Poliaci, Litovčania a Židia). Osoby bez lotyšskej štátnej príslušnosti, ktoré tvoria 23,7 % obyvateľstva v Rige, 18,9 % v Daugavpilse, 20,5 % v Liepaji, 19,2 % v Jurmale a 18,9 % vo Ventspilse, sa nemôžu zapájať do komunálnej politiky. V niektorých z najväčších miestnych samospráv Lotyšska sú zastúpené záujmy menej než polovice obyvateľstva.</PARA><PARA>Výbor OSN pre ľudské práva, Výbor OSN pre odstránenie rasovej diskriminácie, Parlamentné zhromaždenie Rady Európy, Kongres miestnych a regionálnych samospráv Rady Európy, Úrad komisára Rady Európy pre ľudské práva, Európska komisia proti rasizmu a intolerancii a Parlamentné zhromaždenie OBSE odporučili opatrenia s cieľom umožniť osobám bez štátnej príslušnosti zúčastniť sa na komunálnych voľbách v Lotyšsku. Vo svojom uznesení o súhrnnej monitorovacej správe Európskej komisie z 11. marca 2004 o stave pripravenosti Lotyšska na členstvo v EÚ Európsky parlament navrhol, aby lotyšské orgány posúdili možnosť povoliť osobám bez lotyšskej štátnej príslušnosti, ktoré sú dlhodobými obyvateľmi krajiny, hlasovať vo voľbách do miestnych samospráv. Vo svojom uznesení z 22. apríla 2009 o výsledkoch rokovaní Výboru pre petície za rok 2008 Parlament vyzval Komisiu, aby dôkladne sledovala a podporovala regularizáciu štatútu osôb bez štátnej príslušnosti v Lotyšsku.</PARA><PARA>Akým spôsobom riešila Komisia túto otázku v rámci snahy splniť odporúčania Parlamentu?</PARA><PARA>Súhlasí Komisia s tým, že situácia osôb bez lotyšskej štátnej príslušnosti by mala byť dôsledne monitorovaná a najmä riadne zohľadnená v správe o občianstve a správe o uplatňovaní Charty základných práv EÚ?</PARA><PARA>Súhlasí Komisia s názorom, že nedostatok demokracie v Lotyšsku jednoznačne poukazuje na riziko vážneho porušenia zásad demokracie a dodržiavania ľudských práv a základných slobôd?</PARA></CONTENT></QUEST>