<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0129">O-0129/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="1309">Brian Simpson</PERSON> v mene <COMMITTEE COMMID="2868">Výboru pre dopravu a cestovný ruch</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0129">Vec: Bezpečnosť a interoperabilita železničného systému Spoločenstva</OBJECT><CONTENT><PARA>Napriek tomu, že železničný systém Spoločenstva je veľmi bezpečný a jeho zlepšenie sa v posledných rokoch dosiahlo v rámci liberalizácie trhu, nedávne tragické nehody v Taliansku (Viareggio) a Holandsku vyvolávajú otázky, pokiaľ ide o bezpečnosť a údržbu nákladných vozňov. Smernica o bezpečnosti železníc (RSD) zmenená a doplnená smernicou 2008/110/ES<FNREF FNIDREF="FN1"/> stanovuje, že každému vozidlu sa pridelí subjekt zodpovedný za údržbu a že Komisia prijme opatrenie, ktorým sa zriadi systém certifikácie týchto subjektov do 24. decembra 2010 pre nákladné vozne a do 24. decembra 2018 pre všetky železničné vozidlá.</PARA><PARA>V správe o pokroku v implementácii RSD a smernice o interoperabilite železníc<FNREF FNIDREF="FN2"/> Komisia konštatuje, že segmentácia spôsobená požiadavkami jednotlivých štátov (normami/pravidlami) stále predstavuje prekážku pre celoeurópsku železničnú oblasť, a to aj napriek tomu, že do integrácie železničných systémov sa investovali nemalé finančné, politické a ľudské zdroje. Okrem toho Komisia podľa správy o pokroku plánuje prehodnotiť svoje politiky týkajúce sa interoperability a bezpečnosti železničného systému Spoločenstva.</PARA><PARA>Aké praktické opatrenia považuje Komisia za vhodné v krátkodobom horizonte na zlepšenie bezpečnosti železničných nákladných vozňov? Plánuje Komisia urýchliť prijatie certifikačného systému subjektov zodpovedných za údržbu a zabezpečiť bezpečnejší rámec Spoločenstva bez toho, aby sa vytvorili ďalšie prekážky pre železničný sektor?</PARA><PARA>Aké vnútroštátne postupy alebo medzery, ktoré vedú k prekážkam interoperability a ktoré významne vplývajú na železničný systém, boli zistené? Kde sa vyskytujú z geografického hľadiska a aké nové opatrenia plánuje Komisia v krátkodobom horizonte v záujme ich riešenia?</PARA><PARA>Ktoré vnútroštátne riešenia zistené v rámci implementácie ERTMS ohrozujú interoperabilitu? Ako plánuje Komisia zabezpečiť úspešný prechod na režim interoperability a zlepšiť konkurencieschopnosť sektoru? Kedy a aké oblasti právneho rámca Spoločenstva týkajúceho sa železníc vrátane ERA plánuje Komisia revidovať a navrhnúť ich prepracovanie?</PARA><FN FNID="FN1">  Ú. v. EÚ L 345, 23.12.2008, s. 62.</FN><FN FNID="FN2">  KOM(2009)0464 – SEK(2009) 1157.</FN></CONTENT></QUEST>