<MOTION LG="SK" TYPE="RE">
<COVER>
<DATE-DEPOSIT DATE="20080520">20.5.2008</DATE-DEPOSIT>
<NUM-MOTION TYPE="B6" NUM="0273" YEAR="2008"><ANCHOR ID="1" FAMILY="DOC-B" TYPE="B6" YEAR="2008" NUMBER="0273">B6‑0273/2008</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA,</B></INT-TITLE>
<PARA>
	<CONTENT>ktorý na základe vyhlásení Rady a Komisie</CONTENT></PARA>
<PARA>
	<CONTENT>v súlade s článkom 103 ods. 2 rokovacieho poriadku</CONTENT></PARA>
<PARA>
	<CONTENT>predkladajú Hélène Flautre, David Hammerstein a Pierre Jonckheer</CONTENT></PARA>
<PARA>
	<CONTENT>v mene skupiny Verts/ALE,</CONTENT></PARA>
<PARA>
	<CONTENT>o situácii v Libanone</CONTENT></PARA>
</TITLE-COV>
<NUM-PE NUM="407.467">PE407.467v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="2" FAMILY="DOC-B" TYPE="B6" YEAR="2008" NUMBER="0273">B6‑0273/2008</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o situácii v Libanone</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na svoje predchádzajúce uznesenia o Blízkom východe, najmä na uznesenie zo 16. januára 2003 o uzavretí dohody o pridružení s Libanonskou republikou, uznesenie z 10. marca 2005 o situácii v Libanone, uznesenie zo 7. septembra 2006 o situácii na Blízkom východe, uznesenie z 12. júla 2007 o situácii na Blízkom východe a uznesenie z 29. novembra 2007 o návrhu rozhodnutia Rady o poskytnutí makrofinančnej pomoci Spoločenstva Libanonu,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na rezolúcie Bezpečnostnej rady OSN č. 1559 (2004), č. 1636 (2005), č. 1680 (2006) a č. 1757 (2007),</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Euro-stredomorskú dohodu o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na rozhodnutie Rady 2007/860/ES z 10. decembra 2007 o poskytnutí makrofinančnej pomoci Spoločenstva Libanonu,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na vyhlásenie predsedníctva v mene Európskej únie zo 14. marca 2008 o Blízkom východe,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na vyhlásenie vysokého predstaviteľa pre spoločnú zahraničnú a bezpečnostnú politiku (SZBP) z 15. mája 2008,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 103 ods. 2 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže stabilný, plne zvrchovaný, zjednotený a demokratický Libanon má zásadný význam pre stabilitu a mierový rozvoj celého Blízkeho východu,</CONTENT></PARA>
<PARA>
<SYMBOL>B. </SYMBOL>
<CONTENT>keďže politický vývoj v Libanone sa už dlho nachádza v slepej uličke, čo ochromuje riadne fungovanie krehkých inštitúcií krajiny,</CONTENT></PARA>
<PARA>
<SYMBOL>C. </SYMBOL>
<CONTENT>keďže dňa 6. mája 2008 sa libanonská vláda rozhodla zákonom zakázať rozsiahlu telekomunikačnú sieť Hizballáhu, ktorú toto hnutie považuje za neoddeliteľnú súčasť svojich obranných opatrení voči Izraelu, a odvolať bezpečnostného šéfa letiska údajne napojeného na Hizballáh,</CONTENT></PARA>
<PARA>
<SYMBOL>D. </SYMBOL>
<CONTENT>keďže v niektorých častiach krajiny prepukli násilné zrážky, ktoré sa odohrali najmä v hlavnom meste, kde milície hnutia Hizballáh postavili barikády, zatvorili provládne médiá, zablokovali letisko a prevzali kontrolu nad západnou časťou Bejrútu,</CONTENT></PARA>
<PARA>
<SYMBOL>E. </SYMBOL>
<CONTENT>keďže sa boje rozšírili aj do regiónu Šúf a na sever krajiny, pričom v nich zomrelo najmenej 65 ľudí; keďže libanonská armáda sa rozhodla nezasiahnuť, a po tom, ako bolo dosiahnuté prímerie a vojenské jednotky Hizballáhu sa stiahli, postupne prevzala kontrolu nad situáciou a usilovala sa o obnovu poriadku; keďže tieto boje boli najhoršími od konca občianskej vojny v rokoch 1975 – 1990,</CONTENT></PARA>
<PARA>
<SYMBOL>F. </SYMBOL>
<CONTENT>keďže vďaka sprostredkovateľskému úsiliu Ligy arabských štátov pod vedením Kataru bola medzi stranami dosiahnutá dohoda a vláda odvolala svoje predchádzajúce rozhodnutia s cieľom zapojiť sa do okamžitého dialógu o troch nevyriešených otázkach týkajúcich sa voľby nového prezidenta, vytvorenia vlády národnej jednoty a reformy volebného zákona, </CONTENT></PARA>
<PARA>
<SYMBOL>G.</SYMBOL>
<CONTENT>keďže od februára 2005 krajinu sužuje celý rad politických vrážd zameraných na zvýšenie nestability situácie; keďže brigádny generál François al-Hadždž, zavraždený 12. decembra 2007, bol v poradí siedmym zabitým vysokopostaveným Libanončanom,   </CONTENT></PARA>
<PARA>
<SYMBOL>H. </SYMBOL>
<CONTENT>keďže rezolúciou Bezpečnostnej rady OSN č. 1757 (2007) bol zriadený medzinárodný tribunál, na ktorom sa budú prejednávať prípady osôb zodpovedných za zavraždenie bývalého predsedu vlády Rafíka Haríriho a za iné politické vraždy v Libanone;</CONTENT></PARA>
<PARA>
<SYMBOL>I. </SYMBOL>
<CONTENT>keďže v článku 2 Euro-stredomorskej dohody o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej sa ustanovuje, že vzťahy medzi zmluvnými stranami, ako aj všetky ustanovenia samotnej dohody sa zakladajú na rešpektovaní zásad demokracie a dodržiavania základných ľudských práv zakotvených vo Všeobecnej deklarácii ľudských práv, ktorou sa riadia ich domáce a medzinárodné politiky a ktoré tvoria základný prvok tejto dohody, </CONTENT></PARA>
<PARA>
<SYMBOL>J. </SYMBOL>
<CONTENT>keďže po vojenskom konflikte v júli a auguste 2006 Libanon naďalej čelí významným finančným a hospodárskym problémom; keďže libanonské orgány prijali 4. januára 2007 rozsiahly program sociálno-hospodárskych reforiem; keďže Európska únia ponúkla makrofinančnú pomoc vo výške 80 miliónov EUR na podporu úsilia Libanonu o povojnovú rekonštrukciu krajiny a o trvalo udržateľnú obnovu hospodárstva, aby takýmto spôsobom zmiernila finančné tlaky na realizáciu vládneho hospodárskeho programu;</CONTENT></PARA>
<PARA>
<SYMBOL>K. </SYMBOL>
<CONTENT>keďže v Libanone naďalej žije v núdzových podmienkach viac ako 300 000 palestínskych utečencov, keďže prepuknutie násilia a boje, ktoré sa odohrali v niektorých palestínskych utečeneckých táboroch, prispeli k vystupňovaniu napätej situácie v krajine,</CONTENT></PARA>
<PARA>
<SYMBOL>L. </SYMBOL>
<CONTENT>keďže situácia na území tzv. fariem Šebá a vymedzenie definitívnych hraníc medzi Libanonom a Izraelom zostávajú naďalej nevyriešenými otázkami,</CONTENT></PARA>
<PARA>
<SYMBOL>M. </SYMBOL>
<CONTENT>keďže Sýria ani po stiahnutí svojich jednotiek v roku 2005 neprestala obmedzovať libanonské vnútorné záležitosti a zasahovať do nich,</CONTENT></PARA>
<PARA>
<SYMBOL>1. </SYMBOL>
<CONTENT>vyjadruje hlboké znepokojenie nad možnými vážnymi dôsledkami súčasnej politickej krízy a nad zhoršením bezpečnostnej situácie v Libanone; zdôrazňuje význam stability, suverenity, nezávislosti, jednoty a územnej celistvosti Libanonu a upozorňuje, že politickú stabilitu v Libanone možno dosiahnuť len obnovením atmosféry vzájomnej dôvery medzi všetkými stranami, zrieknutím sa násilia a odmietnutím vonkajšieho vplyvu;</CONTENT></PARA>
<PARA>
<SYMBOL>2. </SYMBOL>
<CONTENT>Dôrazne odsudzuje správanie hnutia Hizballáh, ktoré používa vyhrážky alebo silu na zabezpečenie svojich širších politických cieľov;  očakáva, že osoby, ktoré počas konfliktov spáchali zločiny, budú brané na zodpovednosť a postavené pred súd;</CONTENT></PARA>
<PARA>
<SYMBOL>3. </SYMBOL>
<CONTENT>zdôrazňuje, že pôsobenie hnutia Hizballáh, ktoré koná ako štát v štáte, nie je zlučiteľné s demokratickým systémom; vyzýva preto vedúcich predstaviteľov hnutia Hizballáh, aby sa jasne rozhodli a aby v súlade s rezolúciou BR OSN č. 1559 rozpustili a odzbrojili svoje milície, vzdali sa násilia, uznali v plnom rozsahu pravidlá demokracie a všetky demokraticky zvolené štátne orgány a inštitúcie bez ohľadu na ich národnostnú, náboženskú alebo stranícku príslušnosť a pôvod;</CONTENT></PARA>
<PARA>
<SYMBOL>4. </SYMBOL>
<CONTENT>víta dohodu, ku ktorej zúčastnené strany v Bejrúte dospeli po sprostredkovaní Kataru, a dôrazne podporuje pokračujúce úsilie Ligy arabských štátov v Dauhe, a najmä predsedu katarskej vlády o urovnanie súčasnej politickej krízy s cieľom dospieť k širokej a rozsiahlej dohode;</CONTENT></PARA>
<PARA>
<SYMBOL>5. </SYMBOL>
<CONTENT>odsudzuje skutočnosť, že schôdza libanonského parlamentu, na ktorej mal byť zvolený prezident republiky, bola odložená na neurčito, a vyzýva všetky strany, aby dosiahli dohodu, ktorá umožní voľbu prezidenta v čo najskoršom termíne;</CONTENT></PARA>
<PARA>
<SYMBOL>6. </SYMBOL>
<CONTENT>naliehavo žiada predsedu libanonského parlamentu, aby vynaložil všetko možné úsilie o obnovenie fungovania tejto inštitúcie, ktorá je základnou požiadavkou demokracie, aby tak prispel k dialógu národného zmierenia a našiel kompromis v súčasnej patovej situácii;</CONTENT></PARA>
<PARA>
<SYMBOL>7. </SYMBOL>
<CONTENT>zaväzuje sa, že po ďalšom posúdení pozve všetkých lídrov libanonských parlamentných skupín do Bruselu v spolupráci s Ligou arabských štátov, aby sa uvoľnila súčasná inštitucionálna kríza, obnovila dôvera a napomohol dialóg s cieľom dosiahnuť udržateľný kompromis; </CONTENT></PARA>
<PARA>
<SYMBOL>8.</SYMBOL>
<CONTENT>opakovane vyzýva všetky zainteresované strany, aby podporovali činnosť medzinárodného tribunálu s cieľom postaviť pred súd tých, čo boli zodpovední za vraždu bývalého predsedu vlády Rafika Haririho a za ďalšie politicky motivované vraždy v Libanone, a vyzýva Sýriu na plnú spoluprácu s týmto tribunálom;</CONTENT></PARA>
<PARA>
<SYMBOL>9. </SYMBOL>
<CONTENT>vyzýva libanonskú vládu, aby vykonala všetko pre ukončenie všetkých foriem diskriminácie palestínskych utečencov, a opakuje výzvu medzinárodnému spoločenstvu na zvýšenie pomoci, aby bolo možné dospieť k dlhodobému riešeniu;</CONTENT></PARA>
<PARA>
<SYMBOL>10.</SYMBOL>
<CONTENT>vyzýva na postupné odzbrojenie všetkých milícií a polovojenských skupín a považuje za nevyhnutné, aby všetok dovoz zbraní do Libanonu smeroval iba pre oficiálnu libanonskú armádu; opakovane vyzýva libanonskú vládu, aby v spolupráci s dočasnými silami UNIFIL dosiahla skutočnú suverenitu a kontrolu nad hranicami a územím krajiny, pokiaľ ide o túto problematiku;  </CONTENT></PARA>
<PARA>
<SYMBOL>11.</SYMBOL>
<CONTENT>vyzýva Sýriu, aby sa zdržala všetkého zasahovania, ktoré by mohlo mať nepriaznivý vplyv na vnútorné veci Libanonu, a aby hrala konštruktívnu úlohu v úsilí o dlhodobý mier a stabilitu krajiny;</CONTENT></PARA>
<PARA>
<SYMBOL>12.</SYMBOL>
<CONTENT>znovu opakuje svoju podporu odhodlaniu Európskej únie pomáhať Libanonu v jeho hospodárskej prestavbe;  vyzýva Radu a Komisiu, aby pokračovali v úsilí o podporu obnovy a hospodárskeho uzdravenia Libanonu, ako aj o vytvorenie užšej spolupráce s občianskou spoločnosťou v krajine, aby tak podporili jej ďalšiu demokratizáciu; </CONTENT></PARA>
<PARA>
<SYMBOL>13.</SYMBOL>
<CONTENT>poveruje svojho predsedu, aby toto uznesenie postúpil Rade, Komisii, vysokému predstaviteľovi pre spoločnú zahraničnú a bezpečnostnú politiku, vládam a parlamentom členských štátov, generálnemu tajomníkovi OSN, generálnemu tajomníkovi Ligy arabských štátov, predsedovi Euro-stredomorského parlamentného zhromaždenia, vláde a parlamentu Libanonu a prezidentovi a vláde Sýrie. </CONTENT></PARA></CORPUS>
</MOTION>