<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2005-0099">O-0099/05</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="24087">Marcin Libicki</PERSON> v mene <COMMITTEE COMMID="827">Výboru pre petície</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0099">Vec: Začlenenie vrátenia Varoshy jej zákonitým obyvateľom do komplexných opatrení na ukončenie izolácie komunity cyperských Turkov.</OBJECT><CONTENT><PARA>V „Odôvodnení“, ktoré je súčasťou návrhu nariadenia Rady, ktorým sa zriaďuje nástroj finančnej podpory na podporu hospodárskeho rozvoja komunity cyperských Turkov (KOM(2004)0465 v konečnom znení - KOM(2004)0696 v konečnom znení - 13195/2004 - <ANCHOR ID="1" FAMILY="DOC-C" TYPE="C6" YEAR="2004" NUMBER="0098">C6-0098/2004</ANCHOR> - 2004/0145(CNS)), ktoré je jedným zo štyroch dokumentov predstavujúcich komplexné opatrenia na ukončenie izolácie komunity cyperských Turkov, sa uvádza: „Tento balíček má za cieľ umožniť znovuzjednotenie Cypru povzbudením hospodárskeho a sociálneho rozvoja so zvláštnym dôrazom na hospodársku integráciu ostrova, prostredníctvom prispôsobenia sa acquis a zlepšením kontaktov medzi danými dvoma komunitami a EÚ.“ </PARA><PARA>Uzavretá časť Famagusty (Varosha) sa v súčasnosti nedá využívať. Spôsobuje to len bolesť jej vysídleným obyvateľom a ich potomkom, brzdí celkovú obnovu mesta a neprispieva k budovaniu dôvery medzi cyperskými komunitami.</PARA><PARA>Mieni Komisia začleniť z tohto dôvodu vrátenie uzavretej časti Famagusty jej zákonitým obyvateľom do komplexných opatrení, ktoré navrhuje Európska komisia, na ukončenie izolácie komunity cyperských Turkov, najmä vzhľadom na návrh nariadenia Rady, ktorým sa zriaďuje nástroj finančnej podpory na podporu hospodárskeho rozvoja komunity cyperských Turkov?</PARA></CONTENT></QUEST>