<QUEST><TI><TI-INTRO>ÚSTNA OTÁZKA <QREF QID="H-2007-0544">H-0544/07</QREF></TI-INTRO><TI-SESSION>pre hodinu otázok na schôdzi v septembri I 2007</TI-SESSION><TI-RULES-EP>v súlade s článkom 109 Rokovacieho poriadku</TI-RULES-EP><TI-AUTHOR>ktorú položil <PERSON ID="26833">Milan Gaľa</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0544">Vec: Obnova panelových domov v krajinách V4, Bulharsku a Rumunsku</OBJECT><CONTENT><PARA>Obytné panelové domy v krajinách V4, v Bulharsku a Rumunsku majú viac ako 40 rokov a dnes nutne potrebujú obnovu. Zlý technický stav týchto domov spôsobujú najmä systémové poruchy, narušenie statiky, nedostatočná tepelná izolácia a energetická náročnosť. Podpore komplexnej obnovy domov zo štrukturálnych fondov však bráni pravidlo Komisie „de minimis“. Podľa neho nesmie štát jednému prijímateľovi vyplatiť v priebehu troch rokov podporu viac ako 200 tisíc eur. V prípade panelových sídlisk, kde správcami je iba niekoľko subjektov (bytových družstiev), je to naozaj malá čiastka. Priemerná cena obnovy je 17 058 eur na jeden byt. Ministri uvedených krajín spolu s Komisiou zriadili expertnú skupinu na zosúladenie platnej legislatívy s podmienkami na využívanie pomoci EÚ na obnovu panelových domov.</PARA><PARA>Zaujímalo by ma, ako sa Komisia postaví k tomuto problému a či plánuje zmierniť pravidlo, ktoré bráni urbanistickej obnove miest a vo svojom dôsledku znižuje kvalitu života občanov EÚ?</PARA></CONTENT></QUEST>