<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2008-0115">O-0115/08</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladá: <PERSON ID="28330">Vladimír Remek</PERSON> v mene <COMMITTEE COMMID="816">Výboru pre priemysel, výskum a energetiku</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0115">Vec: Výzva energetickej účinnosti prostredníctvom informačných a komunikačných technológií</OBJECT><CONTENT><PARA>Komisia prijala akčný plán, ktorého cieľom je dosiahnuť 20-percentné zníženie spotreby energie,  ako aj 20-percentný podiel obnoviteľných energií na celkovej spotrebe energie do roku 2020.</PARA><PARA>Akým spôsobom chce Komisia docieliť súčinnosť podpory kapacít informačných a komunikačných technológií (IKT) prostredníctvom budúcej verejnej politiky a existujúcich opatrení zameraných na energetickú účinnosť produktov IKT? Aké stimuly by podľa Komisie pomohli zabezpečiť, že pri plnení cieľov EÚ vytýčených do roku 2020 bude možné zrealizovať merateľné a reprodukovateľné príklady dosiahnutia energetickej účinnosti prostredníctvom IKT?</PARA><PARA>Mohla by Komisia uviesť, akým spôsobom sa zabezpečí, aby sa IKT zohľadnili ako kľúčový ukazovateľ na vykonávanie stratégie EÚ v oblasti trvalo udržateľného rozvoja?</PARA><PARA>Naďalej treba podporovať použiteľnosť výskumných projektov a ich uvádzanie do praxe. Mohla by Komisia špecifikovať spôsob, ktorým sa má propagovať výskum a technický vývoj v oblasti IKT pre odvetvie energetickej účinnosti?  A ako možno lepšie prepojiť výskum s fázou vývoja a uvádzania do praxe?</PARA><PARA>Odvetvie dopravy bolo v oznámení Komisie označené za jednu z najsľubnejších oblastí, pokiaľ ide o potenciál úspory energie. Ako chce Komisia podporovať zavádzanie technologických riešení v oblasti IDS (inteligentných dopravných systémov), resp. IKT pre optimálnejšie riadenie dopravy zo strany dopravcov a dopravných manažérov v európskych mestách a regiónoch?  A ako chce Komisia zabezpečiť udržateľnosť požadovaného správania vodičov?</PARA></CONTENT></QUEST>