<MOTION LG="SK" TYPE="RC">
<COVER>
<DATE-DEPOSIT DATE="20050222">22.2.2005</DATE-DEPOSIT>
<NUM-MOTION-LIST>
<NUM-MOTION TYPE="B6" NUM="0102" YEAR="2005">B6‑0102/2005</NUM-MOTION>} 
<NUM-MOTION TYPE="B6" NUM="0104" YEAR="2005">B6‑0104/2005</NUM-MOTION>} 
<NUM-MOTION TYPE="B6" NUM="0111" YEAR="2005">B6‑0111/2005</NUM-MOTION>} RC2</NUM-MOTION-LIST>
<TITLE-COV>
	<INT-TITLE><B>SPOLOČNÝ NÁVRH UZNESENIA</B></INT-TITLE>
<PARA>
	<CONTENT>ktorý v súlade s článkom 103 odsekom 4 rokovacieho poriadku predkladajú</CONTENT></PARA>
<PARA>
	<CONTENT>
<LIST TYPE="DASH">
	<ITEM><SYMBOL>–</SYMBOL><CONTENT>Harlem Désir v mene Socialistickej skupiny v Európskom parlamente</CONTENT></ITEM>
	<ITEM><SYMBOL>–</SYMBOL><CONTENT>Marie-Hélène Aubert v mene Skupiny zelených/Európskej slobodnej aliancie</CONTENT></ITEM>
	<ITEM><SYMBOL>–</SYMBOL><CONTENT>Francis Wurtz a Vittorio Emanuele Agnoletto v mene Konfederatívnej skupiny Európskej zjednotenej ľavice - Nordickej zelenej ľavice</CONTENT></ITEM>
</LIST></CONTENT></PARA>
<PARA>
	<CONTENT>a ktorý nahrádza návrhy týchto skupín:</CONTENT></PARA>
<PARA>
	<CONTENT>
<LIST TYPE="DASH">
	<ITEM><SYMBOL>–</SYMBOL><CONTENT>Verts/ALE (B6‑0102/2005)</CONTENT></ITEM>
	<ITEM><SYMBOL>–</SYMBOL><CONTENT>PSE (B6‑0104/2005)</CONTENT></ITEM>
	<ITEM><SYMBOL>–</SYMBOL><CONTENT>GUE/NGL (B6‑0111/2005)</CONTENT></ITEM>
</LIST></CONTENT></PARA>
<PARA>
	<CONTENT>o Svetovom sociálnom fóre a Svetovom ekonomickom fóre</CONTENT></PARA>
</TITLE-COV><NUM-PE-LIST>
<NUM-PE NUM="354.225">PE 354.225</NUM-PE>v01-00}
<NUM-PE NUM="354.227">PE 354.227</NUM-PE>v01-00}
<NUM-PE NUM="354.234">PE 354.234</NUM-PE>v01-00} RC2</NUM-PE-LIST></COVER>
<TITLE-DOC>
<PARA><CONTENT><B>Uznesenie Európskeho parlamentu o Svetovom sociálnom fóre a Svetovom hospodárskom fóre</B></CONTENT></PARA>
</TITLE-DOC>
<CORPUS>
<INT-PR><I>Európsky parlament,</I></INT-PR>
<PARA>
<SYMBOL>–</SYMBOL>
<CONTENT>so zreteľom na Svetové sociálne fórum 2005 v Porto Alegre a Svetové ekonomické fórum 2005 v Davose,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Svetové parlamentné fórum 2005 v Porto Alegre,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na nadchádzajúce plenárne zasadnutie Generálneho zhromaždenia OSN na vysokej úrovni, ktorého cieľom je zrevidovať plnenie miléniovej deklarácie a integrovanú činnosť nadväzujúcu na hlavné konferencie a summity OSN v hospodárskej a sociálnej oblasti a s nimi súvisiacich oblastiach,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na správu skupiny na vysokej úrovni pod vedením generálneho tajomníka OSN o hrozbách, výzvach a zmenách,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na kampaň Globálna výzva na boj proti chudobe,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 103 ods. 4 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže na piatom Svetovom sociálnom fóre sa zúčastnilo viac ako 155 000 ľudí, predovšetkým veľa mladých ľudí, zo 135 krajín, a keďže ľudstvo naďalej musí čeliť mnohým globálnym výzvam, ktoré musí byť schopné a ochotné riešiť spoločne, novým koordinovaným a bezprecedentným globálnym úsilím,</CONTENT></PARA>
<PARA>
<SYMBOL>B.</SYMBOL>
<CONTENT>keďže tieto globálne výzvy pokrývajú široký okruh otázok, ako sú chudoba a hlad, šírenie HIV/AIDS a iných chorôb, porušovanie ľudských práv, nedostatok demokracie, ozbrojené konflikty, globálne otepľovanie alebo strata biologickej diverzity a prírodných zdrojov, z ktorých mnohé sú synonymami ľudského utrpenia obrovského rozsahu a z dlhodobého hľadiska ohrozujú samotné prežitie našej planéty, ak sa nebudú riešiť,</CONTENT></PARA>
<PARA>
<SYMBOL>C.</SYMBOL>
<CONTENT>keďže tohtoročný summit OSN, ktorý nadväzuje na miléniový summit, je jedinečnou a rozhodujúcou príležitosťou na oživenie a zintenzívnenie multilaterálneho úsilia riešiť kľúčové globálne výzvy v hospodárskej, sociálnej a environmentálnej oblasti v časovom horizonte do roku 2015, ktorý bol stanovený miléniovými rozvojovými cieľmi OSN a skutočne môže rozhodnúť o celej budúcnosti OSN, ako to vyjadril generálny tajomník OSN,</CONTENT></PARA>
<PARA>
<SYMBOL>D.</SYMBOL>
<CONTENT>uvedomujúc si, že globálna verejná diskusia, ktorá sa uskutočňuje v rámci Svetového sociálneho fóra, je dôležitým katalyzátorom a inšpiráciou pre činnosť verejnosti na podporu primeranej a spravodlivej globalizácie,</CONTENT></PARA>
<PARA>
<SYMBOL>E.</SYMBOL>
<CONTENT>uvedomujúc si, že v rámci Svetového hospodárskeho fóra sa uskutočňuje diskusia o otázkach chudoby, klimatických zmien, vzdelania, spravodlivej globalizácie a dobrého globálneho riadenia,</CONTENT></PARA>
<PARA>
<SYMBOL>F.</SYMBOL>
<CONTENT>konštatujúc, že sa zvyšuje zainteresovanosť poslancov parlamentov celého sveta a účasť poslancov Európskeho parlamentu v diskusii, definovaní a podpore politického spôsobu riešenia globálnych výziev, ako napríklad v rámci Svetového parlamentného fóra,</CONTENT></PARA>
<PARA>
<SYMBOL>G.</SYMBOL>
<CONTENT>keďže len globálne úsilie zahŕňajúce politické a verejné inštitúcie na všetkých úrovniach vládnutia, sociálnych partnerov a mimovládne organizácie celého sveta zabezpečí potrebnú kapacitu a energiu na riešenie globálnych výziev, ktoré pred nami stoja,</CONTENT></PARA>
<PARA>
<SYMBOL>H.</SYMBOL>
<CONTENT>v presvedčení, že Európska únia má v nadchádzajúcich mesiacoch a rokoch zohrávať kľúčovú úlohu pri podpore a stimulovaní takéhoto globálneho úsilia a mala by byť spolu s ostatnými medzinárodnými partnermi silným a aktívnym zástancom humánneho a spravodlivého sveta,</CONTENT></PARA>
<PARA>
<SYMBOL>1.</SYMBOL>
<CONTENT>podporuje pokračujúce úsilie Svetového sociálneho fóra poskytnúť na globálnej a regionálnej úrovni jedinečný otvorený priestor na dialóg, prepojenie a činnosť na vytvorenie spravodlivého sveta a proti vojne; víta predovšetkým čoraz konštruktívnejšiu spoluprácu Svetového sociálneho fóra s politickými predstaviteľmi celého sveta, čím prispieva k demokratickejšej forme globálneho riadenia;</CONTENT></PARA>
<PARA>
<SYMBOL>2.</SYMBOL>
<CONTENT>víta skutočnosť, že Svetové sociálne fórum 2007 sa bude konať v Afrike, čo výrazne prispeje k tomu, že otázka rozvoja Afriky zostane v nasledujúcich rokoch v centre medzinárodnej pozornosti a aktivity; </CONTENT></PARA>
<PARA>
<SYMBOL>3.</SYMBOL>
<CONTENT>konštatuje, že stretnutie v Davose v roku 2005 odráža viacero kľúčových problémov, ktoré Svetové sociálne fórum identifikovalo ako hlavné obavy, ako sú odstránenie chudoby a spomalenie klimatických zmien, a dúfa, že to bude podnetom pre politických vodcov, aby prevzali zodpovednosť za prijatie pravidiel potrebných na také riadenie svetovej ekonomiky, ktoré vyrieši tieto problémy; </CONTENT></PARA>
<PARA>
<SYMBOL>4.</SYMBOL>
<CONTENT>spomedzi mnohých výziev na činnosť prijatých Svetovým sociálnym fórom 2005 podporuje najmä výzvu vyhlásiť právo na prístup k pitnej vode za ľudské právo; navrhuje, aby deň 22. marca 2005 bol vyhlásený za Svetový deň vody;</CONTENT></PARA>
<PARA>
<SYMBOL>5.</SYMBOL>
<CONTENT>je presvedčený, že tohtoročný samit OSN, ktorý nadväzuje na miléniový samit, musí dokázať dodať novú energiu pri napĺňaní predstavy sformulovanej v miléniovej deklarácii, ktorú podpísali všetky členské štáty Európskej únie, a otvoriť cestu pre silnejšiu a efektívnejšiu Organizáciu spojených národov ako nástroj na dosiahnutie lepšieho a bezpečnejšieho sveta; </CONTENT></PARA>
<PARA>
<SYMBOL>6.</SYMBOL>
<CONTENT>vyzýva Komisiu a Radu, aby ako prípravu na samit OSN vypracovali ambicióznu a prezieravú pozíciu Európskej únie a predložili ju Európskemu parlamentu pred skončením luxemburského predsedníctva; vyzýva Komisiu a Radu, aby zabezpečili, že prostredníctvom tejto pozície bude Európska únia mať kľúčovú úlohu pri úspešnej realizácii summitu OSN v zmysle zintenzívnenia úsilia na podporu globálneho rozvoja a príprav na reformu OSN, ktorá bude viesť k vytvoreniu silnejšej, zodpovednejšej, demokratickejšej a efektívnejšej svetovej organizácie;</CONTENT></PARA>
<PARA>
<SYMBOL>7.</SYMBOL>
<CONTENT>v tejto súvislosti vyzýva Komisiu, aby urýchlene predložila konkrétne návrhy, ktoré Európskej únii umožnia čo najlepšie uplatňovať takzvanú Deklaráciu z New Yorku o boji proti hladu a chudobe, ktorá má podporu všetkých členských štátov Európskej únie, a to najmä v súvislosti s inovačnými finančnými mechanizmami rozvoja; v tejto súvislosti pripomína, že bol predložený celý súbor návrhov rôznych foriem medzinárodného zdaňovania a možnosti medzinárodného financovania; vyzýva Komisiu a členské štáty, aby sa na nich dohodli a aby ako prvý krok zaviedli novú daň z finančných transakcií, ktorá bude slúžiť na financovanie opatrení OSN na boj proti hladu a chudobe;</CONTENT></PARA>
<PARA>
<SYMBOL>8.</SYMBOL>
<CONTENT>upozorňuje na návrhy, ktoré platformy občianskej spoločnosti a poľnohospodárske organizácie predložili na Svetovom sociálnom fóre, akými sú Výzva z Chapeco a Dakarská deklarácia, ktoré vyzývajú vlády, aby prevzali zodpovednosť za uskutočnenie poľnohospodárskych reforiem a poľnohospodárskych politík a aby posilnili politiku riadenia zásob, zakročili proti akýmkoľvek formám dumpingu, a tým celosvetovo zabezpečili takú úroveň cien, ktorá poľnohospodárom prinesie zisk;</CONTENT></PARA>
<PARA>
<SYMBOL>9.</SYMBOL>
<CONTENT>trvá na tom, že všetky nové inovačné finančné zdroje pre rozvoj musia dopĺňať, a nie nahrádzať potrebné zvýšenie oficiálnej rozvojovej pomoci na 0,7% HND; vyzýva Európsku úniu, aby predložila plán postupného dosiahnutia úrovne 0,7% do roku 2010; pripomína, že budúce financovanie a poskytovanie globálneho verejného blaha ako reakcie na konkrétne potreby, ako napríklad poskytovanie trvalého prístupu k bezpečnej pitnej vode, k vzdelaniu pre všetkých a prístupu k riadnej zdravotníckej starostlivosti, si bude okrem zdrojov, ktoré sú momentálne k dispozícii na financovanie rozvojovej politiky, vyžadovať dodatočné finančné zdroje; </CONTENT></PARA>
<PARA>
<SYMBOL>10.</SYMBOL>
<CONTENT>v tejto súvislosti zdôrazňuje potrebu dôraznejšie a odhodlanejšie sa zaoberať nadmernou zadlženosťou mnohých rozvojových krajín, čo by malo viesť k úplnému zrušeniu dlhu najchudobnejších krajín a opätovnému prerokovaniu dlhu ostatných krajín;</CONTENT></PARA>
<PARA>
<SYMBOL>11.</SYMBOL>
<CONTENT>vyzýva Komisiu a Radu, aby aktívne podporili úsilie generálneho tajomníka OSN na zvýšenie efektívnosti OSN v oblasti mieru a bezpečnosti na základe odporúčaní skupiny na vysokej úrovni pre hrozby, výzvy a bezpečnosť;</CONTENT></PARA>
<PARA>
<SYMBOL>12.</SYMBOL>
<CONTENT>nalieha na Komisiu a Radu, aby umožnili Európskej únii ako celku zohrávať aktívnejšiu úlohu pri podpore širšej reformy OSN vo všetkých oblastiach, predovšetkým v nadväznosti na prácu, ktorá sa už v tejto súvislosti uskutočnila<EXPL ID="1"> Oznámenie Komisie Európska únia a Spojené národy: voľba mnohostrannosti (<ANCHOR ID="1" FAMILY="COM" YEAR="2003" NUMBER="0526">KOM(2003) 526</ANCHOR>) a uznesenie Európskeho parlamentu o vzťahoch medzi Európskou úniou a Spojenými národmi (2003/2049(INI)).</EXPL>;</CONTENT></PARA>
<PARA>
<SYMBOL>13.</SYMBOL>
<CONTENT>poveruje svojho predsedu, aby toto uznesenie postúpil Komisii, Rade a Organizácii spojených národov.</CONTENT></PARA></CORPUS>
</MOTION>