<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000083">O-000083/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96945">Marietje Schaake</PERSON>, <PERSON ID="4335">Marielle De Sarnez</PERSON>, <PERSON ID="34234">Antonyia Parvanova</PERSON>, <PERSON ID="97203">Ramon Tremosa i Balcells</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000083">Vec: Používanie sexuálneho násilia ako kontrarevolučného nástroja v Severnej Afrike a na Blízkom východe</OBJECT><CONTENT><PARA>Ženy sa aktívne podieľali na vzburách, ktorých cieľom je demokracia a dodržiavanie práv a slobôd v Severnej Afrike a na Blízkom východe. Úradujúce režimy sa zároveň uchýlili k sexuálnym útokom, ktoré sa stali súčasťou konfliktu týchto revolúcií, zameraným na ženy, čím ich robia osobitne zraniteľnými.</PARA><PARA>Nedávne príklady preukazujúce systematické používanie zastrašovania, ponižovania a útokov na ženy ilustrujú tieto prípady.</PARA><PARA>Libanonka Iman al-Obeidi, ktorá rozprávala reportérom v hoteli v Tripolise o tom, ako ju znásilnili a zneužili viacerí vojaci naraz, je od 26. marca zadržiavaná na neznámom mieste a v súčasnosti čelí súdnemu procesu za poškodzovanie dobrého mena mužov, ktorí ju podľa jej slov znásilnili.</PARA><PARA>V Egypte demonštrantky tvrdia, že ich armáda podrobila testu panenstva, keď sa 9. marca zhromaždili na Námestí oslobodenia v Káhire a neskôr boli mučené a znásilnené, pričom testy panenstva boli vykonávané a fotografované za prítomnosti vojakov. Niektoré zo žien bude súdiť vojenský súd.</PARA><PARA>Súhlasí Komisia s tým,</PARA><PARA>– že používanie sexuálnych útokov, ponižovania a útočenia na ženy je nutné odmietnuť tým najprísnejším spôsobom?</PARA><PARA>– že je nutné vykonať nezávislé prešetrenie týchto zločinov a že v prípade zločincov musia byť vyvodené dôsledky s osobitným odkazom na prešetrenie zločinov plukovníka Kaddáfího v rámci Medzinárodného trestného tribunálu?</PARA><PARA>– že každý by mal byť schopný vyjadriť svoje stanovisko k demokratickej budúcnosti svojej krajiny bez toho, aby bol zadržaný, mučený, alebo aby sa s ním zaobchádzalo ponižujúcim a diskriminačným spôsobom?</PARA><PARA>– že by mala byť uznaná úloha žien v týchto revolúciách vrátane hrozieb, ktorým čelia a spôsobu, akým môžu brániť svoje práva?</PARA><PARA>– že je nutné presadzovať ľudské práva a programy európskej susedskej politiky a aktívne rozširovať skúsenosti z EÚ týkajúce sa násilia na základe pohlavia a rovnosti ako neoddeliteľnú súčasť demokratizačného procesu?</PARA><PARA>– že vo všeobecnosti existuje potreba ochrany práv žien v nových demokratických a právnych štruktúrach týchto spoločností?</PARA></CONTENT></QUEST>