<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000061">O-000061/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="1191">Doris Pack</PERSON><BRK/>v mene <COMMITTEE COMMID="2872">Výboru pre kultúru a vzdelávanie</COMMITTEE></TI-AUTHOR></TI><OBJECT OBJID="OBJ000061">Vec: Sarajevo ako Európske hlavné mesto kultúry v roku 2014</OBJECT><CONTENT><PARA>Na členov nedávnej delegácie Výboru pre kultúru a vzdelávanie v Sarajeve urobila veľký dojem rýchlosť, akou sa rozvíja kultúrna scéna mesta. Zistili, že mesto plánuje predložiť prihlášku do výberového konania o titul Európskeho hlavného mesta kultúry v roku 2014 (na základe výnimky) a rozsiahlym spôsobom sa na svoju prezentáciu pripravuje.</PARA><PARA>Vzhľadom na to, že v Sarajeve sa odohral atentát, ktorým sa začala 1. svetová vojna v roku 1914, by to bol významný krok smerom k definitívnemu pochovaniu pozostatkov niekdajších európskych sporov a k prezentácii novej Európy, a to prostredníctvom vymenovania mesta za Európske hlavné mesto kultúry novej európskej éry.</PARA><PARA>Od roku 1992 do roku 1996, počas vojny v Bosne, Sarajevo zažilo najdlhšie obliehanie hlavného mesta v modernej vojenskej histórii. Zachovalo si však svoj medzikultúrny ráz a odvtedy ho neustále podporuje. Sarajevo by chcelo nechať minulosť minulosťou a s nadšením hľadí do svojej európskej budúcnosti. Zaslúži si možnosť prezentovať svoj obrovský potenciál interkulturalizmu. </PARA><PARA>Mohla by Komisia, spoločne s Parlamentom dodržiavajúc rozhodnutie Európskeho parlamentu a Rady 1622/2006/ES z 24. októbra 2006 o činnosti Spoločenstva na podporu projektu Európske hlavné mesto kultúry na roky 2007 až 2019<FNREF FNIDREF="FN1"/>, zvážiť udelenie výnimky na rok 2014?</PARA><FN FNID="FN1">  Ú. v. ES L 304, 3.11.2006, s. 1.</FN></CONTENT></QUEST>