<QUEST><TI><TI-INTRO>ÚSTNA OTÁZKA <QREF QID="H-2009-0273">H-0273/09</QREF></TI-INTRO><TI-SESSION>pre hodinu otázok na schôdzi v septembri 2009</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="26851">Nikolaos Chountis</PERSON></TI-AUTHOR><TI-DEST><INST TYPE="CS">Rade</INST></TI-DEST></TI><OBJECT OBJID="OBJ0273">Vec: Povolenie tureckej vlády na vyhľadávanie uhľovodíkov vo výlučných hospodárskych zónach členských štátov EÚ</OBJECT><CONTENT><PARA>Turecká vláda sa rozhodla udeliť povolenie štátnemu podniku Turecká ropná spoločnosť (TPAO) na prieskum ložísk uhľovodíkov vo výlučných hospodárskych zónach Grécka a Cypru. Tento krok je ďalším prejavom výhražného postoja, ktorý zaujalo Turecko v snahe odradiť Cyprus od pokračovania v prieskume jeho vlastnej výlučnej hospodárskej zóny, čím donútilo Cyprus, aby vetoval otvorenie kapitoly týkajúcej sa energie. Vzhľadom na to, že spomínané rozhodnutie Turecka by mohlo vyhrotiť jeho vzťahy s členskými štátmi EÚ, môže Rada poskytnúť tieto informácie:</PARA><PARA>Aké okamžité opatrenia prijme na zabezpečenie toho, aby turecká vláda vzala späť svoje rozhodnutie povoliť vyhľadávanie ložísk uhľovodíkov vo výlučných hospodárskych zónach členských štátov EÚ? Aké kroky podnikne na zabezpečenie toho, že – pokiaľ ide o Cyprus – aj Turecko bude dodržiavať dodatkový protokol k Ankarskej dohode a uzná právo Cypru na výlučnú hospodársku zónu? Kedy sa očakáva, že Turecko prijme Dohovor o morskom práve, ktorý bol začlenený do právnych predpisov Spoločenstva?</PARA></CONTENT></QUEST>