<QUEST><TI><TI-INTRO>ÚSTNA OTÁZKA <QREF QID="H-2009-0447">H-0447/09</QREF></TI-INTRO><TI-SESSION>pre hodinu otázok na schôdzi v decembri 2009</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="1956">Frank Vanhecke</PERSON></TI-AUTHOR><TI-DEST><INST TYPE="CS">Rade</INST></TI-DEST></TI><OBJECT OBJID="OBJ0447">Vec: Sankcie voči Kube</OBJECT><CONTENT><PARA>Rada dňa 23. júna 2009 rozhodla o zrušení diplomatických sankcií voči Kube uvalených v roku 2003, aby „zjednodušila a prehĺbila“ politický dialóg s touto krajinou. V príslušných záveroch Rada zdôraznila, že Kubánci musia mať možnosť rozhodovať o svojej vlastnej budúcnosti a že kubánska vláda musí bezpodmienečne prepustiť všetkých politických väzňov.</PARA><PARA>V správe, ktorá bola zverejnená v novembri 2009, organizácia na ochranu ľudských práv Human Rights Watch poukazuje na to, že situácia v oblasti ľudských práv sa ešte viac zhoršila a že za vlády Raúla Castra je do väzenia posielaných ešte viac ľudí než za vlády jeho brata Fidela. Organizácia okrem iného vyzýva EÚ, aby Kubu požiadala o prepustenie všetkých politických väzňov do 6 mesiacov a ak sa tak nestane, aby stanovila zákaz cestovania pre predstaviteľov režimu alebo zastavila investície. </PARA><PARA>Súhlasí Rada s analýzou a stratégiou organizácie Human Rights Watch? Ak nie, aké má na to Rada dôvody a kedy potom očakáva výsledky politického dialógu? Ak áno, kedy budú uvalené sankcie?</PARA></CONTENT></QUEST>