<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000067">O-000067/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="23866">Edit Bauer</PERSON>, <PERSON ID="28229">Manfred Weber</PERSON>, <PERSON ID="28120">Simon Busuttil</PERSON>, <PERSON ID="1941">Roberta Angelilli</PERSON>, <PERSON ID="96674">Anna Maria Corazza Bildt</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR><TI-AUTHOR><PERSON ID="28131">Anna Hedh</PERSON>, <PERSON ID="96917">Silvia Costa</PERSON>, <PERSON ID="28153">Britta Thomsen</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000067">Vec: Obchodovanie s ľuďmi</OBJECT><CONTENT><PARA>Obchodovanie s ľuďmi je jednou z najalarmujúcejších a najrozšírenejších foriem trestnej činnosti v globalizovanom svete. Smernica Európskeho parlamentu a Rady 2011/36/EÚ z 5. apríla 2011 o prevencii obchodovania s ľuďmi a boji proti nemu a o ochrane obetí obchodovania, ktorou sa nahrádza rámcové rozhodnutie Rady 2002/629/SVV<FNREF FNIDREF="FN1"/>, je veľmi významný úspech a skvelý príklad dobrej medziinštitucionálnej spolupráce. Ďalším krokom by mala byť bezproblémová a včasná transpozícia smernice a spolu s ňou prijatie novej, ambicióznej a holistickej stratégie na boj proti obchodovaniu s ľuďmi, ktorá bude zameraná na ľudské práva.</PARA><PARA>Ako chce Komisia zaručiť, aby sa smernica vykonávala včas a účinne? Ako chce konkrétne zaistiť, aby</PARA><PARA>- transpozícia do vnútroštátnych právnych predpisov bola jednotná, najmä pokiaľ ide o ustanovenia týkajúce sa trestných činov, ktoré by sa do vnútroštátnych zákonov mali začleniť tak, aby sa čo najviac uľahčilo ich uplatňovanie zo strany odborníkov, a o ustanovenia o zadržaní a konfiškácii;</PARA><PARA>- obete, najmä deti, dostávali účinnú pomoc, podporu a ochranu;</PARA><PARA>- boli prijaté praktické preventívne opatrenia, najmä s ohľadom na nebezpečenstvo spojené s internetom a tzv. phishingom, ako aj v záujme obmedzenia dopytu, k čomu patrí posudzovanie opatrení prijatých v rámci článku 18 ods. 4 smernice 2011/36/EÚ;</PARA><PARA>- boli stanovení národní spravodajcovia alebo zriadené rovnocenné mechanizmy a zabezpečili sa výsledky požadované podľa článku 19 smernice, najmä v súvislosti so zhromažďovaním údajov a s podávaním správ koordinátorovi pre boj proti obchodovaniu s ľuďmi, Komisii a Európskemu parlamentu;</PARA><PARA>- koordinátor pre boj proti obchodovaniu s ľuďmi mal čo najlepšie podmienky na plnenie svojich náročných úloh a aby mu bola poskytnutá čo najväčšia podpora, pokiaľ ide o logistiku, personál a nezávislosť?</PARA><PARA>Súčasťou uznesenia Európskeho parlamentu z 10. februára 2010 o predchádzaní obchodovaniu s ľuďmi<FNREF FNIDREF="FN2"/> je výzva, aby sa „uskutočňovali rozsiahle informačné kampane“ v rámci EÚ a mimo nej, aby sa zlepšilo zhromažďovanie informácií, a to aj vytvorením spoločného modelu EÚ na zhromažďovanie a porovnávanie údajov, a aby sa zlepšila koordinácia na všetkých úrovniach, tak v rámci EÚ, ako aj v krajinách, ktoré nie sú jej členmi. Čo Komisia doteraz podnikla v týchto oblastiach a kto posudzuje dosiahnuté výsledky?</PARA><FN FNID="FN1">  Ú. v. EÚ L 101, 15.4.2011, s. 1.</FN><FN FNID="FN2">  Prijaté texty, <ANCHOR ID="1" FAMILY="TA" TYPE="P7-TA" YEAR="2010" NUMBER="0018">P7_TA(2010)0018</ANCHOR>.</FN></CONTENT></QUEST>