<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0101">O-0101/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="4740">Marco Cappato</PERSON>, <PERSON ID="28411">Ignasi Guardans Cambó</PERSON>, <PERSON ID="28176">Jeanine Hennis-Plasschaert</PERSON>, <PERSON ID="39713">Renate Weber</PERSON>, <PERSON ID="28273">Ona Juknevičienė</PERSON>, <PERSON ID="4529">Baroness Sarah Ludford</PERSON>, <PERSON ID="28246">Alexander Alvaro</PERSON>, <PERSON ID="28266">Sophia in 't Veld</PERSON> a <PERSON ID="37324">Adina-Ioana Vălean</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0101">Vec: Vplyv bezpečnostných opatrení v letectve a telesných skenerov na ľudské práva, súkromie, ochranu údajov a dôstojnosť jednotlivca</OBJECT><CONTENT><PARA>Európska komisia navrhuje, aby sa medzi povolené metódy kontroly cestujúcich na letiskách v EÚ zaradili aj tzv. telesné skenery, čiže prístroje na báze technológie využívajúcej milimetrovú vlnovú dĺžku, ktoré dokážu vyhotoviť mimoriadne podrobné snímky osôb zobrazujúce v podstate nahé ľudské telo vrátane genitálií. Toto opatrenie závažným spôsobom zasahuje do základných ľudských práv, ako je právo na súkromie, ochranu údajov a dôstojnosť jednotlivca.</PARA><PARA>Nedomnieva sa Komisia, že návrh</PARA><PARA>– má závažný vplyv na základné ľudské práva, právo na súkromie, ochranu údajov a dôstojnosť, ktorý treba vyhodnotiť prostredníctvom štúdie vplyvu na ľudské práva, ktorej vypracovanie sa predpokladá v oznámení o dodržiavaní Charty základných práv v legislatívnych návrhoch Komisie, a že sa treba poradiť s EDÚOÚ, ako to stanovuje článok 28 ods. 2 nariadenia (ES) č 45/2001<FNREF FNIDREF="FN1"/>, ako aj s pracovnou skupinou podľa článku 29 a s Agentúrou pre základné práva?</PARA><PARA>– prekračuje rámec obyčajných technických opatrení pre civilné letectvo a nemožno ho skúmať na základe komitologického postupu, pričom právny základ aktu však nie je vhodný, pretože bezpečnostné otázky patria do tretieho piliera, a že metódy, požiadavky a postupy kontroly sú úzko späté, mali by sa skúmať súčasne a vyžadujú si plnú demokratickú kontrolu Európskeho parlamentu?</PARA><PARA>– vyvoláva pochybnosti týkajúce sa jeho primeranosti a potreby v demokratickej spoločnosti, pričom EÚ a jej členské štáty vystavuje možnosti súdnych konaní v súvislosti s porušovaním ľudských práv a základných slobôd, ako aj odsúdeniu orgánmi pôsobiacimi v oblasti dodržiavania ľudských práv na vnútroštátnej, európskej a medzinárodnej úrovni?</PARA><PARA>– by mal vychádzať z dôkladného technického a vedeckého výskumu dostupných aj vyvíjaných technológií, ako napríklad výskum v oblasti tekutín, a že by sa mali skúmať možné následky na zdravie cestujúcich?</PARA><PARA>– že v takej citlivej otázke dotýkajúcej sa základných práv občanov by sa mala presadzovať širšia, transparentná a verejná diskusia zahrnujúca cestujúcich, zainteresované strany a inštitúcie na úrovni EÚ aj na vnútroštátnej úrovni?</PARA><PARA>– že navrhované opatrenie vzhľadom na uvedené dôvody presahuje vykonávacie právomoci stanovené v základnom nástroji, nie je zlučiteľné s cieľom a obsahom základného nástroja a nerešpektuje zásadu subsidiarity a proporcionality?</PARA><FN FNID="FN1">  Ú. v. ES L 8 z 12.1.2001, s. 1.</FN></CONTENT></QUEST>