<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0061">O-0061/09</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladajú: <PERSON ID="22097">Véronique De Keyser</PERSON>, <PERSON ID="1952">Jan Marinus Wiersma</PERSON> a <PERSON ID="2295">Hannes Swoboda</PERSON>, v mene skupiny <GRPOL GRPOLID="1103">PSE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0061">Vec: Otvorenie medzinárodných rokovaní s cieľom podpísať medzinárodnú zmluvu o ochrane Arktídy</OBJECT><CONTENT><PARA>Oznámenie Komisie Rade a Európskemu parlamentu s názvom Európska únia a arktický región (KOM(2008)0763) z 20. novembra 2008 vynikajúcim spôsobom vysvetľuje problematiku ochrany a zachovania Arktídy a podpory trvalo udržateľného využívania zdrojov. Ako sa uvádza v tomto oznámení Komisie o Európskej únii a arktickom regióne: „Na Arktídu sa nevzťahuje žiaden osobitný zmluvný režim. Žiadna krajina alebo skupina krajín nemá suverenitu na severnom póle alebo Severnom ľadovom oceáne vôkol neho.“</PARA><PARA>So zreteľom na vývoj environmentálnych a právnych technológií po prijatí Dohovoru OSN o morskom práve (Montego Bay 1982)<FNREF FNIDREF="FN1"/>.</PARA><PARA>Neuvažuje Komisia  o tom, že ohrozenie životného prostredia Arktídy si vzhľadom na závažnosť problému vyžaduje riešenie vychádzajúce z medzinárodného práva a že iba medzinárodný systém kontroly je schopný zabezpečiť ochranu tohto unikátneho životného prostredia?</PARA><PARA>Neuvažuje Komisia o tom, že záväzná charta o Arktíde podobná Zmluve o Antarktíde, ktorú Európsky parlament navrhol vo svojom uznesení z 9. októbra 2008 (<ANCHOR ID="1" FAMILY="TA" TYPE="P6-TA" YEAR="2008" NUMBER="0474">P6_TA(2008)0474</ANCHOR>), by mohla predstavovať riešenie problémov, ktoré Komisia uviedla vo svojom oznámení?</PARA><PARA>Ktoré osobitné pozmeňujúce a doplňujúce návrhy k nariadeniu Medzinárodnej námornej organizácie (IMO) by mohla Komisia predložiť s cieľom posilniť medzinárodné pravidlá bezpečnosti námornej dopravy v obzvlášť citlivých oblastiach regiónu? Podporila by Komisia „Polárne pravidlá arktickej plavby“ na zaručenie jej bezpečnosti?</PARA><PARA>Začala Komisia rokovania s ruskými orgánmi na zabezpečenie slobodnej plavby, práva prechodu a vylúčenia diskriminačných praktík, najmä pokiaľ ide o poplatky, povinné služby a predpisy s cieľom zabezpečiť rentabilitu nových námorných ciest?</PARA><PARA>Podporila by Komisia moratórium na exploatáciu geologických zdrojov Arktídy na 50 rokov, kým sa neuskutoční nový vedecký prieskum? </PARA><FN FNID="FN1">  Odkaz: zmluva o ochrane arktického životného prostredia skupiny pre prieskum Arktídy</FN></CONTENT></QUEST>