<MOTION LG="SK" TYPE="RE">
<COVER>
<DATE-DEPOSIT DATE="20070502">2.5.2007</DATE-DEPOSIT>
<NUM-MOTION TYPE="B6" NUM="0190" YEAR="2007"><ANCHOR ID="1" FAMILY="DOC-B" TYPE="B6" YEAR="2007" NUMBER="0190">B6‑0190/2007</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe vyhlásení Európskej rady a Komisie</CONTENT></PARA>
<PARA>
	<CONTENT>v súlade s článkom 103 ods. 2 rokovacieho poriadku</CONTENT></PARA>
<PARA>
	<CONTENT>predkladajú Jan Marinus Wiersma, Hannes Swoboda, Reino Paasilinna a Panagiotis Beglitis</CONTENT></PARA>
<PARA>
	<CONTENT>v mene Socialistickej skupiny v Európskom parlamente</CONTENT></PARA>
<PARA>
	<CONTENT>on the EU-Russia Summit</CONTENT></PARA>
</TITLE-COV>
<NUM-PE NUM="389.473">PE 389.473v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="2" FAMILY="DOC-B" TYPE="B6" YEAR="2007" NUMBER="0190">B6‑0190/2007</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o samite EÚ – Rusko</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na Dohodu o partnerstve a spolupráci medzi Európskymi spoločenstvami a ich členskými štátmi na jednej strane a Ruskou federáciou na strane druhej, ktorá vstúpila do platnosti v roku 1997 a ktorej platnosť sa skončí v roku 2007,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na konzultácie o ľudských právach medzi EÚ a Ruskom,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na svoje predošlé uznesenia o Rusku a najmä uznesenie z 26. mája 2005 o vzťahoch medzi EÚ a Ruskom,<EXPL ID="1"> Ú. v. EÚ C 117 E, 18. 5. 2006, s. 235.</EXPL></CONTENT></PARA>
<PARA>
<SYMBOL>–</SYMBOL>
<CONTENT>so zreteľom na svoje uznesenie z 13. decembra 2006 o samite EÚ – Rusko<EXPL ID="2"> Prijaté texty, <ANCHOR ID="3" FAMILY="TA" TYPE="P6-TA" YEAR="2006" NUMBER="0566">P6_TA(2006)0566</ANCHOR>.</EXPL>,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 103 ods. 2 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže vzťahy medzi EÚ a Ruskom sa v uplynulých rokoch postupne rozvíjali, čo vedie k hlbokej a komplexnej hospodárskej integrácii a vzájomnej závislosti, ktorá sa má v blízkej budúcnosti ešte viac prehĺbiť,</CONTENT></PARA>
<PARA>
<SYMBOL>B.</SYMBOL>
<CONTENT>keďže rozšírená spolupráca a dobré susedské vzťahy EÚ a Ruska majú kľúčový význam pre stabilitu, bezpečnosť a prosperitu celej Európy a susedných krajín,</CONTENT></PARA>
<PARA>
<SYMBOL>C.</SYMBOL>
<CONTENT>keďže uzavretie strategického partnerstva medzi EÚ a Ruskou federáciou je pre túto zvýšenú spoluprácu mimoriadne dôležité, najmä v súvislosti s ďalším rozvojom hospodárskych vzťahov založených na rovnoprávnosti, transparentnosti a dodržiavaní medzinárodne uznávaných postupov, posilňovaním bezpečnosti a stability v Európe prostredníctvom hľadania politických a mierových riešení regionálnych konfliktov v spoločnom susedstve a ďalším posilňovaním dodržiavania ľudských práv, rešpektovania právneho štátu a demokratického rámca ako základu týchto vzťahov,</CONTENT></PARA>
<PARA>
<SYMBOL>D.</SYMBOL>
<CONTENT>keďže rýchla realizácia plánu štyroch spoločných priestorov spolu so spoločným hospodárskym priestorom, priestorom slobody, bezpečnosti a spravodlivosti, priestorom vonkajšej bezpečnosti a priestorom výskumu, vzdelávania a kultúry by mala byť ústrednou témou rokovaní o novej dohode o strategickom partnerstve,</CONTENT></PARA>
<PARA>
<SYMBOL>E.</SYMBOL>
<CONTENT>keďže budúca dohoda medzi EÚ a Ruskou federáciou by mala zahŕňať zásady Energetickej charty, ktorej zámerom je oživiť väzby medzi oboma stranami a zmierniť znepokojenie Európy, že Rusko využíva svoje obrovské energetické zdroje ako politickú zbraň,</CONTENT></PARA>
<PARA>
<SYMBOL>F.</SYMBOL>
<CONTENT>keďže Litva hrozí blokáciou dohody v oblasti energetiky medzi EÚ a Ruskou federáciou z dôvodu uzatvorenia prípojky ruského ropovodu Družba k litovskej ropnej rafinérii Mažeikiu od júna 2006, pretože ruský prevádzkovateľ ropovodu Transneft údajne úmyselne predlžuje opravy úniku ropy,</CONTENT></PARA>
<PARA>
<SYMBOL>G.</SYMBOL>
<CONTENT>keďže narastá napätie medzi Estónskom a Ruskom spôsobené tým, že Estónsko odstránilo z centra Tallinu bronzovú sochu vojaka, ktorá stála na počesť sovietskych vojakov padlých v 2. svetovej vojne; keďže úvahy Ruska o uvalení sankcií na Estónsko by mohli viesť k ďalšiemu odkladu rokovaní o dohode o partnerstve a spolupráci s Ruskom,</CONTENT></PARA>
<PARA>
<SYMBOL>H.</SYMBOL>
<CONTENT>keďže EÚ a Rusko vedú rozhovory o zriadení horúcej linky pre prípad energetickej krízy, ktorá by umožnila predstaviteľom z Bruselu a Moskvy okamžitý vzájomný kontakt s cieľom predísť potenciálnemu prerušeniu dodávok plynu a ropy z dôvodu politických problémov alebo technických havárií;</CONTENT></PARA>
<PARA>
<SYMBOL>I.</SYMBOL>
<CONTENT>keďže zavedenie novej rámcovej dohody medzi EÚ a Ruskom, ktorá nahradí dohodu o partnerstve a spolupráci s účinnosťou do roku 2007 a ktorá bude zahŕňať Bulharsko a Rumunsko, by bola pozitívnym dôkazom toho, že EÚ aj Rusko chcú položiť základ ďalšej intenzívnej spolupráci najmä so zreteľom na spoločné záujmy v oblasti energetiky a bezpečnosť,</CONTENT></PARA>
<PARA>
<SYMBOL>J.</SYMBOL>
<CONTENT>keďže začiatok rokovaní o novej rámcovej dohode bol odložený a je podmienený tým, že Moskva zruší zákaz dovozu mäsa z Poľska, ktorý zaviedla v roku 2005; keďže EÚ vyvíja úsilie v hľadaní kompromisu v otázke dovozu mäsa z Poľska v záujme ukončenia tejto politickej patovej situácie;</CONTENT></PARA>
<PARA>
<SYMBOL>K.</SYMBOL>
<CONTENT>keďže po mesiacoch rokovaní medzi Európskou komisiou, nemeckým predsedníctvom a Poľskom na jednej strane a Ruskom na strane druhej sa Rusko javí ochotné nájsť kompromis s EÚ a pokúsiť sa ukončiť túto patovú situáciu, čo by umožnilo obom stranám zamerať svoje úsilie na novú rámcovú dohodu,</CONTENT></PARA>
<PARA>
<SYMBOL>L.</SYMBOL>
<CONTENT>keďže medzinárodné spoločenstvo je čoraz viac znepokojené úrovňou dodržiavania ľudských práv a právneho štátu v Rusku, najmä slobody prejavu a práva na zhromažďovanie,</CONTENT></PARA>
<PARA>
<SYMBOL>M.</SYMBOL>
<CONTENT>keďže tak občania EÚ cestujúci do Ruska, ako aj ruskí občania snažiaci sa o vstup do EÚ sa v súčasnosti musia podrobovať zložitým vízovým kontrolám;</CONTENT></PARA>
<PARA>
<SYMBOL>N.</SYMBOL>
<CONTENT>keďže plány USA umiestniť antibalistický raketový systém na území Európy, konkrétne v Poľsku a Českej republike, nahnevali Rusko a rozprúdili zapálenú diskusiu o rovnováhe moci a potenciálnych pretekoch v zbrojení,</CONTENT></PARA>
<PARA>
<SYMBOL>1.</SYMBOL>
<CONTENT>uznáva dôležitosť Ruska ako strategického partnera na spoluprácu, s ktorým má EÚ spoločné nielen hospodárske a obchodné záujmy, ale aj cieľ úzko spolupracovať na medzinárodnej scéne a tiež v oblasti spoločného susedstva;</CONTENT></PARA>
<PARA>
<SYMBOL>2.</SYMBOL>
<CONTENT>zdôrazňuje dôležitosť jednoty a solidarity medzi všetkými členskými štátmi EÚ v ich vzťahoch s Ruskom; vyzýva preto EÚ, aby naďalej na svojich stretnutiach s Ruskom vystupovala jednotne a predstavovala v záujme všetkých svojich členských štátov vyššiu politickú silu a predovšetkým aby zastupovala európske záujmy;</CONTENT></PARA>
<PARA>
<SYMBOL>3.</SYMBOL>
<CONTENT>víta nepretržitú výmenu názorov o ľudských právach v Rusku, ktorá je súčasťou konzultácií medzi EÚ a Ruskom týkajúcich sa ľudských práv; zdôrazňuje však, že terajšia situácia v Rusku vyvoláva vážne obavy vo vzťahu k dodržiavaniu ľudských práv, demokracie, slobody prejavu a práva občianskej spoločnosti a jednotlivcov spochybniť konanie orgánov a žiadať, aby sa za svoje činy zodpovedali;</CONTENT></PARA>
<PARA>
<SYMBOL>4.</SYMBOL>
<CONTENT>vyjadruje hlboké znepokojenie nad skutočnosťou, že ruské orgány použili silu pri mierových protivládnych demonštráciách v uplynulých týždňoch v Moskve a Petrohrade; zdôrazňuje skutočnosť, že sloboda prejavu a právo na zhromažďovanie patria medzi základné ľudské práva, a preto pokračovanie v tomto trende negatívne ovplyvní celkovú povesť Ruska;</CONTENT></PARA>
<PARA>
<SYMBOL>5.</SYMBOL>
<CONTENT>vyzýva Rusko, ktoré je členom OSN, OBSE a Rady Európy, aby si plnilo svoje povinnosti a bez akýchkoľvek výhrad rešpektovalo ľudské práva, slobodu zhromažďovania a prejavu;</CONTENT></PARA>
<PARA>
<SYMBOL>6.</SYMBOL>
<CONTENT>vyzýva Komisiu a Radu, aby naďalej sledovali aktuálnu situáciu v Rusku a jej budúci vývoj; pripomína, že širšia diskusia o situácii v Rusku by mala byť súčasťou programu Rady;</CONTENT></PARA>
<PARA>
<SYMBOL>7.</SYMBOL>
<CONTENT>zdôrazňuje potrebu spolupracovať s Ruskom ako nevyhnutným strategickým partnerom pri zabezpečovaní mieru, stability a bezpečnosti, v boji proti medzinárodnému terorizmu a agresívnemu extrémizmu, ako aj pri riešení ďalších bezpečnostných otázok, ako sú environmentálne a jadrové nebezpečenstvá, obchodovanie s drogami, zbraňami a ľuďmi a organizovaná cezhraničná kriminalita v európskom susedstve, v spolupráci s OBSE a ďalšími aktérmi na medzinárodných fórach;</CONTENT></PARA>
<PARA>
<SYMBOL>8.</SYMBOL>
<CONTENT>vyzýva Komisiu a Radu, aby s ruskou vládou podnikli spoločné iniciatívy s cieľom posilniť demokraciu, bezpečnosť a rešpektovanie základných ľudských práv v Bielorusku a aby vyvinuli spoločné úsilie v záujme konečného doriešenia konfliktov v Moldavsku, Gruzínsku a Náhornom Karabachu; vyzýva EÚ a Rusko, aby ako členovia Kvarteta prevzali zodpovednosť za riešenie konfliktu na Blízkom východe a podporovali snahy o uskutočnenie medzinárodnej mierovej konferencie o regionálnej blízkovýchodnej mierovej dohode;</CONTENT></PARA>
<PARA>
<SYMBOL>9.</SYMBOL>
<CONTENT>poukazuje na to, že EÚ aj Rusko majú spoločný záujem o mnohostranné riešenia globálnych otázok; pripomína, že vzájomná dôvera a porozumenie by mali byť základom pre účinné dlhodobé partnerstvo; zdôrazňuje, že obe strany musia podporovať úlohu a iniciatívy OSN s cieľom nájsť kompromisné riešenie pre štatút Kosova, ktoré by zabezpečilo mier a stabilitu v celom regióne; víta prístup Ruska v rozhovoroch šiestich národov so Severnou Kóreou a vyzýva Rusko, aby zaujalo rovnaký prístup pri hľadaní riešenia pre vývoj situácie v Iráne, Iraku a strednej Ázii;</CONTENT></PARA>
<PARA>
<SYMBOL>10.</SYMBOL>
<CONTENT>vyjadruje svoje znepokojenie nad vyhláseniami prezidenta Putina v súvislosti s plánmi USA umiestniť antibalistické raketové systémy v Európe a vyzýva všetky zúčastnené strany, aby sa zapojili do dialógu; vyjadruje hlboké znepokojenie nad návrhom USA umiestniť časti svojho protiraketového štítu v Poľsku a Českej republike, čo by mohlo viesť k novým pretekom v zbrojení a následne nie k zvýšeniu, ale naopak zníženiu celosvetovej bezpečnosti, a preto požaduje dôkladnú diskusiu o týchto návrhoch na pôde EÚ aj NATO; vyzýva USA a všetkých priamo aj nepriamo zainteresovaných partnerov na podporu multilaterálneho rámca režimu nešírenia jadrových zbraní;</CONTENT></PARA>
<PARA>
<SYMBOL>11.</SYMBOL>
<CONTENT>poznamenáva, že už samotná európska politika susedských vzťahov poskytuje množstvo príležitostí na mnohostrannú spoluprácu; žiada vytovrenie spoločenstva EÚ – Čierne more podľa vzoru Severnej dimenzie s cieľom posilniť a povzbudiť dialóg o stabilnejšom, bezpečnejšom a demokratickejšom susedstve;</CONTENT></PARA>
<PARA>
<SYMBOL>12.</SYMBOL>
<CONTENT>víta iniciatívy zamerané na dosiahnutie bezvízového styku medzi Európskou úniou a Ruskom, ktoré signalizujú náznak zlepšenia vzťahov a ktoré zabezpečia občanom nielen právo na cestovanie, ale aj právo na prácu; vyzýva na ďalšiu spoluprácu v oblasti nelegálneho prisťahovalectva, zlepšenia kontrol dokladov totožnosti a lepšej výmeny informácií o terorizme a organizovanom zločine; zdôrazňuje, že Rada a Komisia musia zabezpečiť, aby Rusko dodržalo všetky podmienky stanovené vo všetkých prerokovaných dohodách o odstránení vízovej povinnosti medzi oboma stranami, aby sa predišlo porušeniu bezpečnosti a demokracie v Európe;</CONTENT></PARA>
<PARA>
<SYMBOL>13.</SYMBOL>
<CONTENT>víta zintenzívnenie dialógu medzi EÚ a Ruskom o energetických otázkach; zdôrazňuje dôležitosť dodávok energie pre európske ekonomiky, čo predstavuje možnú príležitosť pre ďalšiu obchodnú a hospodársku spoluprácu medzi EÚ a Ruskom; zdôrazňuje, že základom tejto spolupráce by mali byť zásady vzájomnej závislosti a transparentnosti, ako aj rovnaký prístup k trhom, infraštruktúram a k investíciám; vyzýva Radu a Komisiu, aby zabezpečili, aby do novej dohody medzi EÚ a Ruskom boli zahrnuté zásady Energetickej charty a závery skupiny G8 vrátane ďalšej spolupráce v oblasti energetickej účinnosti, šetrenia energiou a obnoviteľnej energie;</CONTENT></PARA>
<PARA>
<SYMBOL>14.</SYMBOL>
<CONTENT>víta úsilie a iniciatívy nemeckého predsedníctva, ktoré sa prednostne venuje tejto dôležitej otázke; zdôrazňuje, že dialóg o energetike by mal byť naďalej hlavným bodom agendy budúceho predsedníctva;</CONTENT></PARA>
<PARA>
<SYMBOL>15.</SYMBOL>
<CONTENT>poveruje svojho predsedu, aby postúpil toto uznesenie Rade, Komisii a vládam a parlamentom členských štátov a Ruskej federácie.</CONTENT></PARA></CORPUS>
</MOTION>