<imp:content xmlns:imp="http://APIE.imp">

<imp:doc imp:orderNum="0">
<Story language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>Utorok v plenárnom zasadnutí: reformná zmluva, rozpočet, modrá karta</Title><Topic>Inštitúcie</Topic><PublicationDate>2007-10-24 - 16:54</PublicationDate><Photography href="20071024PHT12216" title="Portugalský premiér José Sócrates © BELGA/AFP/Dominique Faget" alt="Portugalský premiér José Sócrates © BELGA/AFP/Dominique Faget" ext="jpg" width="508" height="512">Reformná zmluva je podľa Sócratesa veľkým úspechom pre EÚ</Photography><Chapo>

Hlavnou témou druhého dňa plenárneho zasadnutia v Štrasburgu bolo zhodnotenie výsledkov neformálneho samitu v Lisabone. Reformná zmluva, na ktorej sa dohodli lídri EÚ, prispeje podľa väčšiny poslancov k demokratickejšej a transparentnejšej únii. Poslanci ďalej rokovali o návrhu rozpočtu na rok 2008 a pozornosť sa zamerala aj na návrh, ktorý by zaviedol "modrú kartu" pre kvalifikovaných pracovníkov z tretích krajín. 

</Chapo><Content><xhtml:div>

<xhtml:div align="justify"><xhtml:strong>Lisabonská zmluva</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Rozprava o novej reformnej zmluve dominovala utorkovému programu plenárneho zasadnutia EP v Štrasburgu. Lídri EÚ sa na texte zmluvy dohodli 18. októbra, pričom nová, takzvaná Lisabonská zmluva, bude podpísaná 13. decembra. Dohodu poslancom predstavil portugalský predseda vlády José Sócrates. "Európa potrebovala rýchlu dohodu a dosiahla ju. Potrebovala víziu do budúcnosti, a máme ju," zhodnotil portugalský premiér.</xhtml:div>
<xhtml:div align="justify"> </xhtml:div>
<xhtml:div align="justify">Lisabonská zmluva prinesie do fungovania EÚ viacero noviniek.</xhtml:div>
<xhtml:ul type="disc">
<xhtml:li>Parlament bude mať viac právomocí v legislatívnom procese</xhtml:li>
<xhtml:li>zjednoduší sa prijímanie rozhodnutí v Rade</xhtml:li>
<xhtml:li>vypracuje sa presný zoznam oblastí, v ktorých členské štáty presunú svoje právomoci na EÚ</xhtml:li>
<xhtml:li>posilní sa dozorná právomoc národných parlamentov</xhtml:li>
<xhtml:li>Charta základných práv sa stane právne záväznou </xhtml:li></xhtml:ul>

<xhtml:div align="justify">Európa je podľa Sócratesa po lisabonskom samite silnejšia. Portugalský premiér opätovne zdôraznil, že počet europoslancov po roku 2009 bude 751, teda hlasovacie právom bude mať, tak ako doposiaľ, aj predseda EP. </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Poslanci: zmluvu máme, prejdime k činom</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Reakcie poslancov na dosiahnutú dohodu boli prevažne pozitívne. Predseda skupiny ľudovcov a európskych demokratov Jospeh Daul uviedol, že "teraz je čas prejsť od slov k činom". Líder socialistov Martin Schulz sa vyjadril podobne, keď uviedol: "Teraz sa môžeme sústrediť na to, čo od nás očakávajú ľudia". Predseda skupiny liberálov Graham Watson sa síce domnieva, že reformná zmluva mohla byť ambicióznejšia, napriek tomu ju však považuje za dobrý nástroj na konfrontáciu s výzvami globalizácie. </xhtml:div>
<xhtml:div align="justify"> </xhtml:div>
<xhtml:div align="justify">Spolupredseda Únie za Európu národov Brian Crowley popísal dohodu stručne: "Dáva to, čo EÚ potrebuje." Monica Frassoni zo skupiny zelených vníma nový text ako ústupok v porovnaní s návrhom ústavnej zmluvy. Tá bola podľa jej názoru dokonca demokratickejšia a transparentnejšia. Predseda konfederatívnej skupiny Európska zjednotená ľavica/Nordická zelená ľavica Francis Wurtz privítal viaceré aspekty novej zmluvy, pripomenul však tiež, že európski politickí lídri nepočúvajú hlas ľudu a nevzali do úvahy kritické námietky od občanov.</xhtml:div>
<xhtml:div align="justify"> </xhtml:div>
<xhtml:div align="justify">K oponentom zmluvy sa zaradil Nigel Farage z frakcie Nezávislosť/Demokracia, ktorý ju považuje za kópiu ústavnej zmluvy z dielne euronacionalistov. Podľa Jean-Marie Le Pena zo Skupiny pre identitu, tradície a zvrchovanosť je zas nová zmluva hrozbou pre nezávislosť a identitu národov.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Viac peňazí pre Galileo, Kosovo a Palestínu</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Ďalšia rozprava sa týkala rozpočtu EÚ na rok 2008. Výbor pre rozpočet sa prednedávnom dohodol na celkovom navýšení rozpočtu. Viac finančných prostriedkov žiada predovšetkým pre dobudovanie európskeho satelitného navigačného systému Galileo, a tiež na pomoc Palestíne a Kosovu. Fínsky liberál Kyösti Virrankoski v pléne tiež kritizoval, že ministri financií členských štátov znížili množstvo peňazí určených na podporu hospodárskeho rastu a zamestnanosti v návrhu budúcoročného rozpočtu.</xhtml:div>
<xhtml:div align="justify"> </xhtml:div>
<xhtml:div align="justify">Britský poslanec z frakcie ľudovcov a európskych demokratov Richard James Ashworth sa domnieva, že rozpočet ide správnym smerom a za peniaze sa poskytne  adekvátna protihodnota. Francúzska socialistka Catherine Guy-Quint je zas presvedčená, že rozpočet vo výške 130 miliárd eur je príliš skresaný a "nedokáže  naplniť očakávania rozvoja európskej politiky". Hlasovanie o rozpočtovom balíčku je na programe vo štvrtok.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Poslanci o modrej karte</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Pozornosti poslancov neušla ani prezentácia európskej modrej karty, ktorá sa uskutočnila na tlačovej konferencii Komisie. Modrá karta by umožnila kvalifikovaným imigrantom legálne pracovať v Európskej únii. Išlo by tak o istú obdobu americkej zelenej karty. </xhtml:div>
<xhtml:div align="justify"> </xhtml:div>
<xhtml:div align="justify">Predseda parlamentného výboru pre občianske slobody a zároveň francúzsky liberál Jean-Marie Cavada návrh Komisie privítal. Poslanci by však podľa jeho názoru "mali pozorne preskúmať záruky, ktoré zamedzia úniku mozgov z rozvojových krajín". Spravodajca pre imigračné otázky, nemecký poslanec z klubu ľudovcov a európskych demokratov Manfred Weber sa zas obáva, že nové pravidlá by mohli negatívne ovplyvniť miliónov nezamestnaných v krajinách EÚ. </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Nové pravidlá pre pesticídy</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Po pondelkovej rozprave poslanci odsúhlasili nové pravidlá pre používanie pesticídov. Text zakazuje letecké postreky pesticídmi, ako aj použitie pesticídov v nárazníkových zónach blízko vodných zdrojov. Zakázané alebo prísne obmedzené by malo byť aj použitie pesticídov v parkoch a na športových ihriskách. Návrh na rozdelenie EÚ do troch "pesticídových" zón však poslanci odmietli. Nové pravidlá teraz preskúmajú ministri členských štátov. V prípade, že s nimi nebudú súhlasiť, legislatíva sa opätovne vráti do Parlamentu.</xhtml:div>

</xhtml:div></Content><Note>



</Note><REF text-before="reference_abbr"><ns1:ID>20071019STO11863</ns1:ID></REF><Knowmore text-before="more"><Link href="imp://IPR/20071019IPR11928-SK" title="Poslanci hovorili o novej zmluve pre EÚ"><ANCHOR ID='2' FAMILY='IM-PRESS'>Poslanci hovorili o výsledkoch lisabonského summitu a novej zmluve pre EÚ</ANCHOR></Link><Link href="imp://STO/20071012STO11628-SK" title="Samit v Lisabone rokuje o reformnej zmluve EÚ"><ANCHOR ID='3' FAMILY='IM-PRESS'>Samit v Lisabone rokuje o reformnej zmluve EÚ</ANCHOR></Link><Link href="imp://BRI/20071012BRI11613-SK#7" title="Návrh rozpočtu EÚ na rok 2008"><ANCHOR ID='4' FAMILY='IM-PRESS'>Návrh rozpočtu EÚ na rok 2008</ANCHOR></Link><Link href="imp://STO/20070921STO10548-SK" title="Bude EÚ vydávať Európske modré karty?"><ANCHOR ID='5' FAMILY='IM-PRESS'>Bude EÚ vydávať Európske modré karty?</ANCHOR></Link><Link href="imp://IPR/20071019IPR11929-SK" title="Prísnejšie pravidlá pre používanie pesticídov "><ANCHOR ID='6' FAMILY='IM-PRESS'>Prísnejšie pravidlá pre používanie pesticídov </ANCHOR></Link></Knowmore></Story>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20071024PHT12216.jpg</URL>
</LINK>
</imp:links>
<imp:linkFile imp:orderNum='0'>
<LINK ID='1'>
<LINK-POS ID='2'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20071019IPR11928 0 NOT XML V0//SK</LINK-TARGET-PUBREF>
</LINK>
<LINK ID='2'>
<LINK-POS ID='3'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20071012STO11628 0 NOT XML V0//SK</LINK-TARGET-PUBREF>
</LINK>
<LINK ID='3'>
<LINK-POS ID='4'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20071012BRI11613 ITEM-007-SK NOT XML V0//SK</LINK-TARGET-PUBREF>
</LINK>
<LINK ID='4'>
<LINK-POS ID='5'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20070921STO10548 0 NOT XML V0//SK</LINK-TARGET-PUBREF>
</LINK>
<LINK ID='5'>
<LINK-POS ID='6'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20071019IPR11929 0 NOT XML V0//SK</LINK-TARGET-PUBREF>
</LINK>
</imp:linkFile>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 STO DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 STO DOC XML V0//EN</ASSOCIATION>
</imp:assoc>
</imp:content>