<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000107">O-000107/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96986">Josefa Andrés Barea</PERSON>, <PERSON ID="97009">Kriton Arsenis</PERSON>, <PERSON ID="28311">Luis Manuel Capoulas Santos</PERSON>, <PERSON ID="96953">Estelle Grelier</PERSON>, <PERSON ID="38605">Iliana Malinova Iotova</PERSON>, <PERSON ID="97020">Guido Milana</PERSON>, <PERSON ID="93624">Ulrike Rodust</PERSON>, <PERSON ID="28295">Antolín Sánchez Presedo</PERSON>, <PERSON ID="1129">Catherine Trautmann</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000107">Vec: Rastúce ceny ropy a podpora pre rybárov</OBJECT><CONTENT><PARA>Nárast cien ropy mal počas dvoch predchádzajúcich rokov závažný vplyv na prevádzkové náklady v sektore rybolovu. Cena ropy vzrástla z úrovne 37 USD začiatkom roka 2009 na viac ako 100 USD začiatkom roka 2011. Vyplývajúce zvýšenie prevádzkových nákladov spôsobilo, že rybári sa ocitli pod značným tlakom, najmä drobní rybári, remeselní pobrežní rybári a rybári, ktorí vykonávajú svoju činnosť zo vzdialených prístavov.</PARA><PARA>Komisia reagovala na ostatnú najvyššiu cenu za ropu v roku 2007 nariadením o pomoci <I>de minimis</I>, ktoré umožňuje členským štátom podporovať podniky v sektore rybného hospodárstva až do výšky 30 000 EUR počas obdobia troch rokov. Toto nariadenie umožňuje členským štátom zmierniť dosah rastu cien ropy.</PARA><PARA>Ako plánuje Komisia pomáhať európskemu sektoru rybolovu a podporovať ho v súvislosti s rastúcimi cenami ropy a vzhľadom na finančné ťažkosti, v ktorých sa v súčasnosti nachádzajú krajiny s veľkými rybárskymi flotilami?</PARA><PARA>Ako Komisia hodnotí výsledky súčasného nariadenia o pomoci <I>de minimis</I>, pokiaľ ide o jeho vplyv na ekonomickú situáciu európskych rybárov a morské prostredie? Ako ho jednotlivé členské štáty využili?</PARA><PARA>Považuje Komisia súčasný strop vo výške 30 000 EUR aj naďalej za primeraný alebo by bolo vhodné zmeniť ho na maximálnu výšku, ktorá nemá vplyv na obchod medzi členskými štátmi a v dôsledku ktorej nebude hroziť narušenie hospodárskej súťaže alebo poškodenie životného prostredia a oslabenie sociálnej udržateľnosti a našich záväzkov vyplývajúcich z rámcovej smernice o námornej stratégii?</PARA></CONTENT></QUEST>