<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000227">O-000227/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="97230">Kristiina Ojuland</PERSON>, <PERSON ID="28314">Anneli Jäätteenmäki</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000227">Vec: Úspechy a výsledky dialógu medzi EÚ a Ruskom o ľudských právach</OBJECT><CONTENT><PARA>Prvé kolo dialógu medzi EÚ a Ruskom o ľudských právach sa konalo v roku 2005 a tieto konzultácie sa stali súčasťou vzťahov EÚ s Ruskou federáciou. Od roku 2005 sa EÚ a Rusko pustili do množstva iniciatív s cieľom opätovne naštartovať a oživiť svoje vzťahy, aj keď rokovania o novej dohode o spolupráci postupujú pomaly. </PARA><PARA>Európsky parlament opakovane vyzýval na posilnenie dialógu o ľudských právach medzi EÚ a Ruskom a na otvorenie tohto procesu účinnému vkladu zo strany Európskeho parlamentu a ruskej Štátnej dumy, a na zapojenie príslušných generálnych riaditeľstiev a ministerstiev zodpovedných za spravodlivosť, vnútorné veci a zahraničné veci v Bruseli aj v Moskve. Európsky parlament rovnako požadoval , aby sa do dialógu o ľudských právach viac zapojili civilná spoločnosť, MVO a organizácie v oblasti ľudských práv.</PARA><PARA>Navyše minulý rok schválil Európsky parlament pilotný rozpočtový projekt v prospech založenia fóra občianskej spoločnosti v súvislosti s dvojročnými samitmi EÚ – Rusko.</PARA><PARA>Aké opatrenia prijala podpredsedníčka Komisie/vysoká predstaviteľka na posilnenie a otvorenie dialógu medzi EÚ a Ruskom o ľudských právach pre všetkých účastníkov, najmä organizácie občianskej spoločnosti?</PARA><PARA>Aké konkrétne výsledky doteraz dosiahol dialóg o ľudských právach a aké sú očakávania ESVČ a VP v súvislosti s týmto dialógom? </PARA></CONTENT></QUEST>