<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0061">O-0061/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="1309">Brian Simpson</PERSON> v mene <COMMITTEE COMMID="2868">Výboru pre dopravu a cestovný ruch</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0061">Vec: Kríza vyvolaná sopečným popolom</OBJECT><CONTENT><PARA>Uzatvorenie veľkej časti európskeho vzdušného priestoru po aprílovej erupcii islandskej sopky Eyjafjallajökull viedlo k neudržateľnej situácii, ktorá mala závažné dôsledky tak pre cestujúcich, ako aj pre odvetvie leteckej dopravy. Zvýšenie vulkanickej činnosti zaznamenané 4. mája svedčí o tom, že situácia je stále aktuálna a že sa z tejto krízy treba nevyhnutne poučiť.</PARA><PARA>Ako Komisia hodnotí reakciu EÚ na túto krízu a nástroje krízového riadenia, ktoré má Únia k dispozícii? Môže Komisia poskytnúť bližšie informácie o vývoji akčného plánu mobility, ktorý má EÚ pomôcť lepšie reagovať na podobné krízy? </PARA><PARA>Jedným z najdôležitejších aspektov právnych predpisov EÚ v oblasti leteckej dopravy je iniciatíva Jednotné európske nebo, ktorá mala počas krízy zabezpečiť lepšiu koordináciu situácie. Rada vo svojich záveroch zo 4. mája odsúhlasila bezodkladné vymenovanie koordinátora pre funkčné bloky vzdušného priestoru. Do akého termínu možno toto vymenovanie očakávať? Aké ďalšie opatrenia je možné prijať, aby sa zabezpečila rýchlejšia realizácia plánu Jednotné európske nebo?</PARA><PARA>Ako Komisia hodnotí účinnosť právnych predpisov EÚ v oblasti práv cestujúcich počas krízy a ako bude riešiť neochotu dodržiavať európske právne predpisy? K akým záverom viedlo posúdenie medzier, ktoré sa môžu objaviť v súvislosti s dopravcami z tretích krajín?</PARA><PARA>Kríza veľmi zasiahla predovšetkým odvetvie leteckej dopravy. Aby sa zabezpečilo vyrovnané rozdelenie finančnej pomoci odvetviu, mali by sa prijať opatrenia platné v celej EÚ. Vzhľadom na to, že niektoré členské štáty nie sú ochotné odvetvie leteckej dopravy podporiť, aký rámec opatrení plánuje Komisia prijať na zmiernenie ekonomického dosahu na toto odvetvie a ako hodlá na ich vykonávanie dohliadať? </PARA><PARA>Aké opatrenia Komisia prijme, aby využila najlepšie postupy uplatňované v tých oblastiach sveta, kde sú erupcie bežnejšie, a to predovšetkým prostredníctvom lepšieho vymedzenia úrovne nebezpečenstva vo vzdušných zónach a so zreteľom na využívanie inovačných technológií?</PARA></CONTENT></QUEST>