<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0014">O-0014/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="97086">Sonia Alfano</PERSON>, <PERSON ID="28246">Alexander Alvaro</PERSON>, <PERSON ID="97019">Ivo Vajgl</PERSON>, <PERSON ID="96945">Marietje Schaake</PERSON>, <PERSON ID="28266">Sophia in 't Veld</PERSON> a <PERSON ID="97229">Niccolò Rinaldi</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0014">Vec: Súlad návrhu talianskej vyhlášky, ktorou sa vykonáva smernica 2007/65/ES, s touto smernicou a so základnými právami</OBJECT><CONTENT><PARA>Talianska vláda vydala návrh legislatívnej vyhlášky č. 169<FNREF FNIDREF="FN1"/> , ktorou sa vykonáva smernica 2007/65/ES<FNREF FNIDREF="FN2"/> o službách mediálneho vysielania. Podľa návrhu, ak bude schválený, sa bude od stránok, ako je Google, alebo blogov, ktoré obsahujú audio-vizuálne súbory, vyžadovať povinné povolenie od vlády na vysielanie mediálneho obsahu (akým je živé vysielanie cez internet a vysielanie cez internet, v súlade s článkom 17 písm. cc.) vyhlášky, ktorou sa mení a dopĺňa článok 21 konsolidovaného zákona o médiách).</PARA><PARA>Zúčastnené strany, MVO a občania kritizovali túto vyhlášku, pričom predseda talianskeho úradu pre komunikácie potvrdil, že „generalizovaný filter internetu je na jednej strane obmedzujúci – spôsobom, ktorý by žiadna iná západná krajina nikdy nedovolila, pričom na druhej strane je neúčinný – keďže ide o <I>a priori</I> byrokratický filter.“ Uviedol tiež, že ustanovenie o povoľovaní je „mimo rámca smernice, čo povedie k tomu, že vyhláška nebude v súlade s európskym právom: v takom prípade by mohlo viesť k pochybnostiam Komisie, ktorá by sa k nemu určite vyjadrila kriticky.“</PARA><PARA>Nedomnieva sa Komisia, že takéto ustanovenia sa v danej smernici vôbec neuvádzajú? Nedomnieva sa, že by mohli ohroziť slobodu prejavu a informácií, ktoré sú zaručené v článku 10 Európskeho dohovoru o ľudských právach a v článku 11 Charty základných práv, konkrétne prostredníctvom toho, že by vláde umožnili cenzurovať, čo je v rozpore s ľudskými právami, základnými slobodami, demokraciou a zásadami právneho štátu, ktoré sú zaručené v článkoch 2 a 6 ZEÚ? Existuje ešte nejaký iný členský štát alebo tretí štát, ktorý uplatňuje podobné ustanovenia, a ak áno, ktorý je to štát? Akým spôsobom plánuje Komisia zabezpečiť ochranu základných práv v rámci digitálneho programu pre Európu?</PARA><FN FNID="FN1">  Testo: http://www.camera.it/_dati/leg16/lavori/AttiDelGoverno/pdf/0169.pdf</FN><FN FNID="FN2">  Ú. v. EÚ L 332, 18.12.2007, s. 27.</FN></CONTENT></QUEST>