<AQE.QER><ANSWER AID="AE-011990-11" QIDREFS=""><HEAD.A><TI3><P.WQ>Odpoveď pána Barniera v mene Komisie</P.WQ></TI3><P.WQ><DATE.WQ DATE.DOC="">(3. februára 2012)</DATE.WQ></P.WQ></HEAD.A><CONTENTS CTNID="AC-E-011990-11"><P>V oznámení zverejnenom po zasadnutí Európskej rady 26. októbra 2011 sa zdôrazňuje, že vnútroštátne orgány dohľadu musia zaistiť, aby plány bánk zamerané na posilnenie ich kapitálu neviedli k nadmernému znižovaniu pákového efektu a aby sa zabránilo neprimeranému tlaku na rozširovanie úverov v hostiteľských krajinách. Podľa oznámenia si EBA a vnútroštátne orgány dohľadu budú túto skutočnosť zvlášť všímať pri skúmaní plánov bánk a monitorovaní ich vykonávania. Komisia bude aj naďalej hodnotiť pokrok dosiahnutý v tomto sektore.</P><P>Nezávisle od tejto záležitosti Komisia ako strážca zmlúv monitoruje, či členské štáty v plnej miere dodržiavajú predpisy uvedené v zmluvách. V tomto kontexte Komisia pozorne analyzuje zámer, ktorý oznámili rakúske orgány v súvislosti s vydaním nových prudenciálnych usmernení niektorým medzinárodne činným rakúskym bankám. Preto je Komisia v úzkom kontakte s rakúskymi orgánmi a v prípade potreby prijme vhodné opatrenia. </P></CONTENTS></ANSWER></AQE.QER>