<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0013">O-0013/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="96870">Gesine Meissner</PERSON>, <PERSON ID="97308">Vilja Savisaar</PERSON>, <PERSON ID="97131">Giommaria Uggias</PERSON>, <PERSON ID="97203">Ramon Tremosa i Balcells</PERSON> a <PERSON ID="96922">Izaskun Bilbao Barandica</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0013">Vec: Prevádzkové intervaly (sloty)</OBJECT><CONTENT><PARA>Svetová hospodárska kríza viedla k výraznému obmedzeniu leteckej prevádzky. Viac než 80% európskych letísk zaznamenalo zníženie objemu prevádzky od začiatku roku 2009. Rada a Európsky parlament sa dohodli na pozastavení uplatňovania pravidla 80/20 („využi ho alebo oň prídeš“). Toto dočasné opatrenie pomohlo leteckým spoločnostiam znížiť náklady tým, že mohli jednoduchšie obmedziť kapacity na vyťažených letiskách, pričom ich intervaly boli zabezpečené do najbližšej letnej sezóny 2010.</PARA><PARA>Keďže hospodárska situácia sa naďalej zhoršuje, Komisia by mohla navrhnúť obnovenie týchto dojednaní na plánovacie obdobie leto 2010. Plánuje Komisia takýto návrh predložiť čo najskôr?</PARA><PARA>V kompromisnom riešení, na ktorom sa dohodli Európsky parlament a Rada v máji 2009, sa stanovuje, že Komisia by mala pokračovať v hodnotení vplyvu hospodárskej krízy na odvetvie leteckej dopravy. Mohla by Komisia poskytnúť Európskemu parlamentu takéto analýzy, pokiaľ ide o pracovné miesta?</PARA><PARA>Takémuto návrhu na ďalšie pozastavenie by malo predchádzať kompletné hodnotenie vplyvu posudzujúce možné vplyvy na hospodársku súťaž a spotrebiteľov. Začala Komisia s analýzou takýchto vplyvov? Tento návrh by mal byť predložený len za predpokladu, že bude súčasťou návrhu na všeobecné preskúmanie nariadenia Rady (EHS) č. 95/93<FNREF FNIDREF="FN1"/> o spoločných pravidlách prideľovania prevádzkových intervalov na letiskách Spoločenstva, aby sa vyriešili nedostatky v súčasnom systéme prideľovania prevádzkových intervalov, zabezpečilo sa optimálne využitie obmedzenej kapacity na preťažených letiskách a preskúmala sa možnosť zníženia pravidla 80/20 na 60/40. Komisia by mala vo svojom novom návrhu zabezpečiť obmedzenie finančných špekulácií v oblasti prevádzkových intervalov bez toho, aby bola dotknutá územná kontinuita regiónov. Plánuje Komisia navrhnúť všeobecné preskúmanie nariadenia Rady (EHS) č. 95/93?</PARA><FN FNID="FN1">  Ú. v. ES L 14, 22.1.1993, s. 1.</FN></CONTENT></QUEST>