<AQE.QER><ANSWER AID="AE-000086-12" QIDREFS=""><HEAD.A><TI3><P.WQ>Odpoveď pána Potočnika v mene Komisie</P.WQ></TI3><P.WQ><DATE.WQ DATE.DOC="">(20. februára 2012)</DATE.WQ></P.WQ></HEAD.A><CONTENTS CTNID="AC-E-000086-12"><P>Oba závery Rady týkajúce sa biodiverzity, prijaté v júni a decembri 2011, do značnej miery podporujú ciele a opatrenia uvedené v stratégií EÚ v oblasti biodiverzity do roku 2020. Ako uviedla Rada, mala by sa výrazne prehĺbiť integrácia biodiverzity do všetkých relevantných politík, najmä vzhľadom na prínos, ktorý biodiverzita a ekosystémové služby predstavujú pre mnoho odvetví. Súčasťou stratégie EÚ v oblasti biodiverzity do roku 2020 sú aj konkrétne integračné ciele a opatrenia zamerané najmä na poľnohospodárstvo, lesníctvo a rybárstvo. Uchovávanie a obnova biodiverzity v poľnohospodárstve a lesníctve sú základným predpokladom dosiahnutia našich cieľov. Komisia zastáva názor, že závery Rady z decembra 2011 mali užitočným spôsobom zdôrazniť konkrétne kroky, ktoré sú potrebné na väčší príspevok spoločnej poľnohospodárskej politiky k cieľom v oblasti biodiverzity. Túto skutočnosť Komisia uviedla vo vyhlásení o prijatí záverov. </P><P>Komisia začala prácu na vykonávaní stratégie EÚ v oblasti biodiverzity do roku 2020. V tomto kontexte a v zmysle záverov Rady z decembra Komisia spolupracuje s členskými štátmi na vytvorení spoločného vykonávacieho rámca, aby sa podporila účinnosť stratégie a zabezpečilo jej vykonávanie na úrovni EÚ a vnútroštátnej úrovni. </P><P>Už existujú špecializované pracovné skupiny v členských štátoch (a v rámci zainteresovaných strán), ktoré majú podporovať uskutočnenie opatrení stanovených v stratégii.</P></CONTENTS></ANSWER></AQE.QER>