<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000222">O-000222/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96852">Cornelia Ernst</PERSON>, <PERSON ID="28407">Willy Meyer</PERSON>, <PERSON ID="96858">Marie-Christine Vergiat</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000222">Vec: Pristúpenie Bulharska a Rumunska k Schengenskej dohode</OBJECT><CONTENT><PARA>Sloboda pohybu a zrušenie hraničných kontrol na vnútorných hraniciach je jedným z najväčších úspechov procesu európskej integrácie, ktorý sa priamo týka európskych občanov. Rumunsko a Bulharsko prijali schengenské acquis pri pristúpení k EÚ v roku 2007. Základnou podmienkou na to, aby Rada rozhodla o zrušení kontrol na vnútorných hraniciach s týmito členskými štátmi, je v súlade s článkom 4 ods. 2 Aktu o pristúpení overiť v rámci hodnotiacich postupov skutočnosť, či nové členské štáty splnili potrebné podmienky uplatnenia všetkých častí schengenského acquis (ochrana údajov, SIS, vzdušné hranice, pozemné hranice, morské hranice, policajná spolupráca a víza).</PARA><PARA>Hodnotenie začína na žiadosť príslušného členského štátu a zodpovedá zaň pracovná skupina pre schengenské hodnotenie. Potom, ako príslušný členský štát prejde celým postupom hodnotenia, vypracuje sa záverečná správa, v ktorej by sa malo stanoviť, či členský štát spĺňa všetky podmienky pre praktické uplatňovanie.</PARA><PARA>Rozhodnutie o integrácii by mala vykonať Rada jednohlasným rozhodnutím všetkých vlád štátov, ktoré už do schengenského priestoru patria. Rumunsko a Bulharsko vyvinuli v posledných rokoch obrovské úsilie a podľa správ odborníkov úspešne splnili postup schengenského hodnotenia. Parlament vo svojom uznesení z 8. júna 2011 a Rada vo svojich záveroch z 9. júla 2011 potvrdili pripravenosť oboch krajín pristúpiť k schengenskému priestoru. Počas zasadania Európskej rady 24. júna 2011 sa hlavy štátov a vlád dohodli, že o ich pristúpení by sa malo rozhodnúť najneskôr v septembri 2011. Na poslednom zasadnutí Rady pre SVV dňa 22. septembra 2011 sa dva členské štáty rozhodli tieto ambície zablokovať a rozhodnutie sa tak odložilo na neurčito.</PARA><PARA>Pri podpis zmluvy o pristúpení dostali Bulharsko a Rumunsko zoznam požiadaviek, ktoré splnili. Domnieva sa Komisia, že je spravodlivé uplatňovať ďalšie kritériá, ktoré neboli plánované od začiatku, najmä ak vezmeme do úvahy, že tieto kritériá sú iné, ako kritériá, ktoré sa uplatňovali v predchádzajúcich pristúpeniach?</PARA><PARA>Rozhodnutie o pristúpení zablokovali dva členské štáty. Splnila si Komisia svoju zákonnú povinnosť rozhodnúť o pristúpení týchto dvoch kandidátskych krajín, hneď ako splnia kritériá? Aké ďalšie kroky plánuje Komisia uskutočniť?</PARA></CONTENT></QUEST>